നമ്മൾ പുറത്ത് ചെയ്യുന്ന അത്ര അപകടകരമായ കാര്യങ്ങളുടെ പ്രതിഫലനമാണ് വനത്തിനുള്ളിൽ കണ്ടത്\nപ്രളയാനന്തര കേരളത്തിന്റെ പുനർനിർമ്മാണത്തെ കുറിച്ചുള്ള ചർച്ചകൾ സജീവമായി നടക്കുകയാണ്. കേരള പുനർനിർമ്മാണം ചർച്ച ചെയ്യാൻ ചേർന്ന പ്രത്യേക നിയമസഭാ സമ്മേളനം നമ്മുടെ ജനപ്രതിനിധികളുടെ പാരിസ്ഥിതിക സാക്ഷരതയുടെ ദയനീയ സ്ഥിതി വെളിവാക്കുന്നതിനും കേരളം സാക്ഷിയായി. പരിസ്ഥിതിയെയും തദ്ദേശ ജനസമൂഹങ്ങളെയും കൂടി പരിഗണിച്ചുള്ള പുനർനിർമ്മാണമാണ് കേരളത്തിന്റെ മുന്നിലുള്ള മാർഗമെന്ന് പരിസ്ഥിതിയെ കുറിച്ചും മനുഷ്യ നിലനിൽപ്പിനെ കുറിച്ചും ചിന്തിക്കുന്ന മുഴുവൻ മനുഷ്യരും ആവർത്തിച്ച് വ്യക്തമാക്കുന്നുണ്ട്. ഈ ഘട്ടത്തിൽ കേരളത്തിന്റെ പുനർനിർമ്മാണത്തെ കുറിച്ചും, വനത്തിനുള്ളിൽ ഉരുൾ പൊട്ടുന്നില്ലേ എന്ന് തുടങ്ങുന്ന ചോദ്യങ്ങളെക്കുറിച്ചും കേരള ഫോറസ്റ്റ് റിസർച്ച് ഇൻസ്ടിട്യൂട്ടിലെ ഗവേഷകനും പരിസ്ഥിതി ശാസ്ത്രജ്ഞനുമായ ഡോ.ടി.വി സജീവ് ഗ്രീൻ റിപ്പോർട്ടറോട് സംസാരിക്കുന്നു.\nകേരളം ഒരു മഹാപ്രളയത്തിന് ശേഷം പുനർനിർമ്മാണത്തിന്റെ ഘട്ടത്തിലേക്ക് കടക്കുകയാണ്. ഈ ഘട്ടത്തിൽ കേരളത്തിന്റെ വർത്തമാനത്തിലേക്ക് കടന്നു വന്നിട്ടുള്ള പ്രധാനപ്പെട്ട ചില ചോദ്യങ്ങളുണ്ട്. അതിലൊരു ചോദ്യം, പരിസ്ഥിതി പ്രശ്നങ്ങളുണ്ടാക്കാത്ത വനത്തിനകത്ത് ഉരുൾ പൊട്ടലുകൾ ഉണ്ടായത് എങ്ങനെയാണ്, അത് ഉണ്ടായത് നമ്മുടെ ഇടപെടലുകൾ കൊണ്ടല്ലല്ലോ എന്നാണ് . ഉത്തരം വളരെ ലളിതമാണ്. കാട്ടിനകത്ത് ഉണ്ടായിട്ടുള്ള പ്രശ്നങ്ങൾ പോലും നാട്ടിൽ നാം പ്രശ്നങ്ങളുടെ പരിണിത ഫലമാണ്. ഉദാഹരണത്തിന് കാട്ടിൽ നിന്ന് ഒരു പാറമട പ്രവർത്തിക്കുന്നതിനുള്ള ദൂരം നമ്മൾ പടിപടിയായി കുറച്ച് കൊണ്ട് വന്ന് അൻപത് മീറ്റർ അടുത്തുവരെ ക്വാറികൾ ആവാം എന്ന നിലപാട് സ്വീകരിച്ച് കഴിഞ്ഞു. അതിന്റെ അർത്ഥം അവിടെ ഉണ്ടാകുന്ന ഓരോ സ്ഫോടനത്തിന്റെയും ആഘാതം ആ വനഭൂമിയിലേക്ക് മുഴുവൻ വ്യാപിക്കും എന്നുള്ളതാണ്. അങ്ങനെ നിരന്തരമായ സ്ഫോടനങ്ങളിലൂടെ അനങ്ങി അനങ്ങി ഇരിക്കുന്ന മലനിരകളിൽ വലിയ തോതിൽ മഴ പെയ്യുമ്പോൾ മണ്ണ് കുതിർന്ന് ഭാരം കൂടി അത് ഒഴുകി പോകുന്ന സ്ഥിതിയാണ് നമ്മൾ കണ്ടത്. അത് കൊണ്ട് നമ്മൾ കടന്നു ചെല്ലാത്ത കാട്ടിൽ പോലും പ്രശ്നങ്ങൾ ഉണ്ടായി എന്ന് പറയുന്നത് ഒരു ന്യായമല്ല, മറിച്ച് നാട്ടിൽ നമ്മൾ പുറത്ത് ചെയ്യുന്ന അത്ര അപകടകരമായ കാര്യങ്ങളുടെ പ്രതിഫലനമാണ് വനത്തിനുള്ളിൽ കണ്ടത്.\nമറ്റൊന്ന്, പുനർനിർമ്മാണത്തെ കുറിച്ച് ആലോചിക്കുന്ന സമയത്ത് പ്രധാനമായും നമ്മൾ മുന്നിൽ കാണേണ്ട ചില മനുഷ്യരുണ്ട്. ആ മനുഷ്യരെ കുറിച്ചൊന്നും തന്നെ ഇന്ന് നടക്കുന്ന ചർച്ചകൾ കാണാൻ കഴിയുന്നില്ല. അത് മനസ്സിലാക്കണമെങ്കിൽ തിരിച്ചറിയേണ്ടത് കേരളത്തിൽ രണ്ടു തരം മനുഷ്യർ ജീവിക്കുന്നു എന്നാണ്. ഒന്ന് എന്നെപ്പോലെയും നിങ്ങളെപ്പോലെയും ഉള്ള കേരളത്തിൽ എവിടെ വേണമെങ്കിലും ജീവിക്കാവുന്ന മനുഷ്യരാണ്. എന്റെ വീട് ഒരു സ്ഥലത്താണ്, ജോലി മറ്റൊരു സ്ഥലത്താണ്, അങ്ങോട്ട് മാറി താമസിക്കുന്ന സമയത്ത് എന്റെ ബാഗും, വസ്ത്രങ്ങളും, പേഴ്‌സും, എ.ടി.എം കാർഡും എടുത്താൽ എനിക്ക് എവിടെ വേണമെങ്കിലും താമസിക്കാം, ഒരു വ്യത്യാസവും അതുണ്ടാക്കുന്നില്ല, അതേ സമയം, ജീവിക്കുന്ന സ്ഥലത്ത് നിന്ന് മാറിത്താമസിച്ചാൽ തകർന്ന് പോകുന്ന മനുഷ്യരുണ്ട് കേരളത്തിൽ. അവർക്ക് ചുറ്റുമുള്ള പ്രകൃതിയുമായി അത്രമാത്രം ഇണങ്ങി ജീവിക്കുന്നതിനാൽ, അവിടുന്ന് അവരെ അടർത്തി മാറ്റുന്നത് നിലനിൽക്കാൻ പറ്റാത്ത അവസ്ഥയിലേക്ക് അവരെ മാറ്റിത്തീർക്കും. ഏറ്റവും നല്ല ഉദാഹരണം, നമ്മുടെ കാടുകളിൽ ജീവിക്കുന്ന ആദിമനിവാസികളാണ്, തീരത്ത് താമസിക്കുന്ന മത്സ്യത്തൊഴിലാളികളാണ്, അവർക്ക് അവിടെ മാത്രമേ ജീവിക്കാൻ സാധിക്കൂ. അത്തരം മനുഷ്യരുടെ അവസ്ഥ അതിദാരുണമായി തുടരുകയാണ്, അവരെ സംബന്ധിക്കുന്ന വാർത്തകൾ പോലും വരുന്നില്ല. അത് കൂടി കണക്കിലെടുത്ത്, അവരുടെ അറിവിനെ, അവരുടെ ചിന്തയെ, അവരുടെ താൽപ്പര്യങ്ങളെ, അവരുടെ പ്രതീക്ഷകളെ കൂടി പരിഗണിച്ച് കൊണ്ട് പുനർനിർമ്മാണം തുടങ്ങാൻ കേരളം ശ്രദ്ധിക്കേണ്ടതുണ്ട്.\nപുഴയോരങ്ങളിൽ നിർമ്മാണ പ്രവർത്തനങ്ങൾ നടത്താൻ പാടില്ല എന്ന് പറയുമ്പോൾ, ഇപ്പോൾ തന്നെ അവിടങ്ങളിൽ ധാരാളം പേർ താമസിക്കുന്നുണ്ട്. അത് പോലെ ഇടുക്കിയിൽ നിയന്ത്രണങ്ങൾ വേണമെന്ന് പറയുമ്പോൾ, അവിടുള്ള മനുഷ്യരെ മുഴുവൻ കുടിയൊഴിപ്പിക്കുമോ എന്നാണ് നിയമസഭയിൽ മുൻമന്ത്രി കെ.എം മാണി ചോദിച്ചത്. എങ്ങനെയാണ് ശാസ്ത്രീയമായി പുനർനിർമാണവും പുനരധിവാസവും ചെയ്യാൻ സാധിക്കുക?\nധാരാളം മാതൃകകൾ നമ്മുടെ ചുറ്റുമുണ്ട്. നമ്മുടെ തൊട്ട് അയൽരാജ്യമാണ് മാലിദ്വീപ്. മാലിദ്വീപിൽ, സമുദ്രനിരപ്പിൽ നിന്നുള്ള ഏറ്റവും കൂടിയ ഉയരം നാല് മീറ്ററാണ്. കേരളത്തിൽ സഹ്യപർവ്വത നിരകൾ 2000 മീറ്ററിന് മുകളിലാണ് ഉയർന്നു നില്കുന്നത്. നാല് മീറ്ററിനേക്കാൾ ഉയരമുള്ള ഒരു തിരമാലയടിച്ചാൽ, മുഴുവൻ കരയും മുങ്ങും. അവിടെ മനുഷ്യർ ജീവിക്കുന്നുണ്ട്. അവിടെ ജീവിക്കുന്നവർ അവിടെ ജീവിക്കാവുന്ന രീതിയിലാണ് ജീവിക്കുന്നത്. മറ്റൊരു അയൽരാജ്യമാണ് നേപ്പാൾ, ഉയർന്നു കൊണ്ടിരിക്കുന്ന ഹിമാലയത്തിന്റെ ഭാഗമാണ്. ഇങ്ങനെ ഉയരുന്ന സമയത്ത് വലിയ പ്രകമ്പനങ്ങളാണ് ഉണ്ടാകുന്നത്. അവിടെയും മനുഷ്യർ ജീവിക്കുന്നുണ്ട്. ഇന്ത്യയിൽ തന്നെ ആസാം, എല്ലാ വർഷവും വെള്ളപ്പൊക്കം ഉണ്ടാകുന്ന സ്ഥലമാണ്, കേരളത്തിലേക്ക് വന്നാൽ കുട്ടനാട്ടിൽ എത്രയോ നാളുകളായി മനുഷ്യർ താമസിക്കുന്നുണ്ട്. എല്ലാ കൊല്ലവും വെള്ളം പൊങ്ങുകയും ആളുകൾ മാറിത്താമസിക്കുകയും ചെയ്യുന്ന ശീലങ്ങൾ ഉണ്ട്.\nപ്രശ്നം എവിടെയാണെന്ന് വെച്ചാൽ, അതാത് സ്ഥലത്തിന്റെ രീതികൾ അനുസരിച്ച്, അവിടുത്തെ പ്രത്യേകതകൾ അനുസരിച്ച് ജീവിക്കാൻ അറിയുന്ന ഒരു സമൂഹത്തിന്റെ ചിന്തയെ, അവരുടെ അനുഭവങ്ങളെ, അവരുടെ പെരുമാറ്റരീതികളെ, അവരുടെ തൊഴിൽ അനുഭവങ്ങളെ, ഇതൊന്നും തന്നെ സ്വാംശീകരിക്കാൻ കേരളത്തിന്റെ വികസനമാതൃകയ്ക്ക് സാധിച്ചിട്ടില്ല. അത് കൊണ്ട് തന്നെ നമ്മൾ ചിന്തിക്കുന്നത്, ഒരു മധ്യവർഗ്ഗ മനുഷ്യന്റെ സ്വപ്നങ്ങളാണ് എല്ലാവരുടെയും സ്വപ്‌നങ്ങൾ എന്ന നിലക്കാണ്. കേരളത്തിൽ ഉണ്ടാക്കേണ്ട വീടുകളെ കുറിച്ച് ആലോചിക്കുമ്പോൾ, ഈ അടുത്ത നടന്ന ചർച്ചകളിൽ സിമന്റാണോ വേണ്ടത്? സ്റ്റീൽ ആണോ വേണ്ടത് തുടങ്ങിയ ചോദ്യങ്ങളാണ് ഉയരുന്നത്. കേരളം വളരെ വൈവിധ്യമുള്ള സ്ഥലമാണ്. ഓരോ സ്ഥലത്തും താമസിക്കുന്ന ആൾക്കാർക്ക് വളരെ വ്യത്യസ്തമായ താല്പര്യങ്ങളാണ് ഉള്ളത്. ആ വൈവിധ്യത്തെ അഡ്രസ് ചെയ്യാൻ പറ്റുന്ന തരത്തിലുള്ള ഗൃഹനിർമ്മാണ രീതികളാണ് വേണ്ടത്. അല്ലാതെ ഒരു പ്രദേശത്ത് ഉള്ള മുഴുവൻ ആളുകളും ഒഴിഞ്ഞു പോകുക എന്നല്ല. ആ സ്ഥലത്ത് ഉണ്ടാകാനിടയുള്ള അപകടങ്ങൾ മനസിലാക്കി ഒരു ആർക്കിടെക്ച്ചറൽ ഇടപെടൽ ഉണ്ടാകണം. ശാസ്ത്രം തദ്ദേശീയമായ അറിവുകളുമായി കൈകോർത്ത് കൊണ്ട് , ഏറ്റവും നല്ല മോഡലുകൾ, അതാത് പ്രദേശത്തേക്ക് വേണ്ടി തന്നെ, വളരെ വികേന്ദ്രീകൃതമായി, പറ്റുമെങ്കിൽ പഞ്ചായത്ത് അടിസ്ഥാനത്തിൽ തന്നെ അതിനെക്കുറിച്ചുള്ള ആലോചനകളും ചിന്തകളും ഉണ്ടായി വരേണ്ടതായിട്ടുണ്ട്.\nഡാമുകൾ ഡീകമ്മീഷൻ ചെയ്യുന്നതിനെ കുറിച്ചും ഡാമുകൾ ഉണ്ടാക്കുന്ന പ്രശ്നങ്ങളെ കുറിച്ചും ചർച്ചകൾ ഉണ്ടാകുന്നു. ഡാമുകൾ മുഴുവൻ പൊളിച്ച് കളയണമെന്നാണ് പരിസ്ഥിതിവാദികൾ പറയുന്നത് എന്ന രീതിയിലാണ് പി.സി ജോർജ്ജിനെ പോലുള്ള ആളുകൾ പറയുന്നത് ?\nഈ കഴിഞ്ഞ ആഴ്ച നമ്മുടെ തൊട്ട് അയൽരാജ്യമായ മ്യാന്മറിൽ ഒരു ഡാം തകർന്നു. വെള്ളം പാഞ്ഞൊഴുകി, 85 ഗ്രാമങ്ങൾ വെള്ളത്തിനടിയിലായി. ആ ഡാമിനെ കുറിച്ച് സർക്കാർ പറഞ്ഞിരുന്നത് ആ ഡാം സേഫ് ആണെന്നാണ്. ഈ അപകടത്തിന് ശേഷവും, അവർ പറയുന്നത് ഇത് ചെറിയൊരു തകരാറാണ്, വളരെ പെട്ടെന്ന് ശരിയാക്കാൻ സാധിക്കും എന്നാണ്. നമ്മൾ മനസിലാക്കേണ്ടത് ഭൂമിയിൽ എല്ലായിടത്തും മനുഷ്യന്റെ വില ഒരു പോലെയല്ല. ചിലയിടത്ത് ഒരുപാട് പേര് മരിച്ചാൽ പോലും അതൊരു വാർത്ത ആവാറില്ല, അതേ സമയം മറ്റു ചിലയിടങ്ങളിൽ ഒരാളുടെ മരണം വലിയ വാർത്തയാണ്. അത് കൊണ്ടാണ് ഇത്ര വലിയ ഊരും പ്രളയത്തിന് ശേഷവും ഇതൊരു ചെറിയ പ്രശ്നമാണെന്ന് മ്യാന്മാർ സർക്കാർ പറയുന്നത്. അതേ സമയം അമേരിക്കയിലോ, യൂറോപ്പിലോ അങ്ങനെയല്ല കാര്യങ്ങൾ. അവർ ചെയ്യുന്നത്, ഡാമിന്റെ ആരോഗ്യം കൃത്യമായി വിലയിരുത്തുകയും, അതിനെ ഡീക്കമ്മീഷൻ ചെയ്യുകയും ചെയ്യുന്ന ഒരു പ്രോസസ്സ് തുടങ്ങിക്കഴിഞ്ഞു. അമേരിക്ക വലിയ തോതിൽ അത് ഏറ്റെടുത്ത് കഴിഞ്ഞു. പല ഡാമുകളും ഇന്ന് നിലവിലില്ല. പുഴ ഒഴുകണം എന്ന നിലപാടിലേക്ക് അവർ മാറിക്കഴിഞ്ഞു. ഡീ കമ്മീഷനിങ് എന്ന് പറഞ്ഞാൽ ഒറ്റയടിക്ക് പോയി ഡാമുകൾ പൊട്ടിച്ച് കളയുക എന്നതല്ല. അത് ഒരു ദീർഘകാലത്തേക്ക് നിലനിൽക്കുന്ന പ്രോസസാണ്, പടിപടിയായി ചെയ്യുന്നതാണ്. ഒരു ഡീ കമീഷനിങ് പ്രോസസ് 20 - 25 വർഷം കൊണ്ടാണ് പൂർത്തിയാവുന്നത്. അങ്ങനെ ഒരു ഡീ കമ്മീഷനിങ് പ്രോസസ് തുടങ്ങുമ്പോൾ, ഉള്ള ഒരു കാര്യം ആ ഡാമിനെ ഇനി പേടിക്കണ്ട എന്ന ആശ്വാസം ആ ജനതയ്ക്ക് കിട്ടുന്നു എന്നുള്ളതാണ്. അതിന് സമാന്തരമായി മറ്റു വഴികൾ അന്വേഷിക്കുകയും അത് നടപ്പിലാക്കുകയും ചെയ്യുന്ന ഒരു പ്രോസസാണ് ഡീ കമ്മീഷനിംഗ്.


ട്രിപ്പിൾ ലോക്ക് ഡൗൺ : ഡ്രോണുകൾ ഉപയോഗിച്ച് സുരക്ഷ കടുപ്പിച്ച് പോലീസുകാർ.-kerala police drone checking in triple lock down district - 2021 - KL Scholarships\nHome Government news ട്രിപ്പിൾ ലോക്ക് ഡൗൺ : ഡ്രോണുകൾ ഉപയോഗിച്ച് സുരക്ഷ കടുപ്പിച്ച് പോലീസുകാർ.-kerala police drone checking in triple lock down district - 2021\nട്രിപ്പിൾ ലോക്ക് ഡൗൺ : ഡ്രോണുകൾ ഉപയോഗിച്ച് സുരക്ഷ കടുപ്പിച്ച് പോലീസുകാർ.-kerala police drone checking in triple lock down district - 2021\nPosted By: KL Scholarships മേയ് 16, 2021 LeaveaReply\nതിരുവനന്തപുരം, എറണാകുളം, തൃശ്ശൂർ, മലപ്പുറം എന്നീ ജില്ലകളിൽ ട്രിപ്പിൾ ലോക്ക് ഡൗൺ നിലവിൽ വരുകയാണ്. കൂടെ സുരക്ഷയും കടുപ്പിച്ച് പോലീസുകാർ. കോവിഡ് വ്യാപനത്തിന്റെ പശ്ചാത്തലത്തിൽ ട്രിപ്പിൾ ലോക്ക് ഡോൺ പ്രഖ്യാപിച്ച ജില്ലകളിൽ ഡ്രോണുകൾ ഉപയോഗിച്ച് നിരീക്ഷണം തുടങ്ങുമെന്ന് പോലീസ് വകുപ്പ് അറിയിച്ചു.\nഇതിനായി ജില്ലകളെ സോണായി തരംതിരിച്ച് ഉന്നത പോലീസ് ഉദ്യോഗസ്ഥർക്ക് നിയന്ത്രണ ചുമതലകൾ നൽകും. ട്രിപ്പിൾ ലോക്ക് ഡോൺ ഉള്ള ജില്ലകളിൽ 10,000 പോലീസുകാരെ വിന്യസിക്കും. മാസ്ക് ധരിക്കാതിരിക്കുക, അനാവശ്യമായി പുറത്തിറങ്ങുക, കൂട്ടംകൂടി നിൽക്കുക, മറ്റു കോവിഡ് പ്രോട്ടോക്കോളുകൾ ലംഘിക്കുക എന്നിവ കണ്ടാൽ കടുത്ത നിയമനടപടികൾ സ്വീകരിക്കുന്നതാണ്.\nട്രിപ്പിൾ ലോക്ക് ഡോൺ പ്രഖ്യാപിച്ച ജില്ലകളിലേക്ക് പ്രവേശിക്കാനും പുറത്ത് പോവാനും ഒരു വഴി മാത്രമേ തുറക്കുകയുള്ളൂ. കോറന്റെയ്ൻ ലംഘിക്കുന്നവർക്കും അതിനു സഹായിക്കുന്നവർക്കും എതിരെ കേരള എപ്പിഡമിക് ഡിസീസസ് ഓർഡിനൻസ് പ്രകാരം കർശന നടപടികൾ സ്വീകരിക്കുന്നതാണ്. ട്രിപ്പിൾ ലോക്ക് ഡൗൺ ഏരിയകളിൽ കോറന്റൈന് ലംഘിക്കുന്നത് കണ്ടെത്താൻ ജിയോ ഫെൻസിംഗ് സാങ്കേതികവിദ്യകൾ ഉപയോഗിക്കുമെന്നും പോലീസ് പറഞ്ഞു.


മഹ്ര് എന്ന അറബിപദത്തിനര്‍ഥം മുദ്ര എന്നാണ്. സ്ത്രീധനം എന്ന് പ്രയോഗാര്‍ഥവുമുണ്ട്. ഇസ്‌ലാമിക ശരീഅത്തിന്റെ സാങ്കേതിക ഭാഷയില് വിവാഹബന്ധത്തിന്റെ മുദ്രയായി വരന് വധുവിന് നല്‍കുന്ന ദ്രവ്യമാണ് മഹ്ര്. നല്‍കുന്നത് പുരുഷനായതിനാല് പുരുഷധനമെന്നും, ലഭിക്കുന്നത് സ്ത്രീക്കായതിനാല് സ്ത്രീധനമെന്നും ഇതിനെ വിളിക്കാം. 'വിവാഹമൂല്യ'മാണ് മലയാളത്തില് സാധാരണ ഉപയോഗിക്കാറുള്ള വാക്ക്. വിവാഹ മുദ്രയായി ഇതര സമുദായങ്ങളിലുള്ള താലികെട്ട്, പുടവ കൊടുക്കല് തുടങ്ങിയ സമ്പ്രദായങ്ങള് പോലൊന്നാണ് ഇസ്‌ലാമില് മഹ്ര്. എന്നാല് താലികെട്ടും പുടവ കൊടുക്കലും മഹ്‌റില് നിന്ന് ഏറെ വ്യത്യസ്തമാണ്. ഒരു വിവാഹ മുദ്ര എന്നതില് കവിഞ്ഞ സാമ്പത്തിക പ്രാധാന്യമൊന്നും അവക്കില്ല. പുരുഷനാണവ നല്‍കുന്നതെങ്കിലും വരന്റെ നിര്‍ബന്ധ ബാധ്യതയായോ വധുവിന്റെ അവകാശമായോ നിയമം സ്ഥിരപ്പെടുത്തുന്നുമില്ല. താലിയുടെയും പുടവയുടെയും തരവും തോതും പുരുഷന് ഏകപക്ഷീയമായി തീരുമാനിക്കാം.\nമഹ്‌റിന് വിവാഹമുദ്രയായതോടൊപ്പം സാമ്പത്തികമായ പ്രാധാന്യവുമുണ്ട്. താലിയോ പുടവയോ പോലെ പരിമിതമായ ദ്രവ്യമല്ല അത്. മഹ്‌റിന് നിര്‍ണിതമായ പരിധിയും പരിമിതിയുമില്ല. അതിന്റെ തരവും തോതും പുരുഷന് ഏകപക്ഷീയമായിട്ടല്ല തീരുമാനിക്കേണ്ടത്. അത് പുരുഷന്റെ നിയമപരമായ ബാധ്യതയും സ്ത്രീയുടെ നിയമപരമായ അവകാശവുമാണ്. മഹ്ര് എന്തെന്നും എങ്ങനെയെന്നും തീരുമാനിക്കേണ്ടത് ഉഭയസമ്മത പ്രകാരമാണ്. എത്ര വര്‍ധിച്ച തുകയും മഹ്‌റായി പുരുഷനോടാവശ്യപ്പെടാന് സ്ത്രീക്ക് സ്വാതന്ത്ര്യമുണ്ട്. ഉഭയസമ്മത പ്രകാരം നിശ്ചയിച്ച മഹ്ര് വരന് വധുവിന് കൈമാറിയിരിക്കണം. സ്ത്രീക്ക് കൈമാറപ്പെട്ട മഹ്‌റിന്റെ ഉടമസ്ഥത പൂര്‍ണമായും അവള്‍ക്കായിരിക്കും. ഭര്‍ത്താവിന് അത് തിരിച്ചുവാങ്ങാനോ സ്വതന്ത്രമായി ഉപയോഗിക്കാനോ അവകാശമില്ല.\nവിശുദ്ധ ഖുര്‍ആന് പത്തോളം സ്ഥലങ്ങളില് മഹ്‌റിന്റെ കാര്യം ഗൗരവപൂര്‍വം പ്രസ്താവിക്കുന്നുവെന്നതില് നിന്നു തന്നെ ഇസ്‌ലാമിക ശരീഅത്ത് അതിനു കല്‍പിക്കുന്ന പ്രാധാന്യം മനസ്സിലാക്കാവുന്നതാണ്. ഖുര്‍ആന് വചനങ്ങളുടെ വെളിച്ചത്തില് ഇസ്‌ലാമിക ധര്‍മശാസ്ത്ര പണ്ഡിതന്മാര് മഹ്‌റിന്റെ വിവിധ വശങ്ങള് ചര്‍ച്ച ചെയ്യുകയും സവിസ്തരമായ നിയമങ്ങള് നിര്‍ദേശിക്കുകയും ചെയ്തിരിക്കുന്നു. ഈ ചര്‍ച്ചകളില് നിന്നും നിയമങ്ങളില് നിന്നും വ്യക്തമാകുന്ന സംഗതി ഇതാണ്: വിവാഹ മുദ്ര എന്നതിനപ്പുറം സ്ത്രീ, ഒരു പുരുഷന്റെ ഭാര്യാ പദം ഏറ്റെടുക്കുന്നതിന്റെ വിലയും അവളുടെ സാമ്പത്തിക താല്‍പര്യം സംരക്ഷിക്കുന്നതിനുള്ള ഉപാധിയുമാണ് മഹ്ര്. നിക്കാഹ് ചെയ്ത് ദാമ്പത്യം പങ്കിട്ട ശേഷം പുരുഷന് വിവാഹമോചനം ചെയ്താലും സ്ത്രീ അവള്‍ക്ക് നിശ്ചയിച്ച മഹ്‌റിന് അവകാശിയാകുന്നു. എത്ര വമ്പിച്ച സ്വത്ത് മഹ്‌റായി നല്‍കിയിട്ടുണ്ടെങ്കിലും, സ്ത്രീ സ്വമനസ്സാ വല്ലതും വിട്ടുകൊടുക്കുന്നുവെങ്കിലല്ലാതെ അയാള് അതില് നിന്ന് ഒന്നും തിരിച്ചുവാങ്ങാന് പാടുള്ളതല്ല. നിക്കാഹിനു ശേഷം പരസ്പരം സ്പര്‍ശിക്കുകയോ കൂടെ പൊറുക്കുകയോ ചെയ്യുന്നതിന് മുമ്പാണ് വിവാഹമോചനം നടക്കുന്നതെങ്കില് നിശ്ചയിക്കപ്പെട്ട മഹ്‌റിന്റെ പകുതിക്കേ ഭാര്യക്ക് അവകാശമുള്ളൂ. എന്നാല് ഭര്‍ത്താവ് അത് മുഴുവന് അവള്‍ക്ക് വിട്ടുകൊടുക്കുന്നതാണ് ഉചിതം. നിക്കാഹ് വേളയില് മഹ്ര് നിര്‍ണയിക്കപ്പെട്ടിട്ടില്ലാത്ത സ്ത്രീയാണ് ദാമ്പത്യം പങ്കിടുന്നതിന് മുമ്പ് മോചിപ്പിക്കപ്പെടുന്നതെങ്കില് അവള്‍ക്ക് ന്യായമായ ആശ്വാസധനം നല്‍കേണ്ടതുണ്ട്. ഇതിന് മതാഅ് എന്ന് പറയുന്നു.\nസാഹചര്യം ആവശ്യപ്പെടുന്നുവെങ്കില് മഹ്ര് റൊക്കമായി നല്‍കാതെയും ഇന്നതെന്ന് നിര്‍ണയിക്കാതെയും നിക്കാഹ് നടത്താവുന്നതാണ്. നിശ്ചിത മഹ്ര് ഭാര്യക്ക് ഏല്‍പിച്ചുകൊടുക്കുന്നതുവരെ അത് ഭര്‍ത്താവില് നിന്ന് അവള്‍ക്ക് തിരിച്ചുകിട്ടേണ്ട കടമായി അവശേഷിക്കും. നിക്കാഹ് വേളയില് മഹ്ര് നല്‍കേണ്ടത് ഇന്നതാണെന്ന് നിര്‍ണയിച്ചിട്ടില്ലെങ്കില്, യോഗ്യതകളിലും സാമൂഹിക സാമ്പത്തിക നിലവാരങ്ങളിലും ആ സ്ത്രീക്ക് തുല്യകളായ മറ്റു സ്ത്രീകള്‍ക്ക് ലഭിക്കുന്ന മിതമായ മഹ്ര് നല്‍കാന് വരന് ബാധ്യസ്ഥനാകുന്നു. മഹ്ര് കൈമാറുന്നതിനു മുമ്പ് ഭര്‍ത്താവ് മരണപ്പെട്ടാല് അയാളുടെ ദായധനത്തില് നിന്ന് അവള്‍ക്കത് ഈടാക്കാവുന്നതാണ്. അതില്ലെങ്കില് അയാളുടെ അനന്തരാവകാശികള് നല്‍കണം. സ്ത്രീ മരിച്ചാല് അവളുടെ ദായധനത്തില് ഭര്‍ത്താവില്‍നിന്ന് ലഭിച്ച മഹ്‌റും ഉള്‍പ്പെടുന്നു. അവളുടെ അനന്തരാവകാശികള്‍ക്ക് അതിലും അവകാശമുണ്ടായിരിക്കും.\nവരന് വധുവിന് മഹ്ര് നല്‍കുക എന്നത് വെറുമൊരു ചടങ്ങല്ലെന്നും ശരീഅത്ത് അതുവഴി ലക്ഷ്യമാക്കുന്നത് സ്ത്രീയുടെ ശാക്തീകരണമാണെന്നുമാകുന്നു ഇതില് നിന്നെല്ലാം വ്യക്തമാകുന്നത്. ആ നിലയില് തന്നെയായിരുന്നു പൂര്‍വകാലങ്ങളില് അത് കൈകാര്യം ചെയ്യപ്പെട്ടിരുന്നതും. വധുവിന്റെ യോഗ്യതകള്, ജീവിത നിലവാരം, സാമൂഹിക പദവി എന്നിവയായിരുന്നു മഹ്ര് നിര്‍ണയത്തിനാധാരം. സ്ത്രീധന സമ്പ്രദായമില്ലാത്ത പല മുസ്‌ലിം സമൂഹങ്ങളിലും ഇന്നും അതു തന്നെയാണവസ്ഥ. യുവതികള് അഥവാ അവര്‍ക്കു വേണ്ടി രക്ഷിതാക്കള് ദുര്‍വഹമായ മഹ്ര് ആവശ്യപ്പെടുന്നതിനാല് അറബ് നാടുകളിലും മറ്റും പുര നിറഞ്ഞു നില്‍ക്കാറുള്ളത് പുരുഷന്മാരാണ്. മുസ്‌ലിം സമൂഹത്തില് മഹ്ര് അമിതമായി വര്‍ധിച്ചുവരുന്നുവെന്ന് തോന്നിയ രണ്ടാം ഖലീഫ ഉമര്(റ) അതിന് പരിധി നിശ്ചിയിച്ചുകൊണ്ട് നിയമം കൊണ്ടുവരാന് ശ്രമിക്കുകയുണ്ടായി. സ്ത്രീ ജനങ്ങളുടെ പ്രതിഷേധത്തെത്തുടര്‍ന്ന് അദ്ദേഹം ആ നടപടിയില് നിന്ന് പിന്മാറുകയായിരുന്നു. വിശുദ്ധ ഖുര്‍ആന് 4:20 സൂക്തം തങ്ങള്‍ക്ക് അനുവദിച്ചിട്ടുള്ള അവകാശത്തിന്റെ ലംഘനമാണതെന്നായിരുന്നു അവരുന്നയിച്ച വാദം. വധുവിന് സ്വര്‍ണത്തിന്റെ ഒരു കൂമ്പാരം തന്നെ നല്‍കിയിട്ടുണ്ടെങ്കിലും വരന് അതില് നിന്ന് യാതൊന്നും തിരിച്ചുവാങ്ങാന് പാടില്ലെന്നാണ് പ്രസ്തുത സൂക്തം അനുശാസിക്കുന്നത്.\nദാമ്പത്യ ബന്ധം ഭദ്രമാക്കുന്ന ഘടകം കൂടിയാണ് ന്യായമായ മഹ്ര്. തന്റെ സമ്പത്തിന്റെ ഗണ്യമായ ഒരു ഭാഗം മഹ്ര് നല്‍കി പരിണയിച്ച സ്ത്രീയെ ഒഴിവാക്കിയാല് അവള്‍ക്ക് കൊടുത്തതെല്ലാം നഷ്ടപ്പെടുമെന്നതിനാല് അത്ര പെട്ടെന്നൊന്നും പുരുഷന് വിവാഹമോചനത്തിനൊരുമ്പെടുകയില്ല. മറ്റൊരു സ്ത്രീയെ വിവാഹം ചെയ്യണമെങ്കില് അയാള് അത്രയും ധനം വേറെ ചെലവഴിക്കേണ്ടിവരും. വിവാഹമുക്തക്കാവട്ടെ പുനര് വിവാഹത്തില് വീണ്ടും മഹ്ര് ലഭിക്കുകയും ചെയ്യുന്നു. മഹ്ര് തുഛമായ സാമ്പത്തിക മൂല്യം മാത്രമുള്ള ചടങ്ങായി മാറുമ്പോള് ഈ ലക്ഷ്യം പാഴാവുകയാണ്. ഒപ്പം സ്ത്രീധന സമ്പ്രദായവും കൂടി ചേരുമ്പോള് വിവാഹവും വിവാഹമോചനവും പുരുഷന് വമ്പിച്ച ലാഭം കിട്ടുന്ന കച്ചവടമായിത്തീരുന്നു. ആയിരമോ രണ്ടായിരമോ മഹ്ര് കൊടുത്ത് ഒന്നോ രണ്ടോ ലക്ഷം സ്ത്രീധനം വാങ്ങുക. ആ തുക മുടിഞ്ഞാല് അവളെ ഒഴിവാക്കി ഇതേ രീതിയില് വേറൊരുവളെ കെട്ടുക. ഇതര മതസ്ഥരായ ചില വിരുതന്മാരും ഇപ്പോള് മുസ്‌ലിം പേര് സ്വീകരിച്ച് ഈ കച്ചവടത്തിലേര്‍പ്പെട്ടിരിക്കുകയാണ്. സ്ത്രീധന സമ്പ്രദായം നിര്‍മാര്‍ജനം ചെയ്യപ്പെടുകയും ദാമ്പത്യബന്ധവും സ്ത്രീയുടെ സാമ്പത്തിക താല്‍പര്യവും സുരക്ഷിതമാകാന് പര്യാപ്തമായ ധനം മഹ്ര് നല്‍കുന്ന സമ്പ്രദായം വളര്‍ന്നുവരികയും ചെയ്യുന്നതിലൂടെ മാത്രമേ ഈ ദുരാചാരം അവസാനിക്കൂ.\nഏറ്റം കൂടിയ മഹ്ര് ആവശ്യപ്പെടാനെന്ന പോലെ ഏറ്റം കുറഞ്ഞ മഹ്ര് ആവശ്യപ്പെടാനും സ്ത്രീക്ക് സ്വാതന്ത്ര്യമുണ്ട്. നിശ്ചിത മഹ്ര് ഭാഗികമായോ പൂര്‍ണമായോ ഭര്‍ത്താവിന് വിട്ടുകൊടുക്കാനും സ്വാതന്ത്ര്യമുണ്ട്. തനിക്കനുയോജ്യനും യോഗ്യനുമായ ഭര്‍ത്താവിനെ ലഭിക്കുകയും ജീവിതം ഭദ്രമാവുകയുമാണ് പ്രധാനം. വന്‍തുക മഹ്ര് ലഭിച്ചതുകൊണ്ടു മാത്രം ദാമ്പത്യം സുഖകരമാകണമെന്നില്ല. മഹ്ര് കുറഞ്ഞുപോയതുകൊണ്ട് ദുഃഖകരമാകണമെന്നുമില്ല. ആയിരക്കണക്കില് ദീനാറുകളും വന് തോട്ടങ്ങളും മഹ്ര് നല്‍കി കല്യാണം കഴിച്ചവര് പ്രവാചക ശിഷ്യന്മാരുടെ കൂട്ടത്തിലുണ്ടായിരുന്നു. വളരെ തുഛമായ ദ്രവ്യം കൊടുത്ത് കല്യാണം കഴിച്ചവരുമുണ്ടായിരുന്നു. നാലാം ഖലീഫ അലി(റ) പ്രവാചക പുത്രിയെ വിവാഹം ചെയ്തത് വെറുമൊരു മോതിരം മഹ്ര് നല്‍കിയാണ്. അദ്ദേഹം ധരിച്ചിരുന്ന പടയങ്കിയാണ് നല്‍കിയതെന്നും പ്രസ്താവമുണ്ട്. അതേ അന്നദ്ദേഹത്തിനു സാധിക്കുമായിരുന്നുള്ളൂ. സ്ത്രീകള് ദുര്‍വഹമായ മഹ്ര് ആവശ്യപ്പെടുന്നത് നിരോധിച്ചിട്ടില്ലെങ്കിലും പ്രവാചകനും അദ്ദേഹത്തിനു ശേഷം ഖലീഫ ഉമറും നിരുത്സാഹപ്പെടുത്തിയിട്ടുണ്ട്.\nവിവാഹ ഇടപാടിന്റെ നിര്‍ണായക ഘടകമെന്ന നിലയില് വധുവിന്റെ കുടുംബം വരന് നല്‍കുന്ന സമ്പത്താണ് സ്ത്രീധനം. നിഷിദ്ധമായ ജാഹിലിയ്യാ ദുരാചാരമാണിത്. ഇസ്‌ലാമിക നിയമ പ്രകാരം വിവാഹത്തിന്റെ നിര്‍ണായകമായ സാമ്പത്തിക ഘടകമായിരിക്കേണ്ടത് മഹ്ര് ആണ്. അതാകട്ടെ വരന്റെ ബാധ്യതയും വധുവിന്റെ അവകാശവുമാകുന്നു. വിവാഹ വിഷയത്തില് വധുവിന്റെ ഭാഗത്ത് യാതൊരു സാമ്പത്തിക ബാധ്യതയും ശരീഅത്ത് ചുമത്തുന്നില്ല. ശരീഅത്ത് അനുശാസിച്ച മഹ്‌റിന്റെ നേര് വിപരീതമാണ് 'സ്ത്രീധനം'. പത്തു ലക്ഷം രൂപയും നൂറു പവന്റെ ആഭരണവും പറഞ്ഞുറപ്പിച്ച് കല്യാണം നിശ്ചയിച്ച ശേഷം അരപ്പവന് മഹ്ര് നല്‍കി നിക്കാഹ് നടത്തുന്ന വരന് ഇസ്‌ലാമിന്റെ വിവാഹ നിയമത്തെ ഏറ്റം വഷളായ രീതിയില് ധിക്കരിക്കുകയാണ്. അയാള് വിവാഹമൂല്യമായി വധുവിന് ഒന്നും കൊടുക്കുന്നില്ലെന്നു മാത്രമല്ല പത്തു ലക്ഷം രൂപയും തൊണ്ണൂറ്റി ഒമ്പതര പവനും അവളില് നിന്ന് ഇങ്ങോട്ട് വാങ്ങുകയും ചെയ്യുന്നു. ഇസ്‌ലാമിക വിവാഹമൂല്യ നിയമം അട്ടിമറിക്കപ്പെടുന്നുവെന്നത് അവഗണിച്ച് സ്ത്രീധനം ദാമ്പത്യ ബന്ധങ്ങളില് സൃഷ്ടിച്ചുകൊണ്ടിരിക്കുന്ന കുഴപ്പങ്ങളും പ്രായമായ പെണ്‍കുട്ടികളെ കെട്ടിച്ചയക്കാന് രക്ഷിതാക്കള് നേരിടുന്ന യാതനകളും മാത്രം പരിഗണിച്ചാലും ഈ ജാഹിലിയ്യത്ത് നിരോധിക്കപ്പെടേണ്ടതു തന്നെയാണ്.\nവിവാഹ വേളയിലോ അതിനു മുമ്പോ ശേഷമോ പിതാവ് പുത്രിക്ക് നല്‍കുന്ന എല്ലാ ദ്രവ്യങ്ങളും സ്ത്രീധനമാകുന്നില്ല. പിതാവിന് പുത്രിയോടുള്ള സ്‌നേഹവാത്സല്യങ്ങളുടെ പേരില് വസ്ത്രങ്ങളോ ആഭരണങ്ങളോ മറ്റു വസ്തുവഹകളോ എപ്പോള് വേണമെങ്കിലും നല്‍കാവുന്നതാണ്. മകളും ഭര്‍ത്താവും സാമ്പത്തിക ക്ലേശമനുഭവിക്കുമ്പോള്, കഴിവുള്ള ഭാര്യാ പിതാവ് അവരെ സഹായിക്കേണ്ടത് കുടുംബപരമായ താല്‍പര്യമാകുന്നു. മകളെ ഭര്‍തൃഗൃഹത്തിലേക്ക് പറഞ്ഞയക്കുമ്പോള് ഭാര്യ വീട്ടുകാര് അവര്‍ക്കാവശ്യമായ ചില സാമഗ്രികള് ഒരുക്കി കൊടുക്കുക എന്നത് പണ്ടു മുതലേയുള്ള സമ്പ്രദായമാണ്. പണ്ടെന്ന പോലെ ഇന്നും അത് സ്ത്രീധനമായി കണക്കാക്കപ്പെടുന്നില്ല. സ്ത്രീധന സമ്പ്രദായം പാലിക്കുന്ന സമുദായങ്ങളില് സ്ത്രീധനത്തിന് പുറമെയുള്ള സമ്മാനമാണിത്. ശരീഅത്തിന്റെ ഭാഷയില് ഇതിന് 'ജിഹാസ്' എന്നാണ് പറയുക. പ്രവാചകന്(സ) ഫാത്വിമയെ അലിയുടെ ഗൃഹത്തിലേക്ക് അയക്കുമ്പോള് പായ, തലയണ പോലുള്ള ചില വസ്തുക്കള് കൊടുത്തുവിട്ടിരുന്നു. അതിനെ ആധാരമാക്കി ജിഹാസ് ഒരു സുന്നത്ത് (നബിചര്യ) ആണെന്ന് ചില പണ്ഡിതന്മാര് അഭിപ്രായപ്പെട്ടിട്ടുണ്ട്. പ്രവാചകന് ഫാത്വിമക്ക് ജിഹാസ് നല്‍കിയതിനെ ഇക്കാലത്ത് ചിലര് സ്ത്രീധനം എന്ന അനാചാരത്തിന് പ്രമാണമായി ഉന്നയിക്കുന്നുണ്ട്. വാസ്തവത്തില് അലി-ഫാത്വിമ വിവാഹം സ്ത്രീധനത്തിനെതിരായ തെളിവാകുന്നു. വിവാഹത്തിന്റെ വ്യവസ്ഥയായി അലി(റ) സ്ത്രീധനം ആവശ്യപ്പെട്ടിട്ടില്ല. പ്രവാചകന് കൊടുത്തിട്ടുമില്ല. പ്രത്യുത ഫാത്വിമക്ക് മഹ്ര് നല്‍കണമെന്ന് അലിയോട് കല്‍പിക്കുകയാണ് തിരുമേനി ചെയ്തത്. അലി(റ)യുടെ കൈയില് പണമൊന്നുമുണ്ടായിരുന്നില്ല. അക്കാര്യം പ്രവാചകനെ അറിയിച്ചപ്പോള് കൈവശമുള്ള മോതിരം, അല്ലെങ്കില് പടയങ്കി മഹ്‌റായി കൊടുക്കാന് നിര്‍ദേശിക്കുകയായിരുന്നു.\nഅലി(റ)യുടെ സാമ്പത്തിക സ്ഥിതി അക്കാലത്ത് തീരെ ശോചനീയമായിരുന്നു. ആ മോതിരത്തിനും പടയങ്കിക്കും പുറമെ ഒരാട്ടിന് തുകലും ഒരു പായയും ഒരു യമനി വിരിപ്പുമായിരുന്നു അദ്ദേഹത്തിന്റെ ആകെ സ്വത്ത്. വീടുപോലും സ്വന്തമായി ഉണ്ടായിരുന്നില്ല. വാടകക്കെടുത്ത വീട്ടിലേക്കാണദ്ദേഹം ഫാത്വിമയെ കൂട്ടിക്കൊണ്ടുപോയത്. ഈ സാഹചര്യത്തില് പ്രവാചകന് അവര്‍ക്കു വേണ്ട അത്യാവശ്യ വീട്ടുപകരണങ്ങള് ഒരുക്കി കൊടുക്കുകയായിരുന്നു.\nപ്രവാചകന്(സ) ഒരുക്കി കൊടുത്ത വസ്തുക്കളുടെ ലിസ്റ്റ് ഒരു ഹദീസില് പറയുന്നത് ഇപ്രകാരമാണ്: വിരിപ്പ്-1, തോല് പാത്രം-1, പുല്ലു നിറച്ച തലയണ-1. മറ്റൊരു നിവേദനത്തിലെ ലിസ്റ്റ് ഇങ്ങനെയാണ്: മെത്ത-1, ഈന്തപ്പനയോല നിറച്ച തുകല് തലയണ-1, കലം 1, തോല് പാത്രം-1, മണ് പാത്രം-2. വസ്ത്രം-2. പണമോ സ്വര്‍ണമോ വെള്ളിയോ ഭൂമിയോ ഒന്നും ഒരു ലിസ്റ്റിലും ഇല്ല. സ്ത്രീധന പ്രേമികളായ ചില സമകാലീനരല്ലാതെ പൂര്‍വ സൂരികളിലാരും പ്രവാചകന്റെ ഈ നടപടിയെ സ്ത്രീധനം നല്‍കലായി പരിഗണിച്ചിട്ടുമില്ല. ചില പണ്ഡിതന്മാര് ജിഹാസിനെ പൊതു സുന്നത്തായി പോലും കണക്കാക്കുന്നില്ല എന്നതാണ് വസ്തുത. ജാമാതാക്കള് ദാരിദ്ര്യത്താല് ക്ലേശിക്കുമ്പോള് ഭാര്യാ കുടുംബം അയാളെ സഹായിക്കുന്നതിനേ പ്രവാചകന്റെ നടപടി തെളിവാകുന്നുള്ളൂ എന്നാണവരുടെ നിലപാട്. കാരണം, സമ്പന്നനായിരുന്ന ഉസ്മാന് (റ) മറ്റൊരു പുത്രിയെ വിവാഹം ചെയ്തു കൊടുത്തപ്പോള് തിരുമേനി ജിഹാസ് നല്‍കിയതായി കാണുന്നില്ല.


കര്‍ഷകരുമായി ചര്‍ച്ചയ്ക്ക് തയ്യാറെന്ന് കേന്ദ്രം;ഡിസംബര് മൂന്നിന് ചര്‍ച്ച,സഹായവാഗ്ദാനവുമായി ദില്ലി സര്‍ക്കാര് | central government is ready to have discussion with farmers\nDelhi, First Published Nov 27, 2020, 6:59 PM IST\nദില്ലി ഹരിയാന അതിർത്തിയായ സിംഗുവുൽ എത്തിയ കർഷകർക്ക‌് നേരെ രാവിലെ മുതൽ പലതവണ പൊലീസ് കണ്ണീർവാതകം പ്രയോഗിച്ചു. ആദ്യമൊക്കെ അല്‍പ്പം പുറകോട്ടുമാറിയ കർഷകർ പിന്നീട് ശക്തമായി തിരിച്ചുവരുന്ന കാഴ്ചയായിരുന്നു\nദില്ലി: കാർഷിക പരിഷ്‍കരണ നിയമത്തിനെതിരെ കർഷകർ പ്രതിഷേധം തുടരുന്നതിനിടെ കേന്ദ്രം ചര്‍ച്ചയ്ക്കൊരുങ്ങുന്നു. ഡിസംബർ മൂന്നിന് കർഷക സംഘടനകളുമായി ചർച്ച നടത്തുമെന്ന് കേന്ദ്രം വ്യക്തമാക്കി. സമരം ഉപേക്ഷിക്കണമെന്ന് കൃഷിമന്ത്രി നരേന്ദ്ര സിംഗ് തോമർ ആവശ്യപ്പെട്ടു. ബുറാഡിയിൽ എത്തുന്ന കർഷകർക്ക് എല്ലാ സഹായങ്ങളും വാഗ്‍ദാനം ചെയ്യുമെന്ന് ദില്ലി സർക്കാർ വ്യക്തമാക്കിയിട്ടുണ്ട്. സമരത്തിനായി എത്തുന്ന കർഷകർക്ക് വെള്ളവും, ശുചി മുറികളും ഉൾപ്പെടെ എല്ലാ സൗകര്യങ്ങളും ഒരുക്കും. മോദി സർക്കാർ കൊണ്ടുവന്ന കാർഷിക പരിഷ്കരണ നിയമം പിൻവലിക്കണമെന്ന് ആവശ്യപ്പെട്ട് ഇന്നലെ തുടങ്ങിയ കർഷകരുടെ ദില്ലി ചലോ മാർച്ച് രണ്ടാം ദിനം വലിയ സംഘര്‍ഷങ്ങള്‍ക്കാണ് വഴിവെച്ചത്.\nദില്ലി ഹരിയാന അതിർത്തിയായ സിംഗുവുൽ എത്തിയ കർഷകർക്ക‌് നേരെ രാവിലെ മുതൽ പലതവണ പൊലീസ് കണ്ണീർവാതകം പ്രയോഗിച്ചു. ആദ്യമൊക്കെ അല്‍പ്പം പുറകോട്ടുമാറിയ കർഷകർ പിന്നീട് ശക്തമായി തിരിച്ചുവരുന്ന കാഴ്ചയായിരുന്നു. ഉച്ചക്ക് ശേഷം രണ്ടുമണിയോടെ കർഷകർ പൊലീസ് ബാരിക്കേഡുകൾക്ക് അരുകിലേക്ക് ഇരച്ചുനീങ്ങി. ബാരിക്കേഡുകളും കോൺക്രീറ്റ് പാളികളും തള്ളിമാറ്റി പൊലീസിന് നേരെ നീങ്ങിയതോടെ ഒരു മണിക്കൂറോളം ദില്ലി-ഹരിയാന അതിർത്തി യുദ്ധക്കളമായി. സമരക്കാർക്ക് നേരെ കണ്ണീർവാതകവും ജലപീരങ്കിയും ഉപയോഗിച്ചതോടെ പൊലീസിന് കല്ലേറ് തുടങ്ങി. പൊലീസും തിരിച്ച് കല്ലെറിഞ്ഞു. ഇതിനിടെ റോഡിന് കുറുകെ പൊലീസ് നിർത്തിയിട്ട മണ്ണ് നിറച്ച ഒരു ട്രക് സമരക്കാർ കയ്യടക്കി.\nട്രക്ക് ഉപയോഗിച്ച് ബാരിക്കേഡുകൾ ഇടിച്ചുനിരത്തി. ഒരു പൊലീസ് വാഹനം ഇടിച്ചുനീക്കി പൊലീസുകാർക്ക് നേരെ തിരിച്ചുവിട്ടു. പൊലീസ് വലയത്തിലേക്ക് എത്തിയവർക്ക് നേരെ ലാത്തിച്ചാർജും തുടങ്ങി. പൊലീസും കർഷകരും തമ്മിൽ നേർക്കുനേർ ഏറ്റുമുട്ടലായി. മൂന്ന് മണിയോടെ സംഘർഷം അയഞ്ഞു. ഇതോടെ അനുനയ നീക്കവുമായി പൊലീസ് എത്തി. കർഷകരെ ദില്ലിയിലേക്ക് കടത്തിവിടം പക്ഷെ സമരം പാർലമെന്‍റിന് പരിസരത്തോ, രാംലീല മൈതാനിയിലോ നടത്തുന്നതിന് പകരം വടക്കൻ ദില്ലിയിലെ ബുറാഡിയിൽ നടത്തണമെന്ന് പൊലീസ് നിർദേശം മുന്നോട്ട്‍വെച്ചു.\nഇതംഗീകരിച്ച് ദില്ലിയിലേക്ക് കയറുമെന്ന് കർഷക സംഘടന നേതാക്കൾ അറിയിച്ചു. ബുറാഡിയിൽ നിന്ന് തുടർ സമരങ്ങൾ ആലോചിക്കും. ഒരു മാസത്തേക്കുള്ള ഭക്ഷണ സാധനങ്ങളുമായാണ് കർഷകരെല്ലാം എത്തിയിരിക്കുന്നത്. ബുറാഡിയിൽ എത്തുന്ന കർഷകർക്ക് എല്ലാ സഹായങ്ങളും ചെയ്യുമെന്ന് ദില്ലി സർക്കാർ പറഞ്ഞു. സമരത്തിനായി എത്തുന്ന കർഷകർക്ക് വെള്ളവും, ശുചി മുറികളും ഉൾപ്പെടെ എല്ലാ സൗകര്യങ്ങളും ഒരുക്കും.\nLast Updated Nov 27, 2020, 7:23 PM IST


കല്ലട ആറിന്‍റെ തീരത്തുള്ളവര് ജാഗ്രത പാലിക്കുവാന് നിര്‍ദ്ദേശം \nഹോം Punalur കല്ലട ആറിന്‍റെ തീരത്തുള്ളവര് ജാഗ്രത പാലിക്കുവാന് നിര്‍ദ്ദേശം\nകല്ലട ആറിന്‍റെ തീരത്തുള്ളവര് ജാഗ്രത പാലിക്കുവാന് നിര്‍ദ്ദേശം\nപുനലൂര് :കുളത്തൂപ്പുഴയിൽ വ്യാപക മഴകെടുതി.ശങ്കിലിവനത്തിനുള്ളിൽ ഉരുൽ പൊട്ടിയതായ് ആശങ്ക. കല്ലടയാർ കലങ്ങിമറിഞ്ഞ് നീരൊഴുക്കു വർദ്ധിക്കുന്നു. തീരവാസികൾക്ക് കരുതൽ വേണമെന്ന് അധികൃതർ അറിയിച്ചിട്ടുണ്ട്. ശക്തമായ കാറ്റിലും മഴയിലും വ്യാപക കൃഷിനാശം. മരചില്ലകൾ ഒടിഞ്ഞും മരം കടപുഴകി വീണും ഗതാഗതം മുടങ്ങി.\nനെടുവണ്ണൂർ കടവിന് സമീപം റോഡിന് കുറുകെ വീണ മരം ഫയർഫോഴ്സ് സംഘം നീക്കം ചെയ്തു തുടങ്ങി. വൈദ്യുതി ബന്ധം പ്രദേശത്ത് പൂർണ്ണമായ് നിലച്ചു.കട്ടിളപാറയടക്കം വനത്തിനുള്ളിലെ ഗ്രാമങ്ങൾ പൂർണ്ണമായ് ഒറ്റപെട്ടു.\nതെന്മല ഡാം തുറന്നു വിടാന് സാധ്യത ഉള്ളത് കൊണ്ട് കല്ലട ആറിന്‍റെ തീരത്തുള്ളവര് ജാഗ്രത പാലിക്കുവാന് അധികൃതർ അറിയിച്ചു.


നിലവിളക്ക് തെളിയിക്കുമ്പോഴും കർപ്പൂരം കത്തിക്കുമ്പോഴും ഇക്കാര്യങ്ങൾ ശ്രദ്ധിച്ചിരിക്കണം | astrology|Vastu|spiritual\nLatest NewsNewsLife StyleHome & GardenDevotionalSpirituality\nനിലവിളക്ക് തെളിയിക്കുമ്പോഴും കർപ്പൂരം കത്തിക്കുമ്പോഴും ഇക്കാര്യങ്ങൾ ശ്രദ്ധിച്ചിരിക്കണം\nMar 8, 2021, 04:10 am IST\nവാസ്തു ഒരു സത്യമാണ്. വാസ്തു ശാസ്ത്രമനുസരിച്ച് വേണം ഗൃഹോപകരണങ്ങളും മുറികളും ക്രമീകരിക്കാൻ. നിലവിളക്ക് കൊളുത്തുമ്പോൾ ശ്രദ്ധിക്കേണ്ട കാര്യങ്ങളുണ്ട്. രണ്ടു തിരിയിട്ട് വേണം വിളക്കുകൊളുത്താന് എന്ന കാര്യം ഒരു കാരണവശാലും മറക്കരുത്. തെക്ക് കിഴക്ക് മൂലയിലായിരിക്കണം കര്‍പ്പൂരം കത്തിക്കുന്നതും ഹോമകുണ്ഡം സ്ഥപിക്കുന്നതും.\nAlso Read:കള്ളൻ കപ്പലിൽ തന്നെ; പൊലീസ് ആസ്ഥാനത്ത് എസ്‌ഐക്കെതിരെ ആൾമാറാട്ടത്തിന് കേസ്\nവീടുകളില് വടക്ക് കിഴക്ക് മൂല തന്നെയാണ് പൂജകള്‍ക്ക് നല്ലത്. വടക്ക് കിഴക്ക് ദിക്കിനെ പ്രതിനിധാനം ചെയ്യുന്നത് പരമേശ്വരനാണെന്ന പ്രത്യേകത കൂടിയുണ്ട്. നാലുകെട്ടിലാണെങ്കിൽ പൂജാമുറിയുടെ സ്ഥാനം വടക്കിനിയിലോ കിഴക്കിനിയിലോ ആവുന്നത് അഭികാമ്യമാണ്. വടക്കുകിഴക്കും കിഴക്കും ഉള്ള പൂജാമുറിയിൽ പടിഞ്ഞാറു ദർശനമായാണ് ആരാധനാമൂർത്തികളുടെ ചിത്രങ്ങൾ, വിഗ്രഹങ്ങൾ എന്നിവ വക്കേണ്ടത്.\nപൂജാമുറിയുടെ വാതിലും ജനലും നിര്‍മിക്കുന്നതിലും പ്രത്യേകം ശ്രദ്ധ ആവശ്യമാണ്. രണ്ടു പാളികളുണ്ടായിരിക്കണം. വടക്ക് കിഴക്ക് ദിക്കിലേക്കായാണ് വാതിലും ജനലും തുറക്കേണ്ടത്. പൂജാമുറി പടിക്കെട്ടുകള്‍ക്ക് അടിയിലോ ഗോവണിക്കു താഴെയോ ആവരുത്. കുളിമുറി, കക്കൂസ് എന്നിവ ഒരിക്കലും പൂജാമുറിക്ക് മുകളിലോ അടിയിലോ അടുത്തോ ആവരുതെന്നും ശ്രദ്ധിക്കേണ്ട കാര്യമാണ്.\nastrology Vastu spiritual\nഇങ്ങനെയൊരു അവസ്ഥയുണ്ടോ? എങ്കിൽ രാവിലെ എഴുന്നേല്‍ക്കുമ്പോള് ശ്രദ്ധിക്കണം !\nനിങ്ങള് ഈ സ്വപ്‌നങ്ങള് കാണുന്നവരാണോ? ; എങ്കില് സൂക്ഷിക്കുക\nMay 10, 2021, 05:15 am IST\nഈ നക്ഷത്രക്കാര്‍ക്ക് 55 വയസ് വരെ ഉയര്‍ച്ചയുടെ കാലം\nMay 9, 2021, 05:15 am IST\nകിടപ്പറ വടക്കുപടിഞ്ഞാറ് തന്നെ വേണം, ഇല്ലെങ്കിൽ കാര്യങ്ങൾ അവതാളത്തിലാകും!\nMar 21, 2021, 04:20 am IST


വേണുഗാനമുണര്‍ന്ന സരസ്സ് - Koodu Magazine | Official Website of Malayalam Nature Magazine Koodu\nHome » ലേഖനം » വേണുഗാനമുണര്‍ന്ന സരസ്സ്\nഒരു കാലത്ത് പെന്‍ഷനേഴ്സ് പാരഡൈസ്, ഗാര്‍ഡന് സിറ്റി എന്നൊക്കെ അറിയപ്പെട്ടിരുന്ന ബാംഗ്ലൂര് നഗരം ട്രാഫിക് ബ്ലോക്കുകളുടെയും മാലിന്യങ്ങള് നിറഞ്ഞ തടാകങ്ങളുടെയും പേരില് അറിയപ്പെടാന് തുടങ്ങിയിട്ട് ഏതാനും വര്‍ഷങ്ങള് ആയി. ബാംഗ്ലൂര് ഹൊസൂര് ഹൈവേയില് ഉള്ള ഇലക്ട്രോണിക് സിറ്റി ഇന്ന് ഒരു ഐടി പാര്‍ക്ക് ആണ്. നിരവധി കമ്പനികളും ബഹുനില അപ്പാര്‍ട്ട്മെന്‍റുകളും ഉള്ള ഇവിടം ഒരു കാലത്ത് ചതുപ്പു നിലങ്ങളും തടാകങ്ങളും മാത്രമായിരുന്നു. ഒരു കാലത്ത് ഇവിടെ ഉണ്ടായിരുന്ന മാരഗൊണ്ടനഹള്ളി എന്ന ഗ്രാമത്തെ നിയോ ടൗണ് എന്ന വാണിജ്യ നഗരം വിഴുങ്ങി. കൊച്ചി നഗരം കമ്മട്ടിപ്പാടത്തോട് ചെയ്തത് ബാംഗളൂര് നഗരം മാരഗൊണ്ടനഹള്ളിയോട് ചെയ്തു. അവിടെ കെട്ടിടങ്ങളും കമ്പനികളും ഉയര്‍ന്നു. ഒരു കാലത്ത് നാനാജാതി പറവകളുടേയും സര്‍വ്വോപരി മാരഗൊണ്ടനഹള്ളിയിലെ ജനങ്ങളുടെയും ആശ്രയമായിരുന്ന മാരഗൊണ്ടനഹള്ളി കെരെ (തടാകം എന്നതിന്‍റെ കന്നഡ വാക്ക്) ഒരു മാലിന്യ കൂമ്പാരമായി മാറി. മലിനജലം മാത്രം നിറഞ്ഞ തടാകത്തില് കളകള് വന്ന് മൂടി നായകളും പന്നികളും വിഹരിക്കുവാന് തുടങ്ങി. അങ്ങിങ്ങായി ചെറിയ കയ്യേറ്റങ്ങളും കൂടി ആയപ്പോള് ആ തടാകത്തിനും മരണമണി മുഴങ്ങാന് തുടങ്ങി.\nPhoto by: Anand Radhakrishnan and Rajesh\nഈ സമയത്താണു വേണുഗോപാല് എന്ന സോഫ്റ്റ്വെയര് എഞ്ചിനീയര് ഇലക്ട്രോണിക് സിറ്റി നിയോ ടൗണിലേക്ക് വരുന്നത്. ഇദ്ദേഹം നമുക്കെല്ലാം ഒരു പ്രചോദനമാണ്. മാലിന്യങ്ങള് നിറഞ്ഞു പലപ്പോഴും അഗ്നിബാധ വരെ ഉണ്ടാകുന്ന ബെലന്ദൂര് തടാകത്തിന്‍റെ അവസ്ഥ അയല്‍പക്കത്തെ തടാകത്തിന് ഒരിക്കലും ഉണ്ടാകരുത് എന്ന് അദ്ദേഹം ആഗ്രഹിച്ചു. അതുകൊണ്ടുതന്നെ അയാള് ഒറ്റയ്ക്ക് മാരഗൊണ്ടനഹള്ളിയിലെ തടാകം വൃത്തിയാക്കാന് ഇറങ്ങി.\nആദ്യത്തെ മൂന്നു മാസം വളരെ കഷ്ടതകള് നിറഞ്ഞതായിരുന്നു. സ്വന്തം കയ്യിലെ പണം ചെലവാക്കി പണിയായുധങ്ങളും ഉപകരണങ്ങളും വാങ്ങി ഒറ്റയ്ക്ക് മാലിന്യങ്ങള് നിറഞ്ഞ തടാകം നന്നാക്കാന് തുടങ്ങി. പലപ്പോഴും റിയല് എസ്റ്റേറ്റ് ഗുണ്ടകളും മറ്റും ഭീഷണിപ്പെടുത്താന് വരെ തുടങ്ങി. ഏതാനും മാസങ്ങള് കഴിഞ്ഞപ്പോള് അദ്ദേഹത്തിന്‍റെ കഠിനാദ്ധ്വാനത്തിനു ഫലം കിട്ടിത്തുടങ്ങി. തടാകം കണ്ടാല് മനസ്സിലാവുന്ന അവസ്ഥയില് എത്തിയപ്പോള് കൂടെ അയല്‍വാസികളും മറ്റു നാട്ടുകാരും ചേര്‍ന്നു. തങ്ങളുടെ അയല്‍പക്കത്ത് മനോഹരമായ ഒരു തടാകം ഉണ്ട് എന്ന് മറ്റുള്ളവരും മനസ്സിലാക്കി തുടങ്ങി. അതിനു മുന്‍പ് കളകളും ചവറുകളും നിറഞ്ഞ ആ പ്രദേശം തിരിഞ്ഞു നോക്കാന് പോലും പറ്റാത്ത അവസ്ഥയില് ആയിരുന്നു. പരസ്യമായി മദ്യപിക്കാന് സ്ഥലത്തെ ഗുണ്ടകള് തിരഞ്ഞെടുത്ത സ്ഥലമായിരുന്നു അത്.\n‘പണ്ട് ഇവിടെ കുടിയന്മാര് മാത്രം വരുന്ന പ്രദേശം ആയിരുന്നു. ഇന്ന് ഇവിടെ ആള്‍ക്കാര് കുടുംബത്തോടെ വന്നു പ്രകൃതി ഭംഗി ആസ്വദിക്കുന്നു’ വേണുഗോപാല് പറഞ്ഞു. ഹുളിമംഗല പഞ്ചായത്തില് നിന്നും തടാകം വൃത്തിയാക്കാന് അനുമതി ലഭിക്കാന് തന്നെ ഇദ്ദേഹം കുറെ കഷ്ടപ്പെട്ടു.\nഒരു പുഴയിലോ കുളത്തിലോ മാലിന്യം എറിയണം എങ്കില് ആരോടും ചോദിക്കേണ്ട, എറിഞ്ഞാല് തന്നെ ആരും ഒന്നും പറയില്ല. പക്ഷേ, ഈ തടാകം ഒറ്റയ്ക്ക് വൃത്തിയാക്കാന് ഇറങ്ങിയപ്പോള് അനവധി ചോദ്യങ്ങള്‍ക്ക് ഇദ്ദേഹം സമാധാനം പറയേണ്ടി വന്നു. പഞ്ചായത്തില് നിന്നും അനുമതി വാങ്ങിയ ശേഷമാണ് അദ്ദേഹം പിന്നീട് ജോലി തുടര്‍ന്നത്. തടാകത്തിന്‍റെ ശരിക്കും ഉള്ള അവസ്ഥ വേണു ഉദ്ദേശിച്ചതിലും മോശമായിരുന്നു.\nചിക്പേട്ടില് നിന്നും 13,000 രൂപയില് അധികം ചെലവാക്കിയാണ് കുളം വൃത്തിയാക്കാനുള്ള ഉപകരണങ്ങള് വാങ്ങിയത്. എംബെഡഡ് സിസ്റ്റത്തില് ജോലി ചെയ്യുന്ന ഒരു സോഫ്റ്റ്വെയര് എഞ്ചിനീയര്‍ക്ക് ഈ വലിയ യന്ത്രങ്ങള് ഉപയോഗിക്കാന് തന്നെ ആദ്യം കുറെ കഷ്ടപ്പെടേണ്ടി വന്നു. ഈ സാധനങ്ങള് തകരാര് ആയാല് നന്നാക്കുവാനും വേണു പിന്നീട് പഠിച്ചു. മൂന്നു മാസം കൊണ്ട് അഞ്ഞൂറ് മീറ്ററോളം ദൂരത്തില് വളര്‍ന്ന കളകളെ യന്ത്രങ്ങള് കൊണ്ട് നീക്കം ചെയ്തു. അതിനു ശേഷമാണ് മറ്റുള്ളവര് ഈ ദൗത്യത്തില് വേണുവിനെ സഹായിക്കാന് ഇറങ്ങിയത്. ഏറ്റവും രസകരമായ വസ്തുത മുതിര്‍ന്ന ആള്‍ക്കാര് വേണുവിനെ സഹായിക്കാന് വരുന്നതിനു മുന്നേ തന്നെ അയല്‍പക്കത്തെ കുട്ടികള് അദ്ദേഹത്തോടൊപ്പം കൂടി എന്നതാണ്.\nഒരു ദിവസം ഒരു ലോക്കല് ഗുണ്ട വേണുവിനെ തല്ലാന് വരെ ഇറങ്ങിയതാണ്. പിറ്റേന്ന് പോലീസില് ഒരു പരാതി എഴുതിക്കൊടുത്ത് വീണ്ടും വേണു ഈ ജോലി തുടര്‍ന്നു. സ്വാഭാവികമായും കുറച്ച് ദിവസത്തിനുള്ളില് നാട്ടുകാരുടെ പൂര്‍ണ്ണ സഹകരണം വേണുവിനു ലഭിച്ചു. ഈ കഴിഞ്ഞ പരിസ്ഥിതി ദിനത്തില് നാട്ടുകാര് എല്ലാവരും വന്നു തടാകക്കരയില് തണല് മരങ്ങള് നട്ടു. മാരഗോണ്ടനഹള്ളി ലേക്ക് എന്നത് ചുരുക്കി ലേക്ക് മാര്‍ലി (Lake Marli) എന്നാണ് ഇന്ന് ഈ തടാകം അറിയപ്പെടുന്നത്. ഇനിയും കൂടുതല് നവീകരണ ജോലികള് ഇപ്പോഴും ഇവിടെ നടക്കുന്നു. ഇന്ന് ബാംഗ്ളൂരിലെ പക്ഷി നിരീക്ഷകര്‍ക്കും വളരെ പ്രിയപ്പെട്ട സ്ഥലമായി ഇവിടം മാറി.\nആന്ധ്രാപ്രദേശിലെ നിസാമാബാദ് സ്വദേശിയായ വേണുഗോപാല് ഇപ്പൊള് ബാംഗ്ലൂര് ഇലക്ട്രോണിക് സിറ്റിയില് താമസിക്കുന്നു. ലേക്ക് മാര്‍ലിക്ക് സമീപം. ഇമെയില് വിലാസം: venugopalkompally@gmail.com\nലേഖനത്തില് പരാമര്‍ശിച്ച ബെലന്ദൂര് തടാകം, ബാംഗ്ളൂര് നഗരത്തിന്‍റെ തെക്കു-കിഴക്ക് ഭാഗത്താണ്. ബാംഗ്ളൂരിലെ ഒരു പക്ഷേ, ഇന്ത്യയിലേയും ഏറ്റവും മലിനമായ തടാകങ്ങളില് ഒന്നായി ഇന്നും ഇത് തുടരുന്നു. പലപ്പോഴും അവിടെ പതഞ്ഞു പൊങ്ങുന്ന രാസ വസ്തുക്കളില് അഗ്നിബാധ ഉണ്ടാകാറുണ്ട്.\nകൂട്ടുകാരുമായി ചേര്‍ന്ന് വേണു ബാറ്ററി കൊണ്ട് പ്രവര്‍ത്തിക്കുന്ന ഒരു ബോട്ട് നിര്‍മ്മിച്ചിട്ടുണ്ട്, ആ ബോട്ടാണ് ഇപ്പോള് തടാകം വൃത്തിയാക്കാന് ഉപയോഗിക്കുന്നത്.\nഇന്ന് പതിനേഴ് ഏക്കര് വിസ്താരമുള്ള മാര്‍ലി തടാകത്തില് അറുപതോളം ഇനം പക്ഷികളെ കണ്ടെത്തിയിട്ടുണ്ട്.\nPhoto by : Rajesh Kumar Reddy A\nTags: Bellandur, Bengaluru, Lake Marli, Lake Restoration, Venugopal Kompally\nപ്രകൃതിയെ അടുത്തറിയുന്നതിനും സംരക്ഷിക്കുന്നതിനുമുള്ള താല്‍പ്പര്യം കുട്ടികളില് വളര്‍ത്തിയെടുക്കാനുള്ള ഉപാധികളിലൊന്നാണ് ശലഭോദ്യാനം. ശലഭങ്ങളെ അറിയുക സംരക്ഷിക്കുക അതിലൂടെ പ്രകൃതിയിലെ ജീവജാലങ്ങളെ സംരക്ഷിക്കുക എന്നതാണ് ഈ പഠന പദ്ധതികൊണ്ട് ഉദ്ദേശിക്കുന്നത്.\nഗോത്രവര്‍ഗ സംസ്കൃതിയുമായിച്ചേര്‍ന്നുള്ള ആചാരങ്ങളില്‍നിന്നും ചിട്ടകളില്‍നിന്നും ആവിര്‍ഭവിച്ച നിര്‍മ്മിതികളും സങ്കേതങ്ങളും വയനാട്ടിലെവിടെയും കാണാം. അതിലൊന്നാണ് കേണി.\nജി.എം. കടുക് വേണ്ടെന്ന് പറയുക\n1990-കളില് ഞാന് ടെക്സ്റ്റൈല് സെക്രട്ടറിയായിരുന്ന കാലത്ത് ഞാനും മറ്റു പലരും ബി.ടി. പരുത്തിയെ സ്വീകരിച്ചത് ഉത്പാദന വര്‍ധന, കീടനാശിനി ഉപയോഗം കുറയ്ക്കല് തുടങ്ങിയ വാഗ്ദാനങ്ങള് കൊണ്ടായിരുന്നു.\nPhone: +91 9495504602\nഗീറിൽ നിന്ന് ഭാഗംവാങ്ങി പിരിയുമ്പോൾ…\n© 2018 Copyright Koodu Nature Magazine


'സുഡാനി ഫ്രം ഐവറികോസ്റ്റ്' , കോഴിക്കോട് ഗോകുലത്തിനെതിരെ കളിച്ച താരത്തിന്റെ കഥ\nതത്സമയം ഡെസ്ക്| Updated On: 19 Nov 2018 8:32 AM GMT | Location :\nകേരളത്തിലെത്തി ഒരു മാസത്തിനു ശേഷം കൊല്‍ക്കത്തന് ക്ലബായ മുഹമ്മദന്‍സ് സ്‌പോര്‍ട്ടിംഗില് കരാറിലെത്തിയതോടെ ഇദ്ദേഹത്തിന്റെ ജീവിതം മാറി. തുടര്‍ന്ന് ഷില്ലോംഗ് ക്ലബായ ലാന്‍സിംഗ് എഫ്.സിയില് കളിച്ച താരത്തെ സീസണിന് മുന്നോടിയായാണ് നിലവിലെ ചാമ്പ്യന്‍മാരായ മിനര്‍വ പഞ്ചാബ് ടീമിലെത്തിച്ചത്.\nകോഴിക്കോട്: സുഡാനി ഫ്രം നൈജീരിയ എന്ന സിനിമയിലെ നൈജീരിയന് ഫുട്‌ബോള് താരം സുടുവിനെ മലയാളി മറന്നിട്ടുണ്ടാകില്ല. സമാനമായ കഥയാണ് ഇന്നലെ ഗോകുലം കേരളാ എഫ്.സിക്കെതിരെ കളിച്ച മിനര്‍വയുടെ പ്രതിരോധ താരം ലാന്‍സിന് ടുറെയുടേത്. ഇന്ത്യയിലെത്തി കേരളത്തില് സെവന്‍സ് കളിച്ച താരത്തിന്റെ കഥ ടൈംസ് ഓഫ് ഇന്ത്യയാണ് റിപ്പോര്‍ട്ട് ചെയ്യുന്നത്.\n2015 തുടക്കത്തിലാണ് ഒരു ഏജന്റിന്റെ വാക്ക് കേട്ട് ടുറെ കൊല്‍ക്കത്തിയിലെത്തുന്നത്. പ്രൊഫണല് ഫുട്‌ബോള് ക്ലബുമായി കാരാറായിരുന്നു വാഗ്ദാനം. എന്നാല് ട്രാന്‍സ്ഫര് വിന്‍ഡോ അടഞ്ഞ സമയത്തായിരുന്നു ഇദ്ദേഹത്തിന്റെ വരവ്. ഇതോടെ ഇന്ത്യയില് കുടുങ്ങിയ ടുറെ പണത്തിനായി മലപ്പുറത്തെ സെവന്‍സ് ഫുട്‌ബോള് ടൂര്‍ണമെന്റുകളില് കളിച്ചു.\nതിരിച്ചു പോവുക എന്നത് മുന്നിലുണ്ടായിരുന്നില്ല. ഇവിടെ നില്‍ക്കാന് പണം ആവശ്യമായിരുന്നു. അതിനാല് സെവന്‍സ് കളിച്ചു. ടുറെ പറയുന്നു. വിവിധ ക്ലബുകള്‍ക്ക് കളിച്ച ഇദ്ദേഹം കോഴിക്കോടും മഞ്ചേരിയിലുമടക്കം പന്തു തട്ടി.\nകേരളത്തിലെത്തി ഒരു മാസത്തിനു ശേഷം കൊല്‍ക്കത്തന് ക്ലബായ മുഹമ്മദന്‍സ് സ്‌പോര്‍ട്ടിംഗില് കരാറിലെത്തിയതോടെ ഇദ്ദേഹത്തിന്റെ ജീവിതം മാറി. തുടര്‍ന്ന് ഷില്ലോംഗ് ക്ലബായ ലാന്‍സിംഗ് എഫ്.സിയില് കളിച്ച താരത്തെ സീസണിന് മുന്നോടിയായാണ് നിലവിലെ ചാമ്പ്യന്‍മാരായ മിനര്‍വ പഞ്ചാബ് ടീമിലെത്തിച്ചത്. ടീമിന്റെ ആദ്യ വിജയത്തില് ഇരട്ട ഗോളുകളുമായി താരം വരവറിയിച്ചുരുന്നു.\nഞായറാഴ്ച കോഴിക്കോട് നടന്ന മത്സരത്തില് ഗോകുലം ഒരു ഗോളിന് വിജയിക്കുകയായിരുന്നു.\nminerva panjab fc


പൊളിറ്റിക്കല് ബോക്സോഫീസില് കമല് ഫ്ലോപ്പായോ ?സംഭവിച്ചതെന്ത്? ഭാവി? | Kamal Haasan | Film | Politics | political careeraflop? | India News | National News | Manorama News\nപൊളിറ്റിക്കല് ബോക്സോഫീസില് കമല് ഫ്ലോപ്പായോ ?സംഭവിച്ചതെന്ത്? ഭാവി?\nസമീര് പി.മുഹമ്മദ് June 03, 2021 07:17 PM IST\nതമിഴ് രാഷ്ട്രീയത്തെ കുറിച്ചു പറയുമ്പോള് ആദ്യം എല്ലാവരുടെയും ഓര്‍മ്മയിലേക്കു വരുന്നത് സിനിമയാണ്. വെള്ളിത്തിരയിൽ നിന്നിറങ്ങി രാഷ്ട്രീയത്തിൽ വെന്നിക്കൊടി പായിച്ചവരുടെ പട്ടികയിൽ കരുണാനിധി മുതൽ ജയലളിതവരെയുണ്ട്. എന്നാൽ, ആ പ്രലോഭനച്ചുഴിയിൽ വീണു പോയവരുമുണ്ട്. നടികർ തിലകം ശിവാജി ഗണേശൻ മുതൽ പുരട്ച്ചി ക്യാപ്റ്റന് വിജയകാന്ത് വരെ ആ പട്ടികയിലുണ്ട്. 2021 നിയമസഭാ തിരഞ്ഞെടുപ്പിന്റെ പുകപടലമടങ്ങിയപ്പോൾ തമിഴ്നാട് രാഷ്ട്രീയത്തിൽ മുഴങ്ങിക്കേൾക്കുന്ന ചോദ്യങ്ങളിലൊന്ന് ഇതാണ്. ഉലകനായകൻ കമൽ ഹാസന്റെ രാഷ്ട്രീയ ഭാവി എന്താണ്?.പൊളിറ്റിക്കല് ബോക്സോഫീസില് കമല് ഫ്ലോപ്പായോ ?\nമൂന്നു വർഷം മുൻപ് 2018 ഫെബ്രുവരിയിലാണു മക്കൾ നീതി മയ്യവുമായി കമൽ ഹാസൻ രാഷ്ട്രീയ ഗോദയിലേക്കിറങ്ങിയത്. രജനീകാന്തിന്റെ രാഷ്ട്രീയ പ്രവേശന ചർച്ചകൾ സജീവമായിരിക്കെ, മുൻകൂട്ടി പ്രഖ്യാപിക്കാതെ ചിത്രം റിലീസ് ചെയ്യുന്നതു പോലെ സര്‍പ്രൈസ് എന്‍ട്രി.ഒരു ഗൃഹപാഠം ചെയ്യാതെയാണു കമൽ രാഷ്ട്രീയ ദൗത്യം തുടങ്ങിയതെന്നു അന്നേ വിമർശനമുയർന്നു.\n2019 ലോക്സഭാ തിരഞ്ഞെടുപ്പായിരുന്നു ആദ്യ കടമ്പ.ശരാശരി വിജയം നേടിയ ചിത്രം പോലെ, മോശമല്ലാത്ത പ്രകടനം. 3.7% വോട്ടു വിഹിതം. ചെന്നൈയും കോയമ്പത്തൂരുമുൾപ്പെടുന്ന നഗര മണ്ഡലങ്ങളിൽ മികച്ച പ്രകടനം.\nജയലളിതയും കരുണാനിധിയുമില്ലാത്ത തമിഴക രാഷ്ട്രീയത്തിൽ കമൽ സ്വന്തം ഇടം കണ്ടെത്തുമെന്ന ചർച്ചകൾ തിരഞ്ഞെടുപ്പിനു മുമ്പ് സജീവമായിരുന്നു. തമിഴ്നാട്ടിലെ തിരഞ്ഞെടുപ്പ് സൂക്ഷ്മ നിരീക്ഷിച്ചാല് ഒരു കാര്യം വ്യക്തമാണ്. ഒന്ന് ഭരണം പിടിക്കാനുള്ള ഡി.എം.കെ.–അണ്ണാ ഡി.എം.കെ പോരാട്ടം.രണ്ടാമത്തെ തലം മൂന്നാം സ്ഥാനത്തിനു വേണ്ടി ദിനകരനും കമലും സീമാനും അടങ്ങുന്ന രണ്ടാം നിര രാഷ്ട്രീയക്കാരുടെ നിശബ്ദ പോരായിരുന്നു.\nകമലിന്റെ വ്യക്തി പ്രഭാവത്തിൽ അതു മക്കൾ നീതി മയ്യമാകുമെന്നായിരുന്നു പൊതു വിലയിരുത്തൽ. ഫലം വന്നപ്പോൾ പക്ഷേ, സൂപ്പർ ഹിറ്റാകുമെന്നു പ്രതീക്ഷിച്ച ചിത്രം ആദ്യ ദിവസം തീയറ്റർ വിട്ടതുപോലെയായി. കമൽഹാസൻ മത്സരിച്ച കോയമ്പത്തൂർ സൗത്തിലുൾപ്പെടെ പാർട്ടിക്കു സമ്പൂർണ തോൽവി. ലോക്സഭാ തിരഞ്ഞെടുപ്പിൽ 3.7% വോട്ടു നേടിയ പാർട്ടി ഇത്തവണ വോട്ടുവിഹിതം നടിയത് കേവലം 2.5%മാത്രം. സീമാന്റെ നാം തമിഴർ കക്ഷി 6.7% വോട്ടു നേടി മൂന്നാം കക്ഷിയേതെന്ന ചോദ്യത്തിനു സംശയമില്ലാത്ത വിധം മറുപടി നൽകി. ഫലം പുറത്തു വന്നതിനു പിന്നാലെ, തിരക്കഥയിലില്ലാത്ത സംഘട്ടന രംഗങ്ങളുടെ വേദിയായി മക്കൾ നീതി മയ്യം മാറി. കമലിന്റെ വിശ്വസ്തനും പാർട്ടിയുടെ പ്രധാന ഫണ്ടർമാരിലൊരാളുമായിരുന്ന വൈസ് പ്രസിഡന്റ് ആർ. മഹേന്ദ്രനാണു ആദ്യ വെടിപൊട്ടിച്ചത്. പൊതുവെ മിതഭാഷിയായ ആരെയും കുറ്റപ്പെടുത്താത്ത കമല് മഹേന്ദ്രനെ ദ്രോഹിയെന്നാണു വിളിച്ചത്.\nതിരഞ്ഞെടുപ്പ് സമയത്ത് കമലിനെ വാനോളം പുകഴ്ത്തിയിരുന്ന പാര്‍ട്ടി ജനറല് സെക്രട്ടറിയായിരുന്ന മലയാളി ഐ.എ.എസ് ഉദ്യോഗസ്ഥനും ഫലം വന്നതിനു പിന്നാലെ ആള്‍വാര്‍പേട്ടിലെ കമല് കൂടാരം വിട്ടിറങ്ങി. സി.കെ കുമരവേല്, മുരുകാനന്ദം തുടങ്ങി മക്കള് നീതി മയ്യത്തിന്റെ മുഖങ്ങളെല്ലാം കമലിനോടു സലാം ചൊല്ലി. കമലിന്റെ ഏകാതിപത്യനിലപാടാണു പാര്‍ട്ടിയെ ഒന്നുമല്ലാതാക്കിയതെന്നാണ് എല്ലാവരും ഓരേ പോലെ ആരോപിച്ചത്. നിലവിൽ അകത്താര്, പുറത്താര് എന്നു കമലിനു പോലും അറിയാത്ത സ്ഥിതിയാണ്. ഒടുവില് ആഴ്ചകള്‍ക്കു ശേഷം കമല് ഉള്‍പാര്‍ട്ടി പ്രശ്നത്തില് പ്രതികരിച്ചു.\nഎവിടെയാണ് കമലിന് പിഴച്ചത്.എന്താണ് ഇത്രയും കനത്ത തിരിച്ചടിക്കിടയാക്കിയത്. സിനിമാ രീതിയിൽ പാർട്ടി നടത്താൻ ശ്രമിച്ചതാണ് പ്രധാന പ്രശ്നമെന്ന് കൂടെ ഉണ്ടായിരുന്നവരെല്ലാം പറയുന്നു. തിരഞ്ഞെടുപ്പു സഖ്യത്തിലുൾപ്പെടെ കമ്മിറ്റികളെ നോക്കുകുത്തിയാക്കി. രചന, സംവിധാനം, നിര്‍മാണം വിതരണം എല്ലാം ഒരാള് ചെയ്യുന്ന ഏകാംഗ സിനിമ പോലെയാണ് മക്കള് നീതി മയ്യമെന്നാണ് പ്രധാന ആക്ഷേപം.\nസിനിമയില് നായകന്റെ തിരുവായ്ക്ക് എതിര്‍വായില്ല. കമലിന്റെ ചില തെറ്റായ നടപടികൾ തോൽവിക്കു കാരണമെന്നു ചിലർ ചൂണ്ടിക്കാട്ടിയപ്പോൾ താരം പൊട്ടിത്തെറിച്ചു. പാർട്ടിയെ പുനസംഘടിപ്പിക്കുന്നതിനായി ഉന്നതാധികാര സമിതിയംഗങ്ങളോടു രാജിവയ്ക്കാൻ ആവശ്യപ്പെട്ടു.\nകുറ്റമെല്ലാം മറ്റുള്ളവരിൽ ചാര്‍ത്തി രക്ഷപ്പെടാനുള്ള ശ്രമം ആര്‍ക്കും രുചിച്ചില്ല. പാർട്ടിയിൽ നിന്നുള്ള കൊഴിഞ്ഞു പോക്കിന്റെ പ്രധാന കാരണം ഇതാണ്. എട്ടു ചെറുകക്ഷികളെ കൂടെ കൂട്ടിയാണ് മല്‍സരത്തിനിറങ്ങിയത്. നടന് ശരത് കുമാറിന്റെ സമത്വ മക്കള് കക്ഷി. വ്യവസായി പച്ചിമുത്തുവിന്റെ ഇന്ത്യന് ജനനായക കക്ഷിക്കും നാല്‍പത് സീറ്റുകള് വീതമാണ് നല്‍കിയത്. ദയാവധം കാത്തുകിടക്കുന്ന, ഒരു ശതമാനം വോട്ടുപോലുമില്ലാത്ത ഈ പാര്‍ട്ടികള്‍ക്കു ഇത്രയും സീറ്റ് നല്‍കിയത് വലിയ മുറുമുറുപ്പിനു ഇടയാക്കിയിരുന്നു. എല്ലാ സീറ്റിലും മല്‍സരിക്കാന് ആളില്ലെന്നായിരുന്നു ഇതിന് കമല്‍ഹാസന്റെ മറുപടി. മഹാവൃക്ഷങ്ങളായ ദ്രാവിഡ പാര്‍ട്ടികള്‍ക്കെതിരെ മല്‍സരിക്കാനൊരുങ്ങുമ്പോള് അണികളുടെ ആത്മവീര്യം തകര്‍ക്കുന്ന പ്രസ്താവന സേനാനായകനില് നിന്നു തന്നെ ഉണ്ടായതു തിരിച്ചടിയായെന്നും പാര്‍ട്ടി വിട്ട നേതാക്കന്‍മാര് ആരോപിക്കുന്നു.\nഇന്ത്യൻ തിരഞ്ഞെടുപ്പു രംഗത്തെ നവചാണക്യൻ പ്രശാന്ത് കിഷോർ തമിഴ്നാട്ടിൽ ആദ്യം സമീപിച്ചതു കമൽഹാസനെയാണ്. കമലിന്റെ വ്യക്തിപ്രഭാവവും തമിഴ് രാഷ്ട്രീയത്തിലെ സാഹചര്യവും മക്കൾ നീതി മയ്യത്തിനു വലിയ സാധ്യതകൾ നൽകുന്നുണ്ടെന്നായിരുന്നു പ്രശാന്ത് കിഷോറിന്റെ വിലയിരുത്തൽ. പാർട്ടിയെ തിരഞ്ഞെടുപ്പിനു സജ്ജമാകുന്നതിനായി ചില നിർദേശങ്ങൾ അദ്ദേഹം സമർപ്പിക്കുകയും ചെയ്തു.\nഎന്നാൽ, പ്രശാന്ത് കിഷോർ ഡിഎംകെയുടെ തന്ത്രങ്ങൾക്കു രൂപം നൽകുന്നതാണു പിന്നീട് കണ്ടത്. കമൽഹാസനാകട്ടെ, തിരഞ്ഞെടുപ്പു രംഗത്ത് മുൻ പരിചയമില്ലാത്ത മറ്റൊരു ഏജൻസിയുമായി കരാറിലൊപ്പിട്ടു. കമലിന്റെ പ്രചാരണം മുതൽ പാർട്ടിയുടെ സ്ഥാനാർഥികളെ നിശ്ചയിക്കുന്നതിൽ വരെ അവസാന വാക്ക് ഏൻസിയായിരുന്നുവെന്നു പുറത്തുപോയ നേതാക്കളിൽ ചിലർ ആരോപിക്കുന്നു. കഴിഞ്ഞ ലോക്സഭാ തിരഞ്ഞെടുപ്പിൽ ആർ.മഹേന്ദ്രൻ കോയമ്പത്തൂർ മണ്ഡലത്തിൽ ഒന്നര ലക്ഷം വോട്ടു നേടിയിരുന്നു. പാർട്ടി സ്ഥാനാർഥികളിൽ ഏറ്റവും കൂടുതൽ വോട്ടു നേടിയതും അദ്ദേഹമായിരുന്നു. നിയമസഭാ തിരഞ്ഞെടുപ്പിൽ കോയമ്പത്തൂർ സൗത്ത് മണ്ഡലത്തിൽ മത്സരിക്കുന്നതിനായി ആറു മാസം മുൻപേ മഹേന്ദ്രൻ ഒരുക്കം തുടങ്ങിയിരുന്നു. വേളാച്ചേരി, ആലന്തൂർ ഉൾപ്പെടെ ചെന്നൈയോടു അടുത്തു കിടക്കുന്ന മണ്ഡലങ്ങളാണു കമലിനായി പാർട്ടി കണ്ടുവച്ചിരുന്നത്. എന്നാൽ, അവസാന നിമിഷം കോയമ്പത്തൂർ സൗത്തിൽ നിന്നു മത്സരിക്കുന്നതായി കമൽ പ്രഖ്യാപിച്ചു. ഇതിനു പിന്നിൽ പിആർ ഏജൻസിയുടടെ ഉപദേശമായിരുന്നുവത്രെ. മണ്ഡലത്തിൽ ശക്തമായ ബന്ധങ്ങളുള്ള മഹേന്ദ്രനു പകരം പ്രചാരണച്ചുമതല കമൽ ഏൽപ്പിച്ചത് പിആർ ഏജൻസിയെ. പാർട്ടി രൂപീകരണം മുതൽ ഒപ്പമുള്ള മഹേന്ദ്രനുമായി കമൽ ഇടയാനുള്ള പ്രധാന കാരണം ഇതായിരുന്നു. 1728 വോട്ടിനാണു ബിജെപിയുടെ വാനതി ശ്രീനിവാസനോടു കമൽ പരാജയപ്പെട്ടത്. മഹേന്ദ്രൻ പാലംവലിച്ചുവെന്നായിരുന്നു കമലിന്റെ ആദ്യ ആരോപണം.\nപാർട്ടിയെ കൈകാര്യം ചെയ്യുന്നതിൽ മാത്രമല്ല, പ്രവർത്തനത്തിലും സിനിമാറ്റിക് ശൈലിയാണു കമൽ സ്വീകരിച്ചത്. രൂപീകരിച്ചു3വർഷമായെങ്കിലും പ്രധാന വിഷയങ്ങളോടുള്ള പ്രതികരണം പലപ്പോഴും പഞ്ച് ഡയലോഗുകളിലൊതുങ്ങി. തീയറ്ററിൽ കയ്യടി കിട്ടുമെങ്കിലും രാഷ്ട്രീയത്തിൽ വോട്ടു പിടിക്കാൻ ഡയലോഗുകൾ മാത്രം പോരെന്നു കമലിനു ഇപ്പോൾ മനസ്സിലായിട്ടുണ്ടാകും\nഒറ്റ നായകനുള്ള സിനിമ പോലെ, പാർട്ടിയെയും വൺ മാൻ ഷോയാക്കിയതും കമലിനു തിരിച്ചടിയായി. അണ്ണാ ഡിഎംകെ, ഡിഎംകെ പാർട്ടികളിൽ നിന്നു വ്യത്യസ്തമായി ജനാധിപത്യ രീതിയിൽ പാർട്ടി നടത്തുമെന്നായിരുന്നു കമലിന്റെ പ്രഖ്യാപനം. എന്നാൽ, വേദികളിൽ കമലിനു മാത്രം കസേരയിട്ടു മറ്റുള്ളവരെ പിന്നിൽ നിർത്തിയപ്പോൾ ജയലളിതയെ ജനം ഓർത്തു. ഉന്നതാധികാര സമിതി യോഗം ചേരാനായി പാർട്ടി ആസ്ഥാനത്തേയ്ക്കു കരിമ്പൂച്ചകളുടെ അകമ്പടിയോടെയാണു കമൽ വന്നിരുന്നതെന്നു രാജിവച്ച മുതിർന്ന ഭാരവാഹികളിലൊരാൾ പറയുന്നു. കമലിനു സിനിമയുടെ ഹാങ് ഓവറിൽ നിന്നു പുറത്തുവരാനാകാത്തതു തിരഞ്ഞെടുപ്പിൽ പാർട്ടി തകർന്നുപോയതിന്റെ പ്രധാന കാരണം.\nപാർട്ടി തോറ്റുതുന്നം പാടിയതു മാത്രമല്ല, സംസ്ഥാനത്തെ പൊതു രാഷ്ട്രീയ കാലാവസ്ഥയും കമൽ ഹാസനു കാര്യങ്ങൾ കടുപ്പമുള്ളതാക്കുന്നു. അധികാരത്തിൽ തിരിച്ചെത്തിയതോടെ എം.കെ. സ്റ്റാലിനും ഡിഎംകെയ്ക്കും കരുത്തൂകൂടി. പ്രതികൂല സാഹചര്യങ്ങൾ ഒട്ടേറെയുണ്ടായിട്ടും അണ്ണാഡിഎംകെ തരിപ്പണമാകാതെ പിടിച്ചു നിന്നു. മൂന്നാം പാർട്ടിക്കുള്ള ഇടത്തിലേക്കു നാം തമിഴർ കക്ഷിയുടെ സീമാൻ ഇരിപ്പുറപ്പിക്കുന്നതും തിരഞ്ഞെടുപ്പിൽ കണ്ടു. യുവാക്കളുടെ വോട്ടിൽ കമലിനു വലിയ പ്രതീക്ഷയുണ്ടായിരുന്നു. എന്നാൽ, തീവ്ര തമിഴ് ദേശീയത ഉയർത്തിയുള്ള സീമാന്റെ തീപ്പൊരി പ്രസംഗങ്ങൾ, കമലിന്റെ സിനിമാ ഗ്ലാമറിനേക്കൾ യുവാക്കളെ ആകർഷിച്ചതായി കണക്കുകൾ പറയുന്നു.\nഎതിരാളികളെ ഒറ്റയ്ക്കു നേരിടാൻ സിനിമയിൽ കമൽ ഹാസനു നിഷ്പ്രയാസം കഴിയും. ഇത്രയും പ്രതികൂല സാഹചര്യത്തിൽ വീണ്ടുമൊരു തിരിച്ചുവരവ് അത്ര എളുപ്പമല്ല. സിനിമ പോലെ, തിരക്കഥയ്ക്കനുസരിച്ചല്ലോ രാഷ്ട്രീയം ചലിക്കുന്നത്. ഇപ്പോഴെങ്കിലും ഉലകനായന് മനസിലായിട്ടുണ്ടാകും. ഇല്ലെങ്കില് ഇനിയൊരിക്കലും മനസിലാകാനും പോകുന്നില്ല.


പഞ്ചാബിന് ആദ്യ ദളിത് മുഖ്യമന്ത്രി, ചാനുവിനെ പ്രഖ്യാപിച്ച് ആഭ്യന്തര കലാപത്തിനു വെടി നിര്‍ത്തലുമായി കോണ്‍ഗ്രസ്, ലക്ഷ്യം കൂറ്റന് വോട്ടുബാങ്ക് - The New Journal\nHome India പഞ്ചാബിന് ആദ്യ ദളിത് മുഖ്യമന്ത്രി, ചാനുവിനെ പ്രഖ്യാപിച്ച് ആഭ്യന്തര കലാപത്തിനു വെടി നിര്‍ത്തലുമായി കോണ്‍ഗ്രസ്, ലക്ഷ്യം...\nപഞ്ചാബിന് ആദ്യ ദളിത് മുഖ്യമന്ത്രി, ചാനുവിനെ പ്രഖ്യാപിച്ച് ആഭ്യന്തര കലാപത്തിനു വെടി നിര്‍ത്തലുമായി കോണ്‍ഗ്രസ്, ലക്ഷ്യം കൂറ്റന് വോട്ടുബാങ്ക്\nആന്തരീകമായ പ്രതിസന്ധിയുടെ തിരമാലകള്‍ക്ക് മുകളില് നിന്നു കൊണ്ടാണ് കോണ്‍ഗ്രസ് ഇത്തരമൊരു നീക്കം നടത്തിയിട്ടുള്ളതെന്നാണ് പലരുടേയും വിലയിരുത്തല്.\nSeptember 20, 2021 - psabhayan@gmail.com\nഅടുത്തവര്‍ഷം നടക്കാനിരിക്കുന്ന പഞ്ചാബ് തെരഞ്ഞെടുപ്പില് മുഖ്യമന്ത്രി സ്ഥാനത്തേക്ക് ഹൈക്കമാന്റിന്റെ പ്രഥമ പരിഗണന ചരണ്‍ജിത് സിംഗ് ചാനിയ്ക്ക്. പഞ്ചാബിലെ ദളിത് ബെല്‍റ്റ് വോട്ടുകള് ലക്ഷ്യമിട്ടാണ് ഈ നീക്കം.\n32 ശതമാനവുമായി ഇന്ത്യയില് തന്നെ ഏറ്റവും കൂടുതല് ദളിത് ജനസംഖ്യയുള്ള സംസ്ഥാനമാണ് പഞ്ചാബ്. കോണ്‍ഗ്രസിന്റെ പരമ്പരാഗത വോട്ടുകളായിരുന്ന ദളിത്‌വോട്ടുകള് ഇപ്പോള് ഭിന്നിപ്പിക്കപ്പെട്ടിരിക്കുകയാണ്. 2017 നിയമസഭാ തെരഞ്ഞെടുപ്പില് ദളിത് വോട്ടുകളുടെ ഒരു വലിയ പങ്കും പോയത് ആംആദ്മി പാര്‍ട്ടിയിലേക്കായിരുന്നു. എന്നാല് ഇത്തവണ ദളിത് വോട്ടുകള് ബഹുജന് സമാജ് പാര്‍ട്ടിയുമായി സഖ്യമുള്ള ആംആദ്മിപാര്‍ട്ടിയിലും ശിരോമണി അകാലിദളിലുമായി വിഭിജിക്കപ്പെടുമെന്നാണ് പ്രതീക്ഷിക്കപ്പെടുന്നത്. ഒരു പങ്ക് ബിജെപിയിലേക്കും പോകുമെന്ന് കരുതുന്നു.\n2004 പാര്‍ലമെന്റ് തെരഞ്ഞെടുപ്പില് ബിഎസ്പിയ്ക്ക് പഞ്ചാബില് കിട്ടിയ ദളിത് വോട്ടുകള് 7.67 ശതമാനം മാത്രമായിരുന്നു. 2014 ലോക്‌സഭാ തെരഞ്ഞെടുപ്പ് എത്തിയതോടെ ഇത് 1.9 ശതമാനമായും 2017 നിയമസഭാ തെരഞ്ഞെടുപ്പില് 1.5 ശതമാനവും 2019 പാര്‍ലമെന്റ് തെരഞ്ഞെടുപ്പില് അത് 3.52 ശതമാനവുമായി കുറഞ്ഞു.\nഭിന്നിപ്പിക്കപ്പെട്ടിട്ടുള്ള ദളിത് വോട്ടുകളെ ഏകീകരിക്കുക എന്നത് വിഷമകരമായ കാര്യമാണ്. എന്നാല് സംസ്ഥാനത്ത് ആദ്യമായി ഒരു ദളിത് മുഖ്യമന്ത്രിയെ നല്‍കുന്ന ചരിത്രപരമായ ഒരു നീക്കത്തിലൂടെ 117 സീറ്റ് അസംബ്‌ളിയില് വന് മുന്നേറ്റമുണ്ടാക്കാമെന്നാണ് കോണ്‍ഗ്രസ് പ്രതീക്ഷ. മുഖ്യമന്ത്രി സ്ഥാനം ദളിതര്‍ക്ക് നല്‍കുമെന്ന ബിജെപിയുടെ പ്രഖ്യാപനത്തെ പ്രതിരോധിക്കുക കൂടി കോണ്‍ഗ്രസ് ലക്ഷ്യമിടുന്നുണ്ട്. കേന്ദ്രസര്‍ക്കാര് കൊണ്ടുവന്ന മൂന്ന് വിവാദ കാര്‍ഷിക നിയമത്തില് ഇടഞ്ഞു നില്‍ക്കുന്ന കര്‍ഷകരുടെ പ്രതിഷേധം ബാധിക്കുമോയെന്ന ആശങ്ക ബിജെപിയ്ക്കുണ്ട്.\nഅധികാരത്തില് എത്തിയാല് ഉപമുഖ്യമന്ത്രി സ്ഥാനം ദളിതര്‍ക്കായി നീക്കി വെയ്ക്കുമെന്ന് ശിരോമണി അകാലിദളും പ്രഖ്യാപിച്ചിട്ടുണ്ട്. മറ്റു പാര്‍ട്ടികള് വാഗ്ദാനം മാത്രം നല്‍കും. എന്നാല് കോണ്‍ഗ്രസ് ഇക്കാര്യവുമായി മുമ്പോട്ട് പോകും. ഇത് യാഥാര്‍ത്ഥ്യമായാല് പഞ്ചാബില് മാത്രമല്ല, രാജ്യം മുഴുവനുമുള്ള ദളിതരുമായുണ്ടായിരുന്ന പഴയ ബന്ധം തിരിച്ചുപിടിക്കാന് കോണ്‍ഗ്രസിന് സാഹചര്യമുണ്ടാകുമെന്ന് പഞ്ചാബിലെ ദളിത് വിഷയത്തില് ചണ്ഡീഗഡിലെ പഞ്ചാബ് സര്‍വകലാശാലയിലെ വിദഗ്ദ്ധന് പ്രൊഫസര് റോങ്കിറാം പറയുന്നു.\nദളിത് ജാട്ട് സിഖ് തുലനാവസ്ഥ\nദളിത് വോട്ടുകളുടെ അടിസ്ഥാനത്തില് കോണ്‍ഗ്രസ് വിശ്വസിക്കുമ്പോള് ബിജെപി ചിന്തിക്കുന്നത് കര്‍ഷകസമരത്തില് പ്രധാന പങ്കുവഹിച്ച സവര്‍ണ ജാട്ട് സിഖുകാരെകുറിച്ചാണ്. ഭൂമിയില്ലാത്ത തൊഴിലാളികള് മാത്രമാണ് ദളിതുകള് അതുകൊണ്ട് തന്നെ ബിജെപിയുടെ തന്ത്രം വിലപ്പോകില്ലെന്ന് കോണ്‍ഗ്രസ് കരുതുന്നു. നവ്‌ജ്യോത് സിംഗ് സിദ്ദു കോണ്‍ഗ്രസിന്റെ സംസ്ഥാന തലവന് ആയിരിക്കെ. ചാനിയെ മുഖ്യമന്ത്രിയാക്കുന്നതിലൂടെ ജാതി സമവാക്യത്തിന്റെ തുലനാവസ്ഥ എന്നത് കൂടി കോണ്‍ഗ്രസിനുണ്ട്.\nപഞ്ചാബില് സിഖുകാര്‍ക്ക് 60 ശതമാനം വോട്ടുകളുണ്ട്. സാംസ്‌ക്കാരികമായും സാമ്പത്തീകമായും സാമൂഹ്യമായും പരമ്പരാഗതമായി പഞ്ചാബ് രാഷ്ട്രീയത്തില് മേല്‍ക്കൈയ്യുള്ള ജാട്ടുകള് ഇതില് മൂന്നിലൊന്നോളം വരും. ചാനിയെ മുഖ്യമന്ത്രിയായി നിര്‍ദേശിക്കുന്നതിലൂടെ ചില പ്രതീക്ഷിക്കാത്ത നേട്ടങ്ങള് കൂടി കോണ്‍ഗ്രസിനു വന്നുചേരുമെന്നാണ് വിദഗ്ദ്ധര് പറയുന്നത്. ”യുപിയിലോ മറ്റ് സംസ്ഥാനങ്ങളിലോ സാധാരണ വിജയിക്കാറുള്ള ജാതി അടിസ്ഥാനമാക്കിയ കണക്കുകള് പഞ്ചാബില് നടക്കില്ല. സമൂഹത്തിലെ വിവിധ ഗ്രൂപ്പുകളെ അനുനയിപ്പിച്ച് വലിയിലാക്കുക എന്നത് രാഷ്ട്രീയ പാര്‍ട്ടികള്‍ക്ക് ഏറെ സങ്കീര്‍ണ്ണമായ കാര്യമാണെന്നും വിദഗ്ദ്ധര് വിലയിരുത്തുന്നു.\nഅതേസമയം ദളിത് മുഖ്യമന്ത്രിയെ വെയ്ക്കുന്നതിനാല് കോണ്‍ഗ്രസിന് ഉള്ള് ജാട്ട് വോട്ടുകള് കൂടി നഷ്ടമാകാനാണ് സാധ്യതയെന്ന് ജാട്ട് സിഖ് പാര്‍ട്ടി നേതാക്കള് പറയുന്നു.\nമുഖ്യമന്ത്രി സ്ഥാനത്തേക്ക് ഹിന്ദുക്കളെ അവഗണിക്കുന്നത് ദളിതുകള് ഉള്‍പ്പെടുന്ന വോട്ടുബാങ്ക് നഷ്ടമാക്കാന് ഇടയാക്കുമെന്നും സംസ്ഥാനത്തെ വോട്ടുകളിലെ 38 ശതമാനവും ഹിന്ദു വോട്ടുകളാണെന്നും ഇവര് പറയുന്നുണ്ട്.\nപഞ്ചാബില് വിഘടിച്ചു നില്‍ക്കുന്ന ഗ്രൂപ്പുകള്‍ക്കിടയില് കോണ്‍ഗ്രസിന് ചാനി ഒരു സമവാക്യം കൂടിയാണ്.\nസുഖ്ജീന്ദര് സിംഗ് രന്ധ്വയെ ഉപമുഖ്യമന്ത്രിയാക്കി. അതേസമയം അമരീന്ദര് സിംഗ് രാജിവെച്ചപ്പോള് തന്നെ മുഖ്യമന്ത്രി സ്ഥാനത്തേക്ക് കണ്ണു വെച്ചിരുന്ന സുനില് ജാഖറിനെ സമ്പൂര്‍ണ്ണമായി അവഗണിച്ചു. ചാനിയെ മുഖ്യമന്ത്രിയാകാന് ചരടുവലിച്ചതോടെ ഈ നേതാക്കളും പാര്‍ട്ടിയുടെ സംസ്ഥാന അദ്ധ്യക്ഷന് സിദ്ധുവുമായി പുതിയ പ്രശ്‌നം തുടങ്ങിയിട്ടുണ്ട്.\nതെരഞ്ഞെടുപ്പിന് വെറും അഞ്ചു മാസം മാത്രം ബാക്കി നില്‍ക്കേ സീറ്റിന് വേണ്ടിയുള്ള ചരടുവലികള് ഇപ്പോഴേ കോണ്‍ഗ്രസില് തുടങ്ങിയിട്ടുണ്ട്.\nപട്ടിക അന്തിമ ഘടത്തിലേക്ക് എത്തുമ്പോള് കലാപം വരെ പ്രതീക്ഷിക്കാം. എന്നാല് സീറ്റ് തര്‍ക്കത്തില് മറ്റുള്ളവര് തമ്മില് ഏറ്റുമുട്ടിയേക്കാമെങ്കിലും. ദളിത് മുഖ്യമന്ത്രി എന്ന കാര്യത്തില് എതിരഭിപ്രായം ഉണ്ടാകാനിടയില്ലെന്ന് പാട്യാലയിലെ പഞ്ചാബ് സര്‍വകലാശാല പൊളിറ്റിക്കല് സയന്‍സ് വിഭാഗത്തിലെ പ്രൊഫസര് ജിതേന്ദര് സിംഗ് പറയുന്നു.\nഅവസാനം കോണ്‍ഗ്രസും ദളിത് കാര്‍ഡ് ഇറക്കിയെങ്കിലും യുപിയിലും മറ്റും സംഭവിച്ചത് പോലെ ദളിതരുടെ അവകാശവാദത്തോടുള്ള പ്രതികരണമായി ഇതിനെ കണക്കാക്കാനാകില്ലെന്നും ഇദ്ദേഹം പറയുന്നു.\nപഞ്ചാബില് ദളിതര് വലിയ ജനസമൂഹമായതിനാല് എല്ലാ പാര്‍ട്ടികളും ഇവരെ മോഹിപ്പിക്കാന് ശ്രമിക്കും. ആന്തരീകമായ പ്രതിസന്ധിയുടെ തിരമാലകള്‍ക്ക് മുകളില് നിന്നു കൊണ്ടാണ് കോണ്‍ഗ്രസ് ഇത്തരമൊരു നീക്കം നടത്തിയിട്ടുള്ളതെന്നാണ് പലരുടേയും വിലയിരുത്തല്.\nPrevious articleBIG EXPOSE: ശബരിമല വിമാനത്താവള പദ്ധതിക്ക് സ്ഥലം കാണാതെ ആണ് ലൂയിസ് ബര്‍ഗര് റിപ്പോര്‍ട്ട് തയ്യാറാക്കിയതെന്ന് സംസ്ഥാന സർക്കാരിന് അറിയാമായിരുന്നു\nNext articleഖത്തറിലെ പുതിയ തൊഴിൽ പരാതി പ്ലാറ്റഫോമിനെ കുറിച്ച് അറിയാമോ?


മാധ്യമപ്രവര്‍ത്തകനെ കാറിടിച്ചു കൊന്ന കേസ് : ശ്രീറാമിനെതിരെ വകുപ്പു തല നടപടി തുടങ്ങി – Meddling Media\nമാധ്യമപ്രവര്‍ത്തകനെ കാറിടിച്ചു കൊന്ന കേസ് : ശ്രീറാമിനെതിരെ വകുപ്പു തല നടപടി തുടങ്ങി\n15 ദിവസത്തിനുള്ളില് വിശദീകരണം നല്‍കണമെന്ന് ആവശ്യപ്പെട്ട് ചീഫ് സെക്രട്ടറി ശ്രീറാം വെങ്കിട്ടരാമന് നോട്ടീസ് അയച്ചു.\nതിരുവനന്തപുരം: മാധ്യമ പ്രവര്‍ത്തകനായ ബഷീറിനെ വാഹനമിടിച്ച് കൊലപ്പെടുത്തിയ കേസില് സസ്‌പെന്‍ഷനിലായ ശ്രീറാം വെങ്കിട്ടരാമനെതിരെ സര്‍ക്കാര് വകുപ്പുതല നടപടി തുടങ്ങി. 15 ദിവസത്തിനുള്ളില് വിശദീകരണം നല്‍കണമെന്ന് ആവശ്യപ്പെട്ട് ചീഫ് സെക്രട്ടറി ശ്രീറാം വെങ്കിട്ടരാമന് നോട്ടീസ് അയച്ചു. വിശദീകരണം നല്‍കിയില്ലെങ്കില് തുടര്‍നപടികളിലേക്ക് കടക്കാനാണ് തീരുമാനം എന്ന് കത്തില് വ്യക്തമാക്കിയിട്ടുണ്ട്. അഖിലേന്ത്യ സര്‍വീസ് ചട്ടപ്രകാരം ശ്രീറാമിനെ നേരത്തെ സസ്‌പെന്‍ഡ് ചെയ്തിരുന്നു.\nവാഹനപാകട കേസില് റിമാന്‍ഡിലായതിനെ തുടര്‍ന്ന് സര്‍വേ ഡയറക്ടര് സ്ഥാനത്ത് നിന്ന് ശ്രീറാമിനെ നേരത്തെ സസ്‌പെന്‍ഡ് ചെയ്തിരുന്നു. ശ്രീറാം ഓടിച്ച കാറിടിച്ച് ആഗസ്റ്റ് മൂന്നിന് പുലര്‍ച്ചെയാണ് ബഷീര് കൊല്ലപ്പെടുന്നത്. ശ്രീറാം മദ്യപിച്ചെന്ന് ബോധ്യപ്പെട്ടിട്ടും രക്തപരിശോധനക്കും മറ്റും വിധേയമാക്കാത്തതില് വലിയ പ്രതിഷേധം ഉയര്‍ന്നിരുന്നു.\nബെഹ്റ ഡി.ജി.പി. സ്ഥാനം ഒഴിയണമെന്ന്; കെ.മുരളീധരൻ


idaneram: മഹാനായ അയ്യന്‍കാളി: കമ്യൂണിസ്റ്റ് പാര്‍ട്ടിയോ? - ദലിത്ബന്ധു എന് കെ ജോസ്\n2016, ജൂൺ 17, വെള്ളിയാഴ്‌ച\nമഹാനായ അയ്യന്‍കാളി: കമ്യൂണിസ്റ്റ് പാര്‍ട്ടിയോ? - ദലിത്ബന്ധു എന് കെ ജോസ്\nഇതെല്ലാം നടന്നത് കഴിഞ്ഞ നൂറ്റാണ്ടിന്റെ ആദ്യ ദശകങ്ങളിലും അതിനുമുമ്പുമായിട്ടായിരുന്നു. അന്ന് കമ്മ്യൂണിസം പോലുള്ള പുരോഗമനം അവകാശപ്പെടുന്ന പ്രസ്ഥാനങ്ങളൊന്നും കേരളത്തില് എത്തി നോക്കുകപോലും ചെയ്തിരുന്നില്ല. കമ്മ്യൂണിസ്റ്റ് പ്രസ്ഥാനം കേരളത്തിലെ അവര്‍ണസമുദായത്തിന്റെ നവോത്ഥാന ത്തിനു വേണ്ടി ഏറെ സംഭാവനകള് നല്‍കിയിട്ടുണ്ട് എന്നത് സത്യമാണ്. ഗാന്ധിയും കോണ്‍ഗ്രസ്സും മറ്റും ആ രംഗത്ത് ചെയ്തതുമായി താരതമ്യപ്പെടുത്തു മ്പോള് അത് എടുത്തു പറയേണ്ടതാണ്. പക്ഷെ ആ രംഗത്തെ ആദ്യകാലപ്രവര്‍ത്തകരും അടിസ്ഥാനപ്രവര്‍ത്തകരും അവരായിരുന്നില്ല എന്ന വസ്തുത അതുകൊണ്ട് മറക്കാനാവില്ല.\nകേരളത്തില് കമ്മ്യൂണിസ്റ്റ് പ്രസ്ഥാനത്തിന്റെ പ്രാരംഭം കുറിച്ചത് 1937 ലാണ്. അതിന്റെ മുന്നോടിയായ കമ്മ്യൂണിസ്റ്റ് ലീഗ് പോലും 1931 ലാണ് രൂപംകൊണ്ടത്. അതിന്റെ ആചാര്യനായ ഈ.എം.എസ്. 'കമ്മ്യൂണിസ്റ്റു പാര്‍ട്ടി കേരളത്തില്' എന്ന ഗ്രന്ഥം ഒന്നാം ഭാഗം 7-ാം പേജില് പറയുന്നത് അങ്ങനെയാണ്.11 ഇവിടത്തെ സാമൂഹ്യ നവോത്ഥാനത്തിന്റെ അടിസ്ഥാനശില പാകിയത് അതിനും ദശാബ്ദങ്ങള് ക്കുമുമ്പാണ്. 1808 ല് വൈകുണ്ഠസ്വാമികളുടെ ജനനവും 1822 ലെ ചാന്നാര്‍ലഹളയും, 1855 ലെ അടിമത്തനിരോധന വിളംബരവും, 1888 ലെ അരുവിപ്പുറം പ്രതിഷ്ഠയും, 1893 ലെ വില്ലുവണ്ടി സമരവും, 1913-14 ലെ കാര്‍ഷിക സമരവും, 1918 ലെ പൗരസമത്വ പ്രക്ഷോഭണവും, 1921 ലെ മാപ്പിളലഹളയും ഇങ്ങേയറ്റം 1924 ലെ വൈക്കംസത്യാഗ്രഹവും, 1933 ലെ നിവര്‍ത്തന പ്രക്ഷോഭണവും പോലും നടന്നു കഴിഞ്ഞതിനു ശേഷമാണ് കമ്മ്യൂണിസം ഇവിടെ രംഗത്ത് എത്തിയത്. കാറല് മാര്‍ക്‌സിനെ പ്പറ്റിയുള്ള മലയാളത്തിലെ ആദ്യഗ്രന്ഥം സ്വദേശാഭിമാനി രാമകൃഷ്ണപിള്ള എഴുതിയത് പിന്നെയും രണ്ട് ദശാബ്ദങ്ങള്‍ക്കു ശേഷമാണ്. (വര്‍ഗീയ വാദിയും ജാതിചിന്തകനുമായ കെ. രാമകൃഷ്ണപിള്ളയാണ് മലയാളത്തില് കമ്മ്യൂണിസ്സത്തിന്റെ ഹരിശ്രീ കുറിച്ചത്. അതിന്റെ ഫലം ഇന്നും നിലനില്ക്കുന്നു. ഏറ്റവുമൊടുവില് മാര്‍ക്‌സിസ്റ്റു പാര്‍ട്ടിയുടെ മെമ്പര്‍ഷിപ്പ് ഫാറത്തില് പോലും അത് എത്തിച്ചേര്‍ന്നു). രാമകൃഷ്ണപിള്ളയെ ത്തുടര്‍ന്ന് കമ്മ്യൂണിസവും ഇവിടെ സവര്‍ണരുടെയും ബ്രാഹ്മണരുടെയും കുത്തകയായിമാറി. ദലിതരെ അവര് കണ്ടില്ല. ബ്രാഹ്മണരെയും കണ്ടില്ല. കണ്ടത് ദരിദ്ര നാരായണന്‍മാരെയും തൊഴിലാളികളെയും മുതലാളികളെയും മാത്രമാണ്. ഇന്നും പ്രശ്‌നം അവിടെ തന്നെയാണ് നില്‍ക്കുന്നത്. ഈ അടുത്തകാലത്ത് 2008 ല് പട്ടികജാതിക്കാരെ പ്രത്യേകം കണ്ടു തുടങ്ങിയിട്ടുണ്ട്. അവരുടെ ഒരു പ്രത്യേക സമ്മേളനം മാര്‍ക്‌സിസ്‌ററു കമ്യൂണിസ്റ്റു പാര്‍ട്ടി വിളിച്ചു കൂട്ടിയിട്ടുണ്ട്. നാട് ഓടുമ്പോള് നടുവേ ഓടാതെ പുറകേ ഇഴയുന്ന ഒരു ക്ഷുദ്രജീവിമാത്രമാണത്. അയ്യന്‍കാളി നാട് ഓടിയപ്പോള് അതിന് മുന്നേ ഓടി അതിന് പൈലറ്റായി. പട്ടികജാതിക്കാര് എന്ന ഒരു പ്രത്യേകവിഭാഗമുണ്ടെന്നും അവര് പ്രത്യേക പരിഗണന അര്‍ഹിക്കുംവിധം സവിശേഷപ്രശ്‌നങ്ങളെ അഭിമുഖീകരിക്കുന്നവരാണെന്നും കമ്യൂണിസ്റ്റ് നേതാക്കള്‍ക്കു മനസ്സിലായത് 2008 ല് മാത്രമാണ്. (അത് 2007 ഡിസംബര് 31 ന് ഒരു ലക്ഷത്തില്‍പ്പരം ദലിതരെ വിളിച്ചുകൂട്ടി മായാവതി തിരുവനന്തപുരത്ത് ഒരു റാലി സംഘടിപ്പിച്ചതിനെ ത്തുടര്‍ന്നാ യിരുന്നു.) കമ്യൂണിസ്റ്റ് പാര്‍ട്ടി ഇവിടെ സ്ഥാപിച്ച് ഏഴു പതിറ്റാണ്ടുകള്‍ക്കുശേഷമാണ് ആ പാര്‍ട്ടിക്ക് ഇങ്ങനെ ഒരു ബോധം ഉണ്ടായത്. അതുതന്നെയാണ് അതിന്റെ അധഃപതന കാരണവും. കേരളത്തിലും ഇന്ത്യയിലും ഏറ്റവും ദുരിതം അനുഭവിക്കുന്ന ദലിതരെയും അവരുടെ ദുരിതകാരണമായ ജാതിയെയും കാണാതെ തൊഴിലാളിവര്‍ഗ്ഗത്തെയും മുതലാളി വര്‍ഗ്ഗത്തെയും കാണാന് ശ്രമിച്ചതിന്റെ പരിണിതഫലമാണ് കമ്യൂണിസത്തിന്റെ ഇന്നത്തെ തകര്‍ച്ച. പരിതസ്ഥിതിയുടെ ആനുകൂല്യം മൂലം ലോകത്തിലെ ഏറ്റവും വലിയ കമ്യൂണിസ്റ്റു പ്രസ്ഥാനമായി വളരേണ്ട ഇന്ത്യന് കമ്യൂണിസം പശ്ചിമ ബംഗാളിലും കേരളത്തിലും മാത്രമായി ചുരുങ്ങിയത് ബ്രാഹ്മണിസം കമ്യൂണിസത്തെയും തങ്ങളുടെ ചൂഷണോപാധി യായി സ്വീകരിച്ചതു കൊണ്ടുമാത്രമാണ്. അതിനുവഴങ്ങിക്കൊ ടുക്കാനേ ഇവിടുത്തെ ആദ്യകാല ബ്രാഹ്മണേതര കമ്യൂണിസ്റ്റു നേതാക്കള്‍ക്കു കഴിഞ്ഞുള്ളൂ. അവര് ബ്രാഹ്മണിസത്തിന്റെ ചെരുപ്പുനക്കികളായി മാറി. അതുകൊണ്ടാണ് എസ്.എന്.ഡി.പി യോഗത്തിന്റെ ആദ്യകാലനേതാക്കള് രാജഭരണത്തിന്റെ ചെരുപ്പുനക്കികളാണെന്ന് ഇ.എം.എസ്സിനെപ്പോലുള്ളവര് വിളിച്ചുകൂവിയത് അതിനെ മറികടക്കുവാനാണ്.\nതങ്ങളുടെ കുട്ടികളെ സര്‍ക്കാര് സ്‌കൂളുകളില് ചേര്‍ക്കുന്നതിനുള്ള സംവിധാനം സൃഷ്ടിക്കുന്നതു വരെ തിരുവിതാംകൂറിന്റെ അന്നത്തെ നെല്ലറയായിരുന്ന നാഞ്ചിനാട്ടിലെ വയലുകളില് മുട്ടിപ്പുല്ല് മുളപ്പിക്കും എന്ന് പ്രഖ്യാപിക്കുകയും അതനുസരിച്ച് ഇന്ത്യയിലെ ആദ്യത്തെ കാര്‍ഷികസമരത്തിന് നേതൃത്വം നല്‍കി വിജയിപ്പിക്കുകയും ചെയ്തത് കേരളത്തിലെ എക്കാലത്തെയും മഹാനായ നേതാവ് അയ്യന്‍കാളി യായിരുന്നു. അതിനും കാല്‍നൂറ്റാണ്ടിനു ശേഷമാണ് കമ്മ്യൂണിസ്റ്റ് പാര്‍ട്ടി ഇവിടെ സ്ഥാപിക്കപ്പെട്ടത്. എങ്കിലും അവരുടെ സ്ഥാപനകാലത്തിന് പതിനഞ്ചുവര്‍ഷം മുന്‍പ് നടന്ന വൈക്കം സത്യാഗ്രഹത്തിന്റെ ചൈതന്യത്തിന്റെ പിന്‍തുടര്‍ച്ചക്കാര് തങ്ങളാണ് എന്ന അവകാശവാദം ഉന്നയിക്കാന് തയ്യാറായി. പക്ഷെ അവര് ഇന്നുവരെ കാര്‍ഷികസമരത്തിന്റെ ചൈതന്യം പില്‍ക്കാലത്ത് കാത്തുസൂക്ഷിച്ചത് തങ്ങളാണ് എന്നു പ്രഖ്യാപിക്കാന് തയ്യാറായിട്ടില്ല. വൈക്കം സത്യാഗ്രഹം ആപാദചൂഢം ഒരു വഞ്ചനയായിരുന്നു.12 കാര്‍ഷിക പണിമുടക്ക് ആത്മാര്‍ത്ഥത മുറ്റിയ, വിജയം വരിച്ച ഒരു സമരമായിരുന്നു. അതാണ് അതിന്റെ കാരണം.\nഅയ്യന്‍കാളി ജനറല് സെക്രട്ടറിയായിരുന്ന സാധുജനപരി പാലനസംഘം അതിനെല്ലാം മുമ്പേതന്നെ ഇവിടെ അടിത്തട്ടു കാരുടെ സാമൂഹ്യ നവോത്ഥാനത്തിന്റെ രംഗവേദിയായി കഴിഞ്ഞിരുന്നു. 1907 ല് സ്ഥാപിതമായ സംഘത്തിനു ഒരവസരത്തില് തിരുവിതാംകൂറില് ആയിരത്തിലധികം ശാഖകളുണ്ടായിരുന്നു. വെങ്ങാനൂരില് സ്വന്തമായ സ്ഥലവും കെട്ടിടവും യോഗം ചേരാനുള്ള ഹാളും ഉണ്ടായിരുന്നു. അവിടെ സ്‌കൂളും ഗ്രന്ഥശാലയും പന്ത്രണ്ടു തറികളുള്ള നെയ്ത്തു ശാലയും ആരംഭിച്ചു. ചങ്ങനാശ്ശേരി വാഴപ്പള്ളി പടിഞ്ഞാറു ഭാഗം വില്ലേജില് റോഡുസൈഡില് രണ്ടര ഏക്കര് സ്ഥലവും സാധുജനപരിപാലന സംഘത്തിനുണ്ടായിരുന്നു. സ്വന്തമായ ഒരു പത്രമുണ്ടായിരുന്നു. ഇന്ത്യയില് ആദ്യത്തെ ദലിത്പത്രം അതായിരുന്നു. 'സാധുജന പരിപാലിനി'. തൃക്കൊടിത്താനം ചെമ്പുതറ കാളി ചോതിക്കുറുപ്പനാ യിരുന്നു അതിന്റെ പത്രാധിപര്. ചങ്ങനാശ്ശേരി സുദര്‍ശനാപ്രസ്സില് നിന്നും അച്ചടിച്ചു പ്രസിദ്ധീകരിച്ചു. മഹാരാഷ്ട്രയിലെ ആദ്യത്തെ ദലിത് പത്രം സോമവംശീയമിത്ര 1910ലാണ് പുറത്തിറങ്ങിയത്.\nനാഞ്ചിനാടിനൊപ്പം തിരുവിതാംകൂറിന്റെ മറ്റൊരു നെല്ലറയാ യിരുന്ന കുട്ടനാട്ടില് 1910 മുതല് അയ്യന്‍കാളിയുടെ അനുയാ യികള് കുപ്പപ്പുറം ശീതങ്കന്റെ നേതൃത്വത്തില് പ്രവര്‍ത്തനം ആരംഭിച്ചു കഴിഞ്ഞിരുന്നു. അന്ന് ആലപ്പുഴയിലെ ചേര്‍ത്തല പ്രദേശത്ത് സാധുജനപരിപാലന സംഘത്തിന്റെ പ്രവര്‍ത്തന ങ്ങള്‍ക്ക് നേതൃത്വം കൊടുത്തുകൊണ്ടിരുന്നത് തെക്കന് ആര്യട്ടെ മോയിക്കാട്ടു അപ്പിയുംമറ്റുമായിരുന്നു. അപ്പിയുടെ ഉറ്റസഹ പ്രവര്‍ത്തകനായിരുന്നു പത്തു കണ്ടത്തില് തേവന്.\nഅതിന്റെയെല്ലാം അര്‍ത്ഥം കേരളത്തിന്റെ അടിസ്ഥാന ജനസമൂഹത്തിന്റെ താഴെത്തട്ടിലേയ്ക്ക് ആഴ്ന്നിറങ്ങി വേരുകള് ഉറപ്പിക്കാന് അയ്യന്‍കാളി പ്രസ്ഥാനത്തിന് 19-ാം നൂറ്റാണ്ടിന്റെ അവസാനത്തെ ദശകത്തിലും 20-ാം നൂറ്റാണ്ടിന്റെ ആദ്യപാദത്തി ലുമായി കഴിഞ്ഞു എന്നുമാത്രമല്ല അക്കാലത്ത് ആ രംഗത്ത് മറ്റാരും തന്നെ ഉണ്ടായിരുന്നില്ല എന്നുമാണ്. കമ്മ്യൂണിസ്റ്റ് പാര്‍ട്ടിയെ പോലുള്ള പ്രസ്ഥാനങ്ങള്‍ക്ക് ഇവിടെ വ്യാപിക്കുവാന് കഴിഞ്ഞത് അയ്യന്‍കാളിയും ശ്രീനാരായണ ഗുരുവും മറ്റും ഈ മണ്ണ് ഉഴുതുമറിച്ചിട്ടതുകൊണ്ടാണ്. പക്ഷെ ആ മണ്ണിനോടും ഉഴുതുമറിച്ചിട്ടവരോടും അവര് നീതികാട്ടിയില്ല എന്നത് മറ്റൊരു ദുഃഖകരമായ സത്യമാണ്. നെല്‍വിത്ത് വിതയ്ക്കാന് വേണ്ടി അവര് ഉഴുതുമറിച്ചിട്ട മണ്ണില് കളകള് വിതയ്ക്കുകയാണ് കമ്മ്യൂണി സ്റ്റുകാര് ചെയ്തത്. വെയില് കൊണ്ടപ്പോള് ആ കളകള് വാടിക്കരിഞ്ഞു. ഇന്ന് ആ നെല്‍പ്പാടം തരിശ്ശായി. വാടിയ ഏതാനും കളകള് മാത്രം അവശേഷിച്ചു.\nഇന്ന് കേരളത്തിലെ പ്രബല കമ്മ്യൂണിസ്റ്റ് പ്രസ്ഥാനങ്ങളായ മാര്‍ക്‌സിസ്റ്റുപാര്‍ട്ടിയും സി.പി.ഐയും വൈക്കം സത്യാഗ്രഹ ത്തിന്റെ പ്ലാറ്റിനം ജൂബിലി മറ്റുപല ബൂര്‍ഷ്വാ പ്രസ്ഥാനങ്ങ ളെയുംപോലെ ഗംഭീരമായി ആഘോഷിച്ചു. 1924-25 കാലഘട്ട ത്തില് നടന്ന സത്യാഗ്രഹത്തിന്റെ ജൂബിലി 1937 ല് മാത്രം ജന്മമെടുത്ത കേരളത്തിലെ കമ്മ്യൂണിസ്റ്റുപ്രസ്ഥാനങ്ങള് ആഘോ ഷിച്ചതിന്റെ യുക്തി എത്ര ആലോചിച്ചിട്ടും വ്യക്തമാകുന്നില്ല. വൈക്കം സത്യാഗ്രഹത്തിന്റെ ചൈതന്യം ഉള്‍ക്കൊണ്ടു കൊണ്ട് പിന്നീടു പ്രവര്‍ത്തിച്ചത് കമ്മ്യൂണിസ്റ്റു പാര്‍ട്ടികളാണ് എന്നതാണ് അതിന്റെ കാരണം എന്ന വിശദീകരണവും കാണുകയുണ്ടായി. എന്താണ് വൈക്കം സത്യാഗ്രഹത്തിന്റെ ചൈതന്യം? അയ്യന് കാളിയും ശ്രീനാരായണഗുരുവും മറ്റും നിഷേധിച്ചതാണ് വൈക്കം സത്യാഗ്രഹം എന്ന സത്യം അവര് വിസ്മരിക്കുകയാണ്. അല്ലെങ്കില് അജ്ഞത നടിക്കുകയാണ്. അതിലൂടെ അവര് സ്വീകരിച്ചത് അയ്യന്‍കാളിയും ശ്രീനാരായണഗുരുവും മറ്റും വെറുത്തതിന്റെ ചൈതന്യമാണ്. അയ്യന്‍കാളിയും അയ്യന്‍കാളി പ്രസ്ഥാനവും സത്യാഗ്രഹത്തിന്റെ അയല്‍പക്കത്തിനടുത്തുപോലും എത്തിനോക്കി യില്ല. അയ്യന്‍കാളിപ്രസ്ഥാനത്തെ വഞ്ചിച്ചതിന്റെ ബാക്കിയാണ് സത്യാഗ്രഹം തന്നെ. (വൈക്കം സത്യാഗ്രഹത്തിന്റെ ചൈതന്യമെന്നത് വഞ്ചനയുടെ ചൈതന്യമാണ്. അത് തുടര്‍ന്നു കൊണ്ട് പോന്നത്കമ്മ്യൂണിസ്റ്റ് പാര്‍ട്ടിയാണ് എന്ന അവരുടെ അവകാശവാദം അംഗീകരിക്കാവുന്നതാണ്). അതെല്ലാം വൈക്കം സത്യാഗ്രഹത്തിലെ പുലയ പങ്കാളിത്തം, വൈക്കം സത്യാഗ്രഹം ഒരു പ്രഹേളിക'തുടങ്ങിയ ഗ്രന്ഥങ്ങളില് ഞാന് വിശദീകരി ച്ചിട്ടുണ്ട്.13\nനാരായണഗുരു സത്യാഗ്രഹക്യാമ്പു സന്ദര്‍ശിച്ചശേഷം പറഞ്ഞത്: ഈ പാവപ്പെട്ടവരെ സത്യാഗ്രഹമെന്നപേരില് ഇക്കണ്ട ദിവസ ങ്ങളി ലെല്ലാം ഇരുത്തി വെയിലും മഴയും മഞ്ഞും ഏല്‍പ്പിക്കു ന്നതിനുപകരം സത്യാഗ്രഹംകൊണ്ട് കാര്യം നേടുമെങ്കില് ഗാന്ധി ഒരുദിവസം സത്യാഗ്രഹമിരുന്നാല് മതിയല്ലോ എന്നാണ്. മറ്റൊര വസരത്തില് അദ്ദേഹം പറഞ്ഞത് റോഡില് കെട്ടിയിരിക്കുന്ന വേലിപൊളിച്ചു അകത്തുകയറി ശ്രീകോവിലില്‍ചെന്ന് പാല്‍പായസം എടുത്തു കുടിക്കണം എന്നാണ്. വൈക്കത്തെ തെരുവില് സഞ്ചാരസ്വാതന്ത്ര്യ ത്തിനുവേണ്ടി കുത്തിയിരുന്നാല് അതിനര്‍ത്ഥം ആ തെരുവിലൂടെ സഞ്ചാരസ്വാതന്ത്ര്യം നല്‍കാന് അവകാശമുള്ളത് ബ്രാഹ്മണര്‍ക്കാണ് എന്ന് അംഗീകരിക്കുകയാണ്. പരശുരാമന് മഴു എറിഞ്ഞ് കടലില്‍നിന്നും പൊക്കിയെടുത്തു ബ്രാഹ്മണര്‍ക്കു കൊടുത്തതാണ് കേരളം എന്ന ഐതിഹ്യത്തെ യാണ് അതിലൂടെ അംഗീകരിക്കുന്നത്. അതാണ് 603 ദിവസം വൈക്കം സത്യാഗ്രഹത്തില് നടന്നത്. ഗാന്ധി വൈക്കത്ത് വന്നശേഷം ആദ്യംകണ്ടത് ബ്രാഹ്മണരെയാണ്. അതിലൂടെ ആ തെരുവിന്റെ ഉടമ ബ്രാഹ്മണരാണ് എന്ന് അംഗീകരിക്കുക യായിരുന്നു.\nഇന്ന് കേരളത്തിലെ ദലിതരില് എന്തെങ്കിലും മാറ്റം സംഭവിച്ചി ട്ടുണ്ടെങ്കില് അതിന്റെ ഉത്ഭവം അയ്യന്‍കാളിക്ക് മാത്രമായി സംവരണം ചെയ്തിട്ടുള്ളതാണ്. അന്ന് അയ്യന്‍കാളി സൃഷ്ടിച്ച മാറ്റത്തിന്റെ തരംഗത്തിനപ്പുറം ഇന്നുവരെ ഈ സമൂഹത്തില് മറ്റൊരു തരംഗവും ഉണ്ടായിട്ടില്ല.\nഇന്ന് ഈ സമൂഹത്തില് കെ.പി.എം.എസുകളുണ്ട്, ദലിത് ഫെഡറേഷനുകളുണ്ട്, കര്‍ഷകത്തൊഴിലാളി പ്രസ്ഥാനങ്ങളുണ്ട്. അന്ന് വിപ്ലവത്തിന്റെ ബീജം അയ്യന്‍കാളി ഈ സമൂഹത്തില് കത്തിവച്ചില്ലായി രുന്നുവെങ്കില് ഇന്നവ ഒന്നുംതന്നെ ഉണ്ടാകു മായിരുന്നില്ല. ബീഹാറിലെയും മധ്യപ്രദേശത്തെയും ഒറീസയിലെയും രാജസ്ഥാനി ലേയും മറ്റും ദലിതരുടെ ഇടയില് ഇനിയും അവയൊന്നും ഉണ്ടായിട്ടില്ല എന്നുമാത്രമല്ല അങ്ങനെ യുള്ള ചിന്തപോലും ഇന്നുവരെ അവരെ അലട്ടിയിട്ടില്ല. ഉത്തര്‍പ്രദേശിലെയും പഞ്ചാബിലെയും ദലിതരുടെ ഇടയില് അതുണ്ടാകാന് തുടങ്ങിയിട്ടേയുള്ളു. അവിടെയെങ്ങും ഒരുഅയ്യന് കാളി ജനിച്ചില്ല എന്നതാണ് കാരണം. മഹാരാഷ്ട്രായില് പകരം അംബേദ്ക്കര് ജനിച്ചു. കേരളത്തിലെ ദലിതരോളം നവോത്ഥാന പാരമ്പര്യമുള്ള മറ്റൊരു ദലിത് ജനതയും ഇന്ന് ഇന്ത്യയിലില്ല. ഡോ. അംബേദ്ക്കര് ബഹിഷ്‌കൃതഹിതകാരിണി സഭ സ്ഥാപിച്ചത് 1924 ജൂലൈ 20-ാം തീയതിയാണ്. അതിന്റെ ഫലമായി മഹാരാ ഷ്ട്രയിലെ ദലിതര് താരതമ്യേന മെച്ചപ്പെട്ട ബോധവത്ക്കരണം നേടി. കേരളത്തിലെ ജനസമൂഹത്തിലെ ഏറ്റവും താഴെ തട്ടില് ആയിരം വര്‍ഷമായി കുംഭകര്‍ണസേവ നടത്തിയിരുന്ന ഒരു സമുദായത്തെ പിടിച്ചെഴുന്നേല്‍പ്പിച്ച് സമരസന്നദ്ധമാക്കുക എന്ന ഭഗീരഥപ്രയത്‌നം നടത്തിയത് അയ്യന്‍കാളിയാണ്. അദ്ദേഹത്തിനു മാത്രമേ അത് കഴിയുമായിരു ന്നുള്ളൂ.\n1 ഗംഗാധരന് തിക്കുറിശ്ശി ഡോ, മാതൃഭൂമി വാരിക, പുസ്തകം 66, ലക്കം 20, പേജ് 5.\n2 ദലിത്ബന്ധു, ദലിത് സംസ്‌ക്കാര സ്രോതസ്സ്, കാണുക.\n3 ജാതിവ്യവസ്ഥ നിലവില് വന്നതിനുശേഷമാണോ വജ്രസൂചികോപനിഷത്ത് രചിക്കപ്പെട്ടത്? തിരുക്കുറള് രചനയുടെ കാലത്തിനുമുമ്പേ ആര്യന്മാര് ദക്ഷിണേന്ത്യയില് എത്തിച്ചേര്‍ന്നുവോ?\n4 ചെന്താരശ്ശേരി റ്റി.എച്ച്.പി, അയ്യന്‍കാളി, (രണ്ടാംപതിപ്പ്) പേജ് 34.\n5 പണിമുടക്കിനെപ്പറ്റിയുള്ള അധ്യായം കാണുക\n6 മാത്യൂസ് ടി.എ, ആചാര്യ അയ്യന്‍കാളി, പി.പരമേശ്വരന്റെ അവതാരികയോടെ\n7 പദ്മനാഭന്, മന്നത്ത്, സമ്പൂര്‍ണ്ണകൃതികള്, കാണുക\n8 വര്‍ക്കി എം, എം, ഓര്‍മ്മകളിലൂടെ, കാണുക\n9 ദലിത്ബന്ധു, വൈക്കം സത്യാഗ്രഹം ഒരു പ്രഹേളിക, കാണുക\n10 ദലിത്ബന്ധു, അംബേദ്ക്കര്, കാണുക\n11 നമ്പൂതിരിപ്പാട് ഈ.എം,, കമ്യൂണിസ്റ്റ് പാര്‍ട്ടി-കേരളത്തില്, പേജ് 7.\n12 ദലിത്ബന്ധു, വൈക്കം സത്യാഗ്രഹം ഒരു പ്രഹേളിക, കാണുക.\n13 ദലിത്ബന്ധു, വൈക്കം സത്യാഗ്രഹത്തിലെ പുലയ പങ്കാളിത്തം, കാണുക.\nat ജൂൺ 17, 2016


Emalayalee.com - ഇത്തരം ജീവികളുടെ പത്രസമ്മേളനം ബഹിഷ്‌ക്കരിക്കുക, പിന്നെയെല്ലാം ശരിയാകും;: ഹരീഷ് പേരടി\nഇത്തരം ജീവികളുടെ പത്രസമ്മേളനം ബഹിഷ്‌ക്കരിക്കുക, പിന്നെയെല്ലാം ശരിയാകും;: ഹരീഷ് പേരടി\nകേരളം ഗൗരവമുള്ള വിഷയങ്ങള് ചര്‍ച്ച ചെയ്യുമ്പോള് രമേശ് ചെന്നിത്തലയുടേയും ടിപി സെന്‍കുമാറിന്റേയും വാര്‍ത്താ സമ്മേളനം ബഹിഷ്‌കരിക്കാന് മാധ്യമങ്ങള് തയ്യാറാകണമെന്ന് ഹരീഷ് പേരടി. ഫേസ്ബുക്ക് കുറിപ്പിലൂടെയാണ് ഹരീഷിന്റെ വിമര്‍ശനം.\nആരോഗ്യമന്ത്രി കെകെ ശൈലജയ്ക്ക് മീഡിയ മാനിയ ആണെന്നും ഇമേജ് ബില്‍ഡിങ് നടത്തുകയാണെന്നും കഴിഞ്ഞ ദിവസം പ്രതിപക്ഷ നേതാവ് രമേശ് ചെന്നിത്തല പറഞ്ഞിരുന്നു. കൊവിഡ് 19ന്റെ പശ്ചാത്തലത്തില് ആരോഗ്യമന്ത്രി ദിവസേന കൂടുതല് വാര്‍ത്താ സമ്മേളനങ്ങള് നടത്തുന്നത് പ്രതിഛായ നിര്‍മ്മിതിയ്ക്ക് വേണ്ടിയെന്നായിരുന്നു പ്രതിപക്ഷ നേതാവിന്റെ വിമര്‍ശനം.\nമുന് ഡിജിപി സെന്‍കുമാര് കൊല്ലത്ത് നടത്തിയ വാര്‍ത്താ സമ്മേളനവും വലിയ വിവാദങ്ങള്‍ക്ക് വഴിയൊരുക്കിയിരുന്നു. കേരളത്തിലെ കാലാവസ്ഥയില് കൊറോണ പടരില്ലെന്ന സെന്‍കുമാറിന്റെ വ്യാജ പരാമര്‍ശം പിന്നീട് സമൂഹമാധ്യമങ്ങളില് ചര്‍ച്ച ചെയ്യപ്പെട്ടു. ഇത് മാധ്യമ പ്രവര്‍ത്തക പി ആര് പ്രവീണ വാര്‍ത്താ സമ്മേളനത്തില് ചോദിത്തതിനെ തുടര്‍ന്നായിരുന്നു വിവാദം\nകുരങ്ങന് വാലില് തീ\nകൊയ്ത്തു കഴിഞ്ഞ പുഞ്ച പാടത്തു മേഞ്ഞു കൊഴുത്ത പോത്തിനെപോലെ ആണ് കുറെ പേർ. മേദസ്സ് മുറ്റി നടക്കുന്ന ഇവർക്ക് എന്തിനെ ഒക്കെയും ആക്രമിച്ചു കൊണ്ടേ ഇരിക്കണം. മേദസ്സ് മൂത്താൽ മൂള കുറയും. അതിനാൽ വായ് തുറന്നാൽ അബദ്ധം തന്നെ വിളിച്ചു കൂവും. ഇവരെ അവഗണിക്കുക, മൈക്കും ക്യാമറയും ഇവരുടെ മുന്നിൽ നിന്നും മാറ്റുക. അമേരിക്കൻ മലയാളികളുടെ ഇടയിലും ഉണ്ട് ഇത്തരം കുറെ എണ്ണം. ചിലരുടെ പടം സ്ഥിരം കാണാം, ജനിച്ചപ്പോൾ തന്നെ വായിൽ മൈക്ക് ഉണ്ട്, ചിലർ സ്ഥിരം മീറ്റിംഗ്, അത് നടന്നില്ല എങ്കിൽ ഉടൻ പത്ര പ്രസ്താവന, ടെലികോൺഫ്രൻസ് - എന്ന് വേണ്ട വാൽ തീയിൽ പെട്ട കുരങ്ങനെ പോലെ ..നാരദന്


ഹരിയാനയില് വിവാഹ സല്‍ക്കാരം 2000 പശുക്കള്‍ക്ക്, സ്ത്രീധനം 101 കുപ്പത്തൊട്ടികള് | Welcome to Disciples News | Daily updating Online Malayalam Christian News Paper\nby Disciples News\t,\tJanuary 6, 2015\nഭിവാനി: വിവാഹ ധൂര്‍ത്തും, സ്ത്രീധന പീഢനങ്ങളും അരങ്ങുതകര്‍ക്കുന്ന നമ്മുടെ രാജ്യത്ത് വ്യത്യസ്തമായ ഒരു കല്യാണം കഴിഞ്ഞ ആഴ്ചയില് നടക്കുകയുണ്ടായി.\nഹരിയാനയിലെ ഹിസാര് ജില്ലയില് പോളിടെക്നിക് ഉദ്യോഗസ്ഥരായ സണ്ണി പാനുവും കവിതയും തമ്മിലുള്ള വിവാഹമാണ് ചരിത്രം തിരുത്തിയെഴുതിയത്. തങ്ങളുടെ വിവാഹത്തിനുശേഷം നടന്ന സല്‍ക്കാരം ബന്ധുക്കള്‍ക്കും നാട്ടുകാര്‍ക്കുമല്ലായിരുന്നു. അടുത്തുള്ള ഒരു ഡയറി ഫാമിലെ 2000 പശുക്കള്‍ക്കായിരുന്നു.\nവരന്റെയും, വധുവിന്റെയും വീട്ടുകാരുടെ സമ്മതത്തോടുകൂടിത്തന്നെ പശുക്കള്‍ക്കുള്ള ആഹാരമായ ബജ്രയും, പയറും വാങ്ങി അവറ്റകളെ സല്‍ക്കരിച്ചു. പശുക്കളെ ഊട്ടിയശേഷം രണ്ടു മണിയോടെ വാല്‍മീകി ഏരിയായിലെ നഗരശുചീകരണംകൂടി നടത്തി. വധുവിന്റെ പിതാവും ബന്ധുക്കളും ചേര്‍ന്ന് 14 ലക്ഷം രൂപയുടെ രണ്ടു വാക്വം ക്ലീനറുകളും 101 കുപ്പത്തൊട്ടികളുമാണ് മകളുടെ വിവാഹത്തിന് സമ്മാനമായി നല്‍കിയത്. ഇതിനു പുറമെയാണ് പശുക്കളുടെ ആഹാരവും വാങ്ങിയത്.\nവിവാഹ ദിവസംകൊണ്ടു തങ്ങളുടെ ശുചീകരണം തീരില്ല. ഒരു മാസക്കാലം നഗരം വൃത്തിയാക്കാനാണ് മളവാളന്റെയും, മണവാട്ടിയുടെയും പദ്ധതി. അതിനുശേഷം വാക്വം ക്ലീനര് മുനിസിപ്പല് കമ്മറ്റിക്കു കൈമാറാനാണ് തീരുമാനം. പശുക്കള്‍ക്കു വയറുനിറയെ തീറ്റി നല്‍കിയശേഷം നായകള്‍ക്കും, കുരങ്ങന്മാര്‍ക്കും, പക്ഷികള്‍ക്കും, മീനുകള്‍ക്കും ഈ ദമ്പതികള് ഭക്ഷണം നല്‍കുകയുണ്ടായി.\nഇരുവരുടെയും വിവാഹത്തിനു മനുഷ്യരായി വളരെ കുറച്ചുപേര് മാത്രമേ സന്നിഹിതരായിരുന്നുള്ളു. ക്ഷണക്കത്തുപോലും അച്ചടിക്കാതെ നടത്തിയ വിവാഹത്തിനു പങ്കെടുക്കാനെത്തിയവര്‍ക്ക് പ്രത്യേകിച്ച് ഒരു സദ്യയും ഒരുക്കിയിരുന്നില്ലത്രെ. എന്നാല് സംഭവം കണ്ടവരും അറിഞ്ഞവരും ഇതൊരു മാതൃകാ വിവാഹമെന്ന് വിശേഷിപ്പിച്ചു\nCategories:\tBreaking News, Features, India\nപെന്തക്കോസ്തു ചര്‍ച്ച് ഓഫ് ഗോഡ് ജനറല് കണ്‍വന്‍ഷന്\nഅണുബാധ: ഡെസ്മണ്ട് ടുട്ടു ആശുപത്രിയില്\nതട്ടികൊണ്ടുപോയ ഇന്ത്യന് ബാലികയെ കണ്ടെത്തി


പമ്പ, മണിമല, അഴുതയാറുകൾ കരകവിഞ്ഞു; മണ്ണിടിച്ചിൽ ശക്തം | Water levels of rivers in kerala on rise\nപമ്പ, മണിമല, അഴുതയാറുകൾ കരകവിഞ്ഞു; മണ്ണിടിച്ചിൽ ശക്തം\nമനോരമ ലേഖകൻ July 22, 2019 01:36 PM IST\nമൂന്നു ദിവസമായി തുടരുന്ന കനത്ത മഴയിൽ എരുമേലിയിലെ പമ്പ, മണിമല, അഴുതയാറുകൾ കരകവിഞ്ഞു. ഓരോ മഴയ്ക്കു ശേഷവും അൽപ്പം ഇടവേള ലഭിക്കുന്നതിനാൽ മറ്റ് നാശനഷ്ടങ്ങളില്ല. എന്നാൽ നദീ തീരങ്ങളിൽ ഇടിച്ചിൽ ശക്തമാണ്. ശബരിമല പാതകളിൽ വെള്ളക്കെട്ട് നിറഞ്ഞു. പമ്പയാറ്റിൽ നിലവിലുള്ളതിനെക്കാൾ നാല് അടിയിലേറെ വെള്ളം ഉയർന്നതോടെ കണമല, അറയാഞ്ഞിലിമൺ, കുരുമ്പൻമൂഴി കോസ് സേകളിൽ തൊട്ടുതൊട്ടില്ല എന്ന കണക്കേയാണ് വെള്ളമൊഴുകിയത്.\nകണമല കോസ് വേ ഒഴികെയുള്ള രണ്ട് കോസ് വേകളിലും വാഹന, കാൽനടയാത്രയുണ്ട്. മഴ തുടർന്നാൽ ഇവ വെള്ളത്തിനടിയിലാവും. മഴയിൽ കീരിത്തോട് ജോസഫ് ചാക്കോയുടെ വീടിന്റെ മുറ്റത്തിന്റെ സംരക്ഷണഭിത്തി തകർന്നു വീണു. 20 അടി ഉയരവും 30 അടി നീളവുമുള്ള ഭിത്തിയാണു തകർന്നു വീണത്. വീടിന്റെ ഭിത്തിക്കും വിള്ളലുണ്ടായി.\nപമ്പാനദിയിലെ പെരുന്തേനരുവി ഡാം നിറഞ്ഞു കവിഞ്ഞ് ഒഴുകുകയാണ്. കഴിഞ്ഞ ദിവസം ഡാമിലെ വെള്ളം തുറന്നു വിട്ടിരുന്നു. ഇതോടെ ഓഗസ്റ്റിലെ പ്രളയത്തിൽ ഡാമിൽ അടിഞ്ഞുകൂടിയ ചെളി കുറെയധികം ഒഴുകിപ്പോയി.ഇന്നലെ രാവിലെ 10 മുതൽ ഉച്ച വരെ അൽപം തെളിഞ്ഞ കാലാവസ്ഥയായിരുന്നു. എന്നാൽ ഉച്ചകഴിഞ്ഞതോടെ മഴ വീണ്ടും തുടങ്ങി.


dileep encourages pranav mohanlal - Malayalam Filmibeat\nജോസൂട്ടിയുടെ ലൊക്കേഷനില് വച്ച് ദിലീപ് പ്രണവിനെ ഉപദേശിച്ചെന്നോ?\n| Published: Thursday, October 8, 2015, 20:16 [IST]\nഒന്നാമന്, പുനര്‍ജനി തുടങ്ങിയ വിരലിലെണ്ണാവുന്ന സിനിമകളിലാണ് മോഹന്‍ലാലിന്റെ മകന് പ്രണവ് അഭിനയിച്ചത്. അതിന് ശേഷമാണ് മമ്മൂട്ടിയുടെ മകന് ദുല്‍ഖര് സല്‍മാന് സിനിമയിലെത്തുന്നത്. ശ്രീനാഥ് രാജേന്ദ്രന് സംവിധാനം ചെയ്ത സെക്കന്റ് ഷോയായിരുന്നു ദുല്‍ഖറിന്റെ ആദ്യം ചിത്രം. അതുകഴിഞ്ഞ് അന്‍വര് റഷീദിന്റെ ഉസ്താദ് ഹോട്ടല് എന്ന ചിത്രത്തില് തുടങ്ങി ദുല്‍ഖര് മലയാള സിനിമയില് തിളങ്ങാന് തുടങ്ങി.\nഎന്നാല് മോഹന്‍ലാലിന്റെ മകന് പ്രണവിനെ നമ്മള് കണ്ടതേയില്ല. ദൃശ്യത്തിന്റെ തമിഴ് റീമേക്കായ പാപനാശത്തിന്റെ അസിസ്റ്റന്റ് ഡയറക്ടറായി പ്രണവ് പ്രവര്‍ത്തിക്കുന്നു എന്ന വാര്‍ത്തയാണ് പിന്നീട് പ്രേക്ഷകര് കേള്‍ക്കുന്നത്.\nഇപ്പോഴിതാ ജീത്തു ജോസഫ് സംവിധാനം ചെയ്ത ലൈഫ് ഓഫ് ജോസൂട്ടിയുടെ സംവിധാന സഹായിയായും പ്രണവ് പ്രവര്‍ത്തിച്ചിരുന്നു. എന്നാല് ഇതൊന്നുമല്ല, പ്രേക്ഷകര്‍ക്ക് അറിയേണ്ടത് പ്രണവ് സിനിമയില് അഭിനിക്കുന്നില്ലേ എന്നാണ്. പ്രണവ് സിനിമയില് അഭിനയിക്കുമോ എന്നാ കാര്യത്തില് മോഹന്‍ലാലിന് പോലും വ്യക്തമായ മറുപടി തരാന് കഴിയില്ല.\nലൈഫ് ഓഫ് ജോസൂട്ടിയുടെ ലൊക്കേഷനില് വച്ച് നടന് ദിലീപ് തന്നെ പ്രണവിനോട് ചോദിക്കുകയുണ്ടായി. പ്രണവിന് സിനിമയില് അഭിനയിക്കാന് താല്പര്യമില്ലേ? അഭിനയിക്കാന് താല്പര്യമുണ്ടെങ്കില് ഇപ്പോഴാണ് അതിന് പറ്റിയ സമയമാണെന്നും ദിലീപ് പറഞ്ഞു. പക്ഷേ ദിലീപിന്റെ ചോദ്യത്തിന് പ്രണവ് ഒരു പുഞ്ചിരി മാത്രമേ നല്‍കിയുള്ളൂ.\nRead more about: malayalam film news actor dileep pranav mohanlal മലയാളം സിനിമ നടന് ദിലീപ് പ്രണവ് മോഹന്‍ലാല്\npranav mohanlal now concentrating his career asaassistant director.\nStory first published: Thursday, October 8, 2015, 20:16 [IST]


കമ്പോളത്തെയും സർക്കാരിനെയും സന്തോഷിപ്പിക്കാൻ ദാസ് - Rashtradeepika : Rashtradeepika\nകമ്പോളത്തെയും സർക്കാരിനെയും സന്തോഷിപ്പിക്കാൻ ദാസ്\nകന്പോളത്തിനു സന്തോഷം, സർക്കാരിനു സന്തോഷം. അതുകൊണ്ടു ശക്തികാന്ത ദാസിനും സന്തോഷം. എല്ലാവരെയും ആശ്ചര്യപ്പെടുത്തുന്നതായി ഇന്നലെ റീപോനിരക്ക് കുറച്ചത്. വിലക്കയറ്റ നില അനുകൂലം (ഡിസംബറിൽ ഉപഭോക്തൃ വിലക്കയറ്റം 2.2 ശതമാനം മാത്രം) ആയ നിലയ്ക്ക് റിസർവ് ബാങ്കിന്‍റെ സമീപനം മാറുമെന്ന് എല്ലാവരും കരുതി. പടിപടിയായി പലിശ കൂട്ടുക എന്നതായിരുന്നു ഇതുവരെ സമീപനം. അത് ഇത്തവണ നിഷ്പക്ഷം ആക്കുമെന്നാണ് എല്ലാവരും കരുതിയത്. എന്നിട്ട് ഏപ്രിലിൽ നിരക്ക് കാൽ ശതമാനം കുറയ്ക്കുമെന്നു പ്രതീക്ഷിച്ചു.\nപക്ഷേ, റിസർവ് ബാങ്ക് ഗവർണർ ദാസിനു വേറെ ആവശ്യങ്ങൾ ഉണ്ടായിരുന്നു. കന്പോളവും സർക്കാരും സന്തോഷിക്കണം. കന്പോളത്തെ സന്തോഷിപ്പിക്കാനാണല്ലോ ദാസിനെ സർക്കാർ ഈ പദവിയിൽ നിയമിച്ചത്. അത് അദ്ദേഹം നിറവേറ്റി.\nപലിശനിരക്ക് കുറയ്ക്കൽ നേരത്തേ ആയിപ്പോയെന്നു പലരും ന്യായമായും കരുതുന്നു. ഭക്ഷ്യ-ഇന്ധന വിലകളിലെ കുറവാണ് ചില്ലറ വിലക്കയറ്റം കുറയാൻ കാരണം. പക്ഷേ ഫാക്ടറി ഉത്പന്നങ്ങൾക്കും സേവനങ്ങൾക്കും നിരക്ക് കൂടുകതന്നെയാണ്. അവ താഴോട്ടു പോന്നിട്ടില്ല. ഭക്ഷ്യ-ഇന്ധന വിലകളാകട്ടെ ഏതവസരത്തിലും തിരിച്ചുകയറാം.\nകേന്ദ്രബജറ്റ് ഉയർന്ന ധനകമ്മി വിഭാവന ചെയ്യുന്നു. അത് കടപ്പത്ര വിപണിയിൽ പലിശ കൂടാൻ ഇടയാക്കും. ബജറ്റാണെങ്കിൽ വലിയ തോതിൽ പണമൊഴുക്കുന്നതാണ്. അതു പണപ്പെരുപ്പത്തിനും വിലക്കയറ്റത്തിനും കാരണമാകാം.\nഈ ഗൗരവമുള്ള കാര്യങ്ങൾ നോക്കിയാൽ സന്തോഷിപ്പിക്കാനുള്ള ആദ്യ അവസരം നഷ്ടമാകും. അതുകൊണ്ട് വേഗം നിരക്കു കുറച്ചു.\nഎന്നു മാത്രമല്ല ഒന്നോ രണ്ടോ തവണകൂടി നിരക്ക് കുറയ്ക്കുമെന്ന സൂചനയും ദാസ് നല്കി. സാന്പത്തിക വളർച്ച ത്വരിതപ്പെടുത്താൻ നിർണായക തീരുമാനമെടുക്കേണ്ട അവസരമാണിതെന്നു ദാസ് പറഞ്ഞതിലെ സൂചന അതാണ്.\nഗവൺമെന്‍റിന്‍റെ ആവശ്യങ്ങൾക്കു വഴങ്ങുന്നതിൽ ഒരു മടിയും തനിക്കില്ലെന്നും ദാസ് ഇന്നലെ തുറന്നുപറഞ്ഞു. റിസർവ് ബാങ്ക് കഴിഞ്ഞ രണ്ടു സാന്പത്തിക വർഷങ്ങളിൽ കരുതൽ ശേഖരത്തിലേക്കു മാറ്റിയ തുക ലാഭവീതമായി കേന്ദ്രം ആവശ്യപ്പെട്ടത് നല്കാൻ ദാസ് തീരുമാനിച്ചു. റിസർവ് ബാങ്കിന്‍റെ ഓഡിറ്റ് കമ്മിറ്റി അതു ശരിവച്ചു. 18നു ചേരുന്ന കേന്ദ്ര ബോർഡിന്‍റെ അംഗീകാരത്തോടെ പണം കേന്ദ്രത്തിനു നല്കും. 28,000 കോടി രൂപയാണ് ഇങ്ങനെ നല്കുക.\nഇനി അറിയാനുള്ളത് ബിമൽ ജലാൻ കമ്മിറ്റിയുടെ റിപ്പോർട്ടിനുശേഷം റിസർവ് ബാങ്കിന്‍റെ പഴയ കരുതൽ ശേഖരം ഉപയോഗിക്കാൻ കേന്ദ്രത്തെ അനുവദിക്കുമോ ഇല്ലയോ എന്നാണ്.\nസാന്പത്തിക വളർച്ച സംബന്ധിച്ച് റിസർവ് ബാങ്ക് വലിയ ആവേശം കാണിക്കുന്നില്ല. ഈ സാന്പത്തിക വർഷം 7.4 ശതമാനമാണു ബാങ്ക് പ്രതീക്ഷിച്ചിരുന്നത്. കേന്ദ്ര സ്റ്റാറ്റിസ്റ്റിക്സ് ഓഫീസ് (സിഎസ്ഒ) അതു 7.2 ശതമാനമാക്കി താഴ്ത്തി. അടുത്ത വർഷത്തേക്ക് 7.4 ശതമാനമാണു ബാങ്കിന്‍റെ വളർച്ച പ്രതീക്ഷ.മൂലധനനിക്ഷേപം കാര്യമായി വർധിക്കുമെന്ന പ്രതീക്ഷ റിസർവ്ബാങ്കിനുപോലുമില്ല എന്നു വ്യക്തം.\nഅതിനാൽ ഇപ്പോൾ പലിശനിരക്ക് കുറയ്ക്കുന്നതു കൂടുതൽ വായ്പയെടുക്കാൻ സംരംഭകരെ പ്രേരിപ്പിക്കും എന്നു പ്രതീക്ഷിക്കാനാവില്ല. ലോക്സഭാ തെരഞ്ഞെടുപ്പ് കഴിഞ്ഞു രാഷ്‌ട്രീയ സ്ഥിരത ഉണ്ടാിയിട്ടേ സംരംഭകർ എന്തിനെങ്കിലും മുതിരൂ.\nബാങ്കുകൾ പലിശ കുറച്ചാൽ ഭവനവായ്പകളും വാഹനവായ്പകളും കുറയാം. പക്ഷേ ബാങ്കുകൾ ഇപ്പോൾ അതിനു മുതിരുമെന്ന് അധികം പേർ കരുതുന്നില്ല.


തമിഴ് നടൻ നിതിഷ് വീര കോവിഡ് ബാധിച്ച് അന്തരിച്ചു | CinemaTalkies\nതമിഴ് നടൻ നിതിഷ് വീര അന്തരിച്ചു. കോവിഡ് ബാധിച്ച് ആശുപത്രിയില് ചികിത്സയില് കഴിയവെയായിരുന്നു അന്ത്യം. 45 വയസായിരുന്നു. സെല്‍വരാഘവന് ചിത്രം പുതുപേട്ടയിലൂടെയാണ് അദ്ദേഹം ശ്രദ്ധേയമായ വേഷം ചെയ്തത്.\nവെണ്ണിലാ കബഡി, കുഴു, നേട്ര് ഇന്‍ട്ര്, പാടൈ വീരന്, പേരന്‍പ്, ഐരാ, നീയ2തുടങ്ങിയ ചിത്രങ്ങളിൽ അഭിനയിച്ച അദ്ദേഹം അസുരനിലും പ്രധാന വേഷത്തിൽ അഭിനയിച്ചു. നിതീഷിനെ ശ്രദ്ധേയനാക്കിയ ഒരു കഥാപാത്രമായിരുന്നു വെട്രിമാരന് ചിത്രം അസുരനിലെ പാണ്ഡിയന് എന്ന വില്ലന് വേഷം.


ഫെബ്രുവരിയില് ലൈഫ് ഇന്‍ഷുറന്‍സ് മേഖലയ്ക്ക് 21% വളര്‍ച്ച | Future Kerala\nഫെബ്രുവരിയില് ലൈഫ് ഇന്‍ഷുറന്‍സ് മേഖലയ്ക്ക് 21% വളര്‍ച്ച\nകോവിഡ് 19 സൃഷ്ടിച്ച സാഹചര്യം പ്രൊട്ടക്ഷന് പ്ലാനുകള്‍ക്കുള്ള ആവശ്യകത വര്‍ധിപ്പിച്ചു\nന്യൂഡെല്‍ഹി: 2020 കലണ്ടര് വര്‍ഷത്തിന്‍റെ അവസാന രണ്ട് മാസങ്ങളില് ഇടിവ് നേരിട്ട ലൈഫ് ഇന്‍ഷുറന്‍സ് മേഖല ഇക്കഴിഞ്ഞ ഫെബ്രുവരിയില് വളര്‍ച്ചാ വേഗം നിലനിര്‍ത്തി. ഒന്നാം വര്‍ഷ ലൈഫ് ഇന്‍ഷുറന്‍സ് പ്രീമിയം 21 ശതമാനം വളര്‍ച്ചയോടെ 22,425 കോടി രൂപയായി. 2020 ഫെബ്രുവരിയില് ഇത് 18,533 കോടി രൂപയായിരുന്നു. കഴിഞ്ഞ വര്‍ഷം ഡിസംബര്, നവംബര് മാസങ്ങളില് ഇത് യഥാക്രമം 2.8 ശതമാനത്തിന്‍റെയും 26.9 ശതമാനത്തിന്‍റെയും ഇടിവാണ് പ്രകടമാക്കിയത്.\nസിംഗിള് പ്രീമിയങ്ങളുടെ വര്‍ദ്ധനവാണ് വളര്‍ച്ചയെ മുന്നോട്ടുനയിക്കുന്നത്. എന്നാല് സിംഗിള് ഇതര പ്രീമിയങ്ങളില് പ്രകടമായ ഇടിവ് വര്‍ധനയെ നിയന്ത്രിച്ചുവെന്ന് കെയര് റേറ്റിംഗ്സ് തയാറാക്കിയ റിപ്പോര്‍ട്ട് പറയുന്നു. പ്രതിമാസ വിലയിരുത്തലില് മാത്രമല്ല വര്‍ഷത്തില് ഇതുവരെയുള്ള കണക്കുകള് പ്രകാരവും വളര്‍ച്ച രേഖപ്പെടുത്തുന്ന തരത്തിലാണ് ഫെബ്രുവരിയിലെ കണക്കുകള് വന്നിട്ടുള്ളത്.\nഈ വര്‍ഷം ആദ്യ രണ്ട് മാസങ്ങളിലെ ഫസ്റ്റ് ഇയര് പ്രീമിയം 0.6 ശതമാനം വര്‍ധനയോടെ 2,34,861 കോടി രൂപയിലെത്തി. കഴിഞ്ഞ വര്‍ഷം ഇതേ കാലയളവില് ഇത് 2,33,487 കോടി രൂപയായിരുന്നു. മൊത്തം അഷ്വേര്‍ഡ് തുക7ശതമാനം കുറഞ്ഞ് 44.4 ലക്ഷം കോടിയില് നിന്ന് 41.8 ലക്ഷം കോടി രൂപയിലേക്ക് എത്തിയിട്ടുണ്ട്.\nഎല്‍ഐസിയുടെ ഒന്നാം വര്‍ഷ പ്രീമിയം ഈ വര്‍ഷം ഇതുവരെയുള്ള കണക്ക് പ്രകാരം3ശതമാനം കുറഞ്ഞു. കഴിഞ്ഞ വര്‍ഷം സമാന കാലയളവില് 37 ശതമാനം വളര്‍ച്ച രേഖപ്പെടുത്തിയ സ്ഥാനത്താണിത്. അതേസമയം, സ്വകാര്യ കമ്പനികള് 8.5 ശതമാനം വളര്‍ച്ച ഈ വര്‍ഷം ഇതുവരെ രേഖപ്പെടുത്തി. മുന് വര്‍ഷം സമാന കാലയളവില് അത് 21.4 ശതമാനം വളര്‍ച്ചയായിരുന്നു.\nകോവിഡ് 19 സൃഷ്ടിച്ച സാഹചര്യം പ്രൊട്ടക്ഷന് പ്ലാനുകള്‍ക്കുള്ള ആവശ്യകത വര്‍ധിപ്പിച്ചു. അതേസമയം വിപണിയിലെ ചാഞ്ചാട്ടം ലിങ്ക്ഡ് പദ്ധതികളുടെ ആവശ്യകതയെ ബാധിച്ചു. കഴിഞ്ഞ വര്‍ഷം ഉണ്ടായ ഇരട്ട അക്ക വളര്‍ച്ചയുമായി താരതമ്യപ്പെടുത്തുമ്പോള് ഈ വര്‍ഷം കുറഞ്ഞ ഒറ്റ അക്കത്തില് ലൈഫ് ഇന്‍ഷുറന്‍സ് വ്യവസായം വളരുമെന്ന് പ്രതീക്ഷിക്കുന്നു. മൊത്തത്തില്, ഇടത്തരം കാലഘട്ടത്തില് കാഴ്ചപ്പാട് ‘സുസ്ഥിരം’ എന്ന തലത്തിലാണെന്ന് കെയര് റേറ്റിംഗ്സ് വ്യക്തമാക്കുന്നു.\nPrevious 2020 – 21 ല് കോര്‍പ്പറേറ്റ് കാര്യ മന്ത്രാലയം എടുത്തുകളഞ്ഞത് 10,000 കമ്പനികള്\nNext എസ്ബിഐ ഡിജിറ്റല് പ്ലാറ്റ്ഫോമിലൂടെ നടത്തിയത് 636 കോടിയുടെ ഇടപാടുകള്


Emalayalee.com - ജോണ് വേറ്റം എഴുതിയ കാലത്തിന്റെ കാല്‍പ്പാടുകള്, ചിന്താക്കുറിപ്പുകള് (ജോസഫ് പടന്നമാക്കല്)\nശ്രീ ജോണ് വേറ്റത്തിന്റെ 'കാലത്തിന്റെ കാല്‍പ്പാടുകള്' എന്ന കഥാസമാഹാരം ലളിതമായ ഭാഷാശൈലിയും മനോഹാരിത നിറഞ്ഞതുമായ ഒരു ചെറുകഥാ പുസ്തകമാണ്. ശ്രീ സുധീര് പണിക്കവീട്ടിലിന്റെ അവതാരിക ഗ്രന്ഥത്തിന് ഗാംഭീരതയും നല്‍കുന്നു. ഓരോ മനുഷ്യ ജീവിതവും നിരവധി കഥകള്‍കൊണ്ട് കോര്‍ത്തിണക്കിയതാണ്. അതില് സ്‌നേഹമുണ്ട്, ദുഖമുണ്ട്, ഏറ്റുമുട്ടലുകളും കലഹങ്ങളും സ്വാര്‍ഥതയും കഥകളില് സ്പുരിച്ചിരിക്കുന്നതു കാണാം. നമ്മെ ആശ്രയിച്ചു ജീവിക്കുന്നവരും അതോടൊപ്പം സ്വന്തം ജീവിതം കരുപ്പിടിപ്പിക്കാന് ശ്രമിക്കുന്നവരും ഓരോ കഥകളിലും ശ്രദ്ധേയമാണ്. കാലത്തിന്റെ മാറ്റൊലിയുള്‍ക്കൊള്ളുന്ന ഈ കൃതി പലരുടെയും അനുഭവതീരങ്ങളില്‍ക്കൂടി സഞ്ചരിക്കുന്നുമുണ്ട്.\nഒരു പ്രവാസി എന്നും വിമര്‍ശന വിധേയനായിരിക്കും. വര്‍ഷത്തിലൊരിക്കല് കൈനിറച്ചു സമ്മാനങ്ങളായി നാട്ടിലെത്തിയാലും ആരും തൃപ്തരാവില്ല. ഒളിഞ്ഞിരുന്നു പരിഹസിക്കുന്ന ചില നേരംകൊല്ലികളും അവരുടെയിടയിലുണ്ട്. ബന്ധുജനങ്ങളുടെ വീടുകളില് പോവാന് കുന്നും മലകളും കയറണം. ഭാര്യയെ ഒപ്പം കൂട്ടാതെ ബന്ധുക്കളെ കാണാന് പോയാലും കുറ്റം. 'അമേരിക്കന് കിളവന് ഭാര്യയെക്കൂടാതെ വന്നുവെന്നു' കമന്റ് പാസാക്കുന്ന ചില അധമന്മാരെ ഞാനും അഭിമുഖീകരിച്ചിട്ടുണ്ട്. അവര്‍ക്കറിയേണ്ടത്, മക്കളുടെ സ്വന്തം ജാതി വിട്ടുള്ള വിവാഹം, മക്കളുടെ പരാജയങ്ങള്, വിവാഹ മോചനം എന്നിവകളാണ്. മറ്റുള്ളവരുടെ സൗഹാര്‍ദത്തില് ചിന്തിക്കാതെ തകര്‍ച്ചയില് ചിന്തിക്കുന്നവരാണ് ഭൂരിഭാഗം പേരും. കുടുംബ രഹസ്യങ്ങള് അറിയാനുള്ള വ്യഗ്രത, സൗഭാഗ്യത്തില് അസൂയ, വീഴ്ചയില് സന്തോഷം; അങ്ങനെയങ്ങനെ വിമര്‍ശനങ്ങളുടെ ലോകത്തില്‍ക്കൂടി ഒരു പ്രവാസിക്ക് സഞ്ചരിക്കേണ്ടതായുണ്ട്. അത്തരം വിവരദോഷികളുടെ പ്രത്യേകതകള് കഥകളിലുടനീളം പ്രതിഫലിക്കുന്നു.\n'അമേരിക്ക' എന്ന സ്വപ്ന ഭൂമിയില് വന്നെത്തിയ നേഴ്‌സുമാരുടെ മഹത്വം ശ്രീ വേറ്റത്തിന്റെ കഥകളില് നന്നായി പകര്‍ത്തിയിരിക്കുന്നു. ആതുര ശുശ്രുഷ ചെയ്യുന്ന ഈ മാലാഖമാരുടെ ദീനദയാലുതയും സ്‌നേഹവും സ്പര്‍ശിക്കണമെങ്കില് നാം തന്നെ രോഗിയായി അവരുടെ പരിചരണത്തില് കിടന്ന അനുഭവങ്ങളുണ്ടായിരിക്കണം. പത്തുവര്‍ഷങ്ങള്‍ക്കു മുമ്പ് രണ്ട് ആഫ്രോ അമേരിക്കരുടെ ക്രൂര മര്‍ദ്ദനങ്ങള്‍ക്ക് ഞാനും ഇരയായതോര്‍ക്കുന്നു. അവശനായി രക്തം വാര്‍ന്ന് അന്ന് ന്യൂറോഷല് സൗണ്ട് ഷോര് ഹോസ്പിറ്റലില് കിടന്ന സമയം എന്നെ പരിചരിച്ചത് 'ജോളി' എന്ന യുവതിയായ ഒരു നേഴ്‌സായിരുന്നു. ഒരിക്കലും മറക്കാത്ത പരിചരണമായിരുന്നു എനിക്ക് ലഭിച്ചത്. സ്‌നേഹപൂര്‍വമായ പെരുമാറ്റങ്ങള് നമ്മുടെ വേദനകളെ ഇല്ലാതാക്കുമെന്ന് അന്നാണ് എനിക്ക് അനുഭവപ്പെട്ടത്. ഒരു രാത്രി മുഴുവന് ആര്‍ദ്രതയോടെ ജോളിയും സഹപ്രവര്‍ത്തകരും എന്നെത്തന്നെ ശുശ്രുഷിച്ചതും നന്ദിയോടെ ഞാന് ഓര്‍മ്മിക്കുന്നു.\nശ്രീ വേറ്റത്തിന്റെ ചെറുകഥകളുടെ തുടക്കം വാനമ്പാടി എന്ന കഥയിലൂടെയാണ്. കഥയിലെ നായിക 'സാറാ' എന്ന നേഴ്‌സായിരുന്നു. കഥയില് അവള് പാട്ടു പാടുന്നതായി കാണുന്നില്ല. പാടാത്ത പൈങ്കിളിയായിരുന്നു. എങ്കിലും സ്‌നേഹവും കരുണയും അവളുടെ ആതുരശുശ്രുഷകളില് നിത്യവും പ്രതിഫലിച്ചിരുന്നു. അവളുടെ ജീവിതം അങ്ങനെ സ്‌നേഹ സാഗരമായ ഒരു സംഗീതമായിരുന്നു. സാധാരണ ഒരു പെണ്‍ക്കുട്ടിയെപ്പോലെ അവളും സ്‌നേഹത്തിന്റെ സ്വപ്ന കൂടാരങ്ങള് പടുത്തുയര്‍ത്തിയിരുന്നു. ഭാരിച്ച കര്‍മ്മ വീഥികളില്‍കൂടിയുള്ള ജൈത്രയാത്രയില് ജീവിക്കാന് മറന്നുപോയ പാവം ഒരു പെണ്‍കുട്ടിയുടെ കഥയാണിത്. ഒരു ചെറുപ്പക്കാരനെ അവളും സ്‌നേഹിച്ചിരുന്നു. ഹോസ്പിറ്റല് ബെഡില് ഗുരുതരമായ രോഗവുമായി മല്ലിടുന്ന ബേബിയെന്ന ചെറുപ്പകാരനില് അവള് ഹൃദയം പണയം വെച്ചു. പരസ്പരം ഒന്നാകാന് കൊതിച്ചു. വിധി ബേബിയുടെ ജീവന് ഒരു വിമാനാപകടത്തില്‍ക്കൂടി കവര്‍ന്നെടുത്തു..\n'ശിഥിലബന്ധം' എന്ന ചെറുകഥ മാനുഷിക ബന്ധങ്ങളെ അരക്കിട്ടുറപ്പിക്കുകയാണ്. സമ്പത്തും പ്രതാപവുമുള്ള കൃഷ്ണപിള്ളമാര് ഇന്നും നാട്ടിന്‍പുറങ്ങളിലും പട്ടണങ്ങളിലും ഉണ്ട്. ജന്മിത്വ വ്യവസ്ഥയില് അടിയാന്റെ പെണ്മക്കള് യജമാനന്റെ കാമാര്‍ത്തികളെ ശമിപ്പിക്കുന്ന കാലം. കൃഷ്ണപിള്ളയും വേലക്കാരത്തി കൊച്ചായ കമലമ്മയെ പ്രേമിച്ചു. താണ ജാതിക്കാരിയായ കമലമ്മ അവളെ മുഴുവനായി അയാള്‍ക്ക് അടിയറ വെച്ചു. അവളില് അയാള് ഒരു ജീവനെയും സൃഷ്ടിച്ചു. ഒടുവില് അവളുടെ വിവാഹം വന്നപ്പോള് അയാള് അവളെ നല്ല വാക്കുകള് പറഞ്ഞു ആശ്വസിപ്പിച്ചു. അവള് പാവപ്പെട്ടവളായിരുന്നു. അബലയായിരുന്നു. അയാള് അവളുടെ സ്ത്രീത്വം മുഴുവനായി കവര്‍ന്നെടുത്തു. അവള് പോയി. അതിനുശേഷം അയാളുടെ ജീവിതത്തില് മറ്റൊരു സ്ത്രീ ഭാര്യയായി വന്നു. കാലചക്രങ്ങള് തിരിഞ്ഞുകൊണ്ടിരുന്നു. ഭാര്യയും മക്കളും അയാളെ പുച്ഛിച്ചു. നൈരാശ്യനായ അയാള് വീടുവിട്ടുപോയി, അലഞ്ഞു നടന്നു. ഒടുവില് രോഗിയായി, അനാഥനായി മരിക്കുന്നതായിട്ടാണ് കഥ. കമലമ്മ എന്ന വേലക്കാരത്തിക്കുട്ടി ഇന്നും പ്രഭുകുടുംബങ്ങളില് ജീവിക്കുന്ന ഒരു കഥാപാത്രം തന്നെയാണ്. ഒരു സ്ത്രീയുടെ മാനത്തിന് വിലകല്പിക്കാത്ത ലോകത്ത് കമലമ്മ ബലിയാടായി എവിടെയോ ജീവിക്കുന്നു. കൃഷ്ണപിള്ളമാര് ചുടുകാടുകളിലും അവശേഷിക്കുന്നു.\n'ആലിപ്പഴം' ബാബുവെന്ന കഥാപാത്ര സൃഷ്ടിയുടെ പ്രവാസ ജീവിതത്തിലെ കഥയാണ്. ഇതൊരു കഥയാണെങ്കിലും നൂറു കണക്കിന് ബാബുമാര് അമേരിക്കയില് കുടിയേറിയവരായുണ്ട്. ഭാര്യ ഡബിള് ജോലി. ഭര്‍ത്താവിന്റെ വിനോദം ചീട്ടുകളിയും സംഘടനാ പ്രവര്‍ത്തനങ്ങളും. ഭാര്യയുടെ കിട്ടുന്ന ശമ്പളം മുഴുവന് ഭര്‍ത്താവിന്റെ ബാങ്ക് അക്കൗണ്ടില്. പരസ്പ്പരം സ്‌നേഹബന്ധങ്ങളില്ലാത്ത കുടുംബങ്ങള് നിരവധി. വിവാഹം കഴിപ്പിക്കാതെ വിദേശത്ത് ജോലിചെയ്യുന്ന സ്ത്രീകളെ കറവ പശുക്കളായി പണം ഊറ്റുന്ന മാതാപിതാക്കള്! കുടുംബഭാരങ്ങള്‍ക്ക് ശമനം വരുത്തിയ ശേഷം മുപ്പതും മുപ്പത്തിയഞ്ചും വയസായി നാട്ടില് വരുന്ന സ്ത്രീകള്‍ക്ക് പ്രായത്തിനൊത്ത വരന്മാരെ ലഭിക്കാതെ വരുന്നു. നാലും അഞ്ചും വയസ് പ്രായം കുറഞ്ഞ ഭര്‍ത്താക്കന്മാരേയും അമേരിക്കയില് എത്തിക്കുന്നു. കുടുംബ ബന്ധങ്ങള്' ബന്ധനങ്ങള് പോലെയാകുമ്പോള് ഭാര്യ ഭര്‍ത്താക്കന്മാര് തമ്മില് സ്വരച്ചേര്‍ച്ചയില്ലായ്മയും കലഹങ്ങളും ആരംഭിക്കും. 'ആലിപ്പഴം' എന്ന ചെറുകഥയില്‍ക്കൂടി ഗ്രന്ഥകാരന് പ്രവാസികളുടെ ഒരു കാലഘട്ടത്തിലെ ജീവിതത്തെപ്പറ്റി നന്നായി കഥാരൂപത്തില് അവതരിപ്പിച്ചിട്ടുണ്ട്.\nപ്രകൃതിയെയും പ്രഭാതത്തെയും ഇരുളിനെയും ഹൃദ്യമായ ഭാഷയില് 'ഇരുളിന്റെ പ്രഭാതമെന്ന' കഥയില് ശ്രീ വേറ്റം വര്‍ണ്ണിക്കുന്നു. ഈ കഥ കൂടുതലും താത്ത്വികമായുള്ളതാണ്. ആസ്വാദകന്റെ ആധ്യാത്മിക ചൈതന്യത്തെ ഉത്തേജിപ്പിക്കുന്നു. മനുഷ്യജീവിതത്തിന്റെ വേദനകളെ തലോടുന്നു. വേറ്റത്തിന്‍റെ ശീതളമായ കുഞ്ഞിളം കാറ്റും വായനക്കാരില് അനുഭൂതികളുണ്ടാക്കുന്നു. എഴുപതുകളിലും എണ്‍പതുകളിലും ജീവിക്കാന് വേണ്ടി വന്നെത്തിയ ഓരോ പ്രവാസി മലയാളിയുടെയും അനുഭവങ്ങളെ കഥാകൃത്ത് തന്മയത്വമായി വിവരിച്ചിട്ടുണ്ട്. അമ്മയുടെ പരിലാളനയില് ചാണകം മെഴുകിയ തറയില് തലയിണയില്ലാതെ കിടന്ന കാലങ്ങളും അമേരിക്കന് ജീവിതവും ജീവിക്കാന് മറന്നുപോയ മത്തായിയും ഈ കഥാസാഗരത്തിലുണ്ട്. ഒരു മകള് ആഫ്രോ അമേരിക്കനെ വിവാഹം ചെയ്തു. മകന് മെക്‌സിക്കനേയും. ഉത്തരം കിട്ടാത്ത അമേരിക്കന് ജീവിതപടയോട്ടത്തില് പഴി മുഴുവന് മത്തായിക്കും. ഹൃദ്യമായ പ്രാര്‍ത്ഥനകളൊന്നും അയാളിലെ ആത്മീയത ജ്വലിപ്പിച്ചില്ല. പണത്തിനു വേണ്ടി നെട്ടോട്ടം ഓടുന്നതിനിടയില് മത്തായി ജീവിക്കാന് മറന്നുപോയി. ഭാര്യ വിവാഹമോചനം നേടുന്നു. മക്കളും ഭാര്യയും നഷ്ടപ്പെട്ടപ്പോള് മത്തായിയുടെ ജീവിതം മദ്യത്തിലടിമപ്പെട്ടു. അങ്ങനെ പ്രഭാതത്തെ ഇരുട്ടാക്കുന്ന നിരവധി മത്തായിമാരുടെ പ്രവാസജീവിതമാണ് ഇരുളുന്ന പ്രഭാതങ്ങളെന്ന കഥയില്‍ക്കൂടി കഥാകൃത്ത് അവതരിപ്പിച്ചിരിക്കുന്നത്.\n'അനേകര്‍ക്കുവേണ്ടിയുള്ള' കഥയില് ഒരു തങ്കച്ചനാണ് കഥാപാത്രം. ഗോസിപ്പുകാരുടെ ചുറ്റുമുള്ള ഒരു ലോകത്തില്‍ക്കൂടിയാണ് തങ്കച്ചന്റെ തുടക്കം. മനുഷ്യന്റെ ബലഹീനതകളെ പൊക്കിയുണര്‍ത്തുകയെന്നതു സാഡിസ്റ്റ് ലോകത്തിന്റെ പ്രത്യേകതയാണ്. ക്രൂരതയില് ആനന്ദം അനുഭവിക്കുന്നവര്...! തങ്കച്ചന് മൂന്നു നാലു മാസങ്ങള് തുടര്‍ച്ചയായി നാട്ടില് താമസിക്കുന്നു. തങ്കച്ചനെ ജോലിയില് നിന്നും പിരിച്ചുവിട്ടുവെന്ന കിംവദന്തികള് പ്രചരിപ്പിക്കലും ചിലരുടെ ഹോബിയാണ്. ഭക്തിപരമായ ഒരു ജീവിതം തെരഞ്ഞെടുത്ത തങ്കച്ചന് ഏകനായി ജീവിക്കാന് ആഗ്രഹിച്ചു. എങ്കിലും പഴയ കാമുകിയെ കണ്ടുമുട്ടിയപ്പോള് അയാളില് വികാരങ്ങളുടെ ഒരു വേലിയൊഴുക്കുകള് സൃഷ്ടിക്കുന്നു. സമര്‍പ്പിതമായ ഒരു അര്‍പ്പണബോധം വിലങ്ങുതടിയായി നില്‍ക്കുമ്പോള് തനിക്ക് അനുരാഗം അനുവദനീയമോ എന്ന ചിന്തകളും തങ്കച്ചനെ അലട്ടുന്നുണ്ട്. സെമിനാരിയില് മടങ്ങി പോവാതെ നില്‍ക്കുന്ന അമ്മപോലും സഹികെട്ടു. ഒരു പട്ടക്കാരനാകണമെന്ന സ്വപ്നമായിരുന്നു അമ്മയ്ക്കും ഉണ്ടായിരുന്നത്. പതിനെട്ടു വയസില് വിവാഹം കഴിച്ചെങ്കിലും മുപ്പത്തി മൂന്നു വയസുവരെ പ്രസവിക്കാതിരുന്ന ഒരു അമ്മയുടെ പുത്രന്. അവര് മകനെ പുരോഹിതനാക്കാമെന്ന് നേര്‍ച്ച നേര്‍ന്നിട്ടുണ്ടായിരുന്നു. കുഞ്ഞുങ്ങളുണ്ടാകാതിരുന്ന കാലത്ത് അവരെ 'മച്ചി' എന്ന് ജനങ്ങള് പരിഹസിച്ചിരുന്നു. നേര്‍ച്ചകള് മനുഷ്യ ജീവിതത്തെ ബന്ധിപ്പിക്കുന്നതും അഭിലാഷങ്ങള്‍ക്ക് തടസം നില്‍ക്കുന്നതുമെന്ന് തങ്കച്ചന് ചിന്തിച്ചു. അത് മറ്റുള്ളവരുടെ വ്യക്തിസ്വാതന്ത്ര്യത്തിന് തടസം വരുത്തുന്നതാണ്. മനുഷ്യന്റ മൗലികാവകാശം ധിക്കരിക്കുകയും നിത്യ ദുഃഖം സൃഷ്ടിക്കുകയും ചെയ്യുന്നു. താന് നേര്‍ച്ചയുടെ മകനാണെന്നുള്ള അന്തരംഗം തങ്കച്ചനെ അലട്ടിക്കൊണ്ടിരുന്നു.\n'ജലപ്പരപ്പിലെ കാല്‍പ്പാടുകള്' എന്ന കഥയിലും ഒരു തങ്കച്ചനാണ് കഥാപാത്രം. പ്രവാസികളുടെ ജീവിതസ്പന്ദനം നന്നായി ഈ കഥയില് കുറിച്ചിരിക്കുന്നു. ന്യൂയോര്‍ക്കിലെ സമ്പത്തിന്റെ നടുവിലും തങ്കച്ചന്റെ ചിന്തകള് ഭൂതകാലത്തിലേക്ക് മടങ്ങിപ്പോവുന്നുണ്ട്. പട്ടാളത്തില് നിന്നും കിട്ടുന്ന വേതനം കൊണ്ട് കുടുംബത്തെ സംരക്ഷിച്ചു വന്നു. അപ്പനും അമ്മയും ഒരു സഹോദരനും സഹോദരിയുമടങ്ങിയ കുടുംബം. തനിക്ക് കിട്ടിയ സ്ത്രീധനം കൊണ്ട് സഹോദരിയെ കെട്ടിക്കുന്നു. അനുജന് പൊന്നച്ചനും വിവാഹിതനായതോടെ പൊട്ടിത്തെറികള് കുടുംബത്തിലുണ്ടാവുകയാണ്. നാല് മക്കളും തങ്കച്ചന്റെ ഭാര്യയുമായുള്ള തറവാട്ടിലെ താമസം മാതാപിതാക്കളെയും പൊന്നച്ചനെയും അയാളുടെ ഭാര്യയേയും അസ്വസ്ഥനാക്കുന്നു. ഒടുവില് തങ്കച്ചന്റെ ഭാര്യയെയും കുഞ്ഞുങ്ങളെയും വീടിനു പുറത്തുള്ള കന്നുകാലിക്കൂട്ടില് പാര്‍പ്പിക്കുന്നു. അവധിക്കു വന്ന തങ്കച്ചന് കാണുന്നത് വയറ്റിളക്കവും ചൊറിയും പിടിച്ച മക്കള്, യാതൊരു പരാതിയുമില്ലാത്ത ആദര്‍ശവതിയായ ഭാര്യ...! വൈകാരിക സംഘട്ടനങ്ങള് തങ്കച്ചനില് പൊട്ടിത്തെറിയുണ്ടാക്കി. അമ്മയും മറ്റു മക്കളും ഒരു വശത്തും മറുവശത്ത് നിസഹായരായ തങ്കച്ചനും കുടുംബവും. വീടുമായുള്ള ബന്ധം വിഛേദിച്ചുകൊണ്ട് തങ്കച്ചന് അവിടെനിന്നും പടിയിറങ്ങുന്നു. പ്രവാസിയായി അമേരിക്കയില് 33 വര്‍ഷങ്ങള് താമസിച്ചിട്ടും സമൃദ്ധിയുടെ കൊടുമുടിയില് എത്തിയിട്ടും മനസെന്നും സ്വന്തം വീടും നാടുമായിരുന്നു. തകര്‍ന്ന ഒരു പ്രവാസിയുടെ സ്വപ്നങ്ങള് അവിടെ കുടുംബബന്ധത്തിന്റെ പേരില് തകരുകയാണ്.\n'വെളിച്ചം വിളിക്കുന്നു' എന്ന വേറ്റത്തിന്റെ കഥ അവശനായി കിടക്കുന്ന ഒരു രോഗിയുടെ ചിന്തകളാണ്. മരണത്തോട് മല്ലടിക്കുമ്പോഴും അയാളിലെ യുക്തി ചിന്തകള്‍ക്ക് മാറ്റം വരുന്നില്ല. ദൈവമെന്ന അസ്തിത്വ ബോധം അയാളെ ഉണര്‍ത്തുന്നില്ലായിരുന്നു. ഒടുവില് ഒരു പുരോഹിതന്റെ സ്‌നേഹസ്പര്‍ശനങ്ങള് അയാളിലെ യുക്തിചിന്തകള്‍ക്ക് മങ്ങലേല്‍പ്പിക്കുന്നു. പിന്നീട് ദൈവവുമായുള്ള ഒരു സംവാദമാണ് മനസ്സില് ആഞ്ഞടിച്ചത്. ഓപ്പറേഷന് തീയറ്ററില് പോവുമ്പോഴും പുരോഹിതന്റെ കൈവെപ്പു പ്രാര്‍ത്ഥന അയാള് സ്വീകരിക്കുന്നുണ്ട്. ഒടുവില് അയാളിലെ വെളിച്ചം അസ്തമിച്ചു. അവിടെ ശാസ്ത്രം പരാജയപ്പെടുന്നു. ജീവന് നിത്യതയിലേക്കെന്ന സങ്കല്പത്തിലും. രക്ഷയുടെ ദൗത്യമെന്ന മനോഹര സ്വപ്നം അയാളിലെ ഹൃദയത്തില് പതിയുകയാണ്. അതിലെ സത്യവും മിഥ്യയും തിരിച്ചറിയുന്നതിനു മുമ്പ് അയാള് ഇല്ലാതാകുന്നു. മായയാകുന്നു.\nസമ്പത്തിന്റെ നടുവില് ജീവിച്ച അച്ചാമ്മ എന്ന കഥാപാത്രത്തെ 'പുണ്യദിശ' എന്ന കഥയില് അവതരിപ്പിച്ചിരിക്കുന്നു. സാഹചര്യങ്ങള് അവരെ കുട്ടികളെ പരിചരിക്കുന്ന ഒരു നേഴ്‌സാക്കുകയായിരുന്നു. ഓരോ ക്രിസ്തുമസ് രാവിലും അവരുടെ ലോല ഹൃദയത്ത കാര്‍മേഘങ്ങള്‍കൊണ്ട് നിറക്കുമായിരുന്നു. ഒരിക്കല് ഒരു പോലീസുകാരന് വഴിയില് കിട്ടിയ കുഞ്ഞിനേയും കൊണ്ട് ഹോസ്പിറ്റലില് വന്നു. ആ കുഞ്ഞിനെ മാറോട് ചേര്‍ത്തുവെച്ചപ്പോള് അവരിലെ മാതൃഹൃദയം തുടിച്ചിരുന്നു. പിന്നീട്, ഭൂതകാലത്തിലേക്കുള്ള ചിന്തകളിലേക്ക് അച്ചാമ്മ സഞ്ചരിക്കുകയാണ്. കോളേജില് പഠിക്കുന്ന കാലത്ത് അവരുടെ കൊച്ചമ്മയുടെ മകനുമായി അരുതാത്തത് പലതും അവര് ചെയ്തു. ഒരു സുപ്രഭാതത്തില് അയാള് അപ്രത്യക്ഷമായി. അവളുടെ ഉദരത്തില് വളര്‍ന്ന കുഞ്ഞിന്റെ വിവരം മാതാപിതാക്കളും അറിഞ്ഞു. അവര് ആ കുഞ്ഞിനെ എവിടെയോ ഏല്‍പ്പിക്കുകയോ ഇല്ലാതാക്കുകയോ ചെയ്തിരിക്കാം! സംഭവിച്ചത് ഒരു ക്രിസ്തുമസ് രാത്രിയിലായിരുന്നു. കുഞ്ഞിനെ ഒരു നോക്കു കാണാന് സാധിക്കാത്തതില് ആ മാതൃഹൃദയം നിത്യവും കരഞ്ഞു. അവര്‍ക്കു വന്ന കല്യാണലോചനകള് നിരസിച്ചുകൊണ്ടിരുന്നു. വിവാഹം കഴിക്കാതെ തന്റെ കന്യകാത്വം അപരനു നല്‍കിയ കുറ്റബോധം അച്ചാമ്മയെ വേട്ടയാടിക്കൊണ്ടിരുന്നു. ചിന്തിക്കാന് കഴിവില്ലാത്ത ചെറുപ്രായത്തില് സംഭവിച്ചുപോയ തെറ്റിന് സ്വന്തം ജീവിതംതന്നെ അവര്‍ക്ക് പണയപ്പെടുത്തേണ്ടി വന്നു.\nനാട്ടില്‍നിന്ന് മാതാപിതാക്കളെ അമേരിക്കയില് കൊണ്ടുവരുകയും പിന്നീട് തിരിച്ചുപോകാന് സാധിക്കാത്ത വിധം മക്കളുടെ അടിമയായി ജീവിക്കേണ്ടി വരുന്ന ദുരവസ്ഥയാണ് 'നഷ്ടപുത്രനിലെ' കഥ. കുട്ടികളെ നോക്കാനുണ്ടായിരുന്നതുകൊണ്ട് 'ത്രസ്യാ' നാട്ടില് മടങ്ങാതെ മക്കളോടൊപ്പം കഴിഞ്ഞു. അമേരിക്കന് ജീവിതം ഇഷ്ടപ്പെടാത്തതിനാല് പിതാവ് നാട്ടില് മടങ്ങിപോവുകയും ചെയ്തു. അറുപതു വര്‍ഷത്തോളം പാപ്പിയും ത്രസ്യായും ഒന്നിച്ചു ജീവിച്ചു. ഇണപിരിയാത്ത ഇണപ്രാവുകളെപ്പോലെ! ത്രസ്യാ മരുമകളുടെ പോരിനിരയാകുന്നു. അമ്മയെ ഒരു വേലക്കാരത്തിയെപ്പോലെ കണക്കാക്കുന്നു. നാട്ടില് ഭര്‍ത്താവുമൊത്ത് താമസിക്കാന് മടങ്ങി പോവണമെന്ന അവരുടെ ആഗ്രഹങ്ങളെ മരുമകള് പുച്ഛിച്ചു തള്ളുന്നു. ഒടുവില് ത്രസ്യാ രോഗിയാവുന്നു. ആശുപത്രീ കിടക്കയില് തന്റെ ശവം നാട്ടില് സംസ്ക്കരിക്കണമെന്ന് മകനോട് പറയുന്നു. അവര് മരിക്കുന്നു. അമ്മയുടെ ആഗ്രഹം അനുസരിച്ച് ശവം നാട്ടില് കൊണ്ടുപോവാന് ഭാര്യ സമ്മതിക്കില്ല. ഒടുവില് സ്വയം തീരുമാനമെടുത്ത് മകന് ബാബു അമ്മയുടെ ശവശരീരമായി നാട്ടിലേക്ക് വിമാനം കയറുന്നതാണ് കഥ. വാര്‍ദ്ധക്യത്തിലെ ഏകാന്തത അമേരിക്കയില് വന്നെത്തുന്ന കുടിയേറിയവരുടെ മാതാപിതാക്കളില് പ്രകടമാണ്. ത്രസ്യായുടെ ജീവിതം ഒരു അമേരിക്കന് പ്രവാസിയുടെ ജീവിതത്തിന്റെ ഭാഗമാണ്. ആഗ്രഹങ്ങള് സഫലമാകാതെ നൂറുകണക്കിന് അമ്മമാര് നൈരാശ്യത്തോടെ മക്കളുടെ നിയന്ത്രണത്തില് കഴിയുന്നതും ജീവിതം ഇവിടെ അവസാനിപ്പിക്കുന്നതും നാം കാണുന്നു. പ്രായമായ മാതാപിതാക്കളുടെ ദുരവസ്ഥയെ ഈ ചെറുകഥയില്‍ക്കൂടി ശ്രീ വേറ്റം നന്നായി പ്രതിഫലിപ്പിച്ചിരിക്കുന്നു.\n'മുഖങ്ങള്' ഒരു പട്ടാളക്കാരന്റെ ഹൃദ്യമായ കഥയാണ്. യുവത്വം മുറ്റി നിന്നിരുന്ന നാളുകളില് ഇന്ത്യ ചൈന അതിര്‍ത്തിയിലുള്ള ഒരു ക്യാംപിനു (ഇമാു)സമീപം ഒരു നേപ്പാളി പെണ്ണുമായി അയാള് പ്രേമത്തിലാകുന്നു. അവള് അയാളെ വിശ്വസിച്ചു. അയാളെ സ്വന്തമാക്കണമെന്നു പെണ്ണും ആഗ്രഹിച്ചു. മറ്റൊരു സ്ഥലത്തേക്ക് അയാള്‍ക്ക് സ്ഥലം മാറ്റം കിട്ടി. അയാളുടെ പ്രേമം കപടമല്ലായിരുന്നെങ്കിലും ദുര്‍ബലനിമിഷങ്ങളില് അയാള് അവിടെനിന്നും താമസം മാറുന്ന വിവരം അവളോട് പറഞ്ഞില്ല. കുറ്റബോധം അയാളെ അലട്ടുന്നു. വിവാഹത്തിന് പ്രേരിപ്പിക്കുന്ന അമ്മയോട് അയാള് കാര്യങ്ങള് പറഞ്ഞു. അവളുടെ ഉദരത്തില് അയാളുടെ കുഞ്ഞു വളരുന്നുണ്ടായിരുന്നു.\nഅമ്മയുടെ നിര്‍ദേശപ്രകാരം വീണ്ടും മൂന്നു മാസങ്ങള്‍ക്കു ശേഷം അയാള് അവളെ അന്വേഷിച്ച് അതിര്‍ത്തിയിലെത്തി. എന്നാല് ആ നേപ്പാള് പെണ്‍കുട്ടിയെ കണ്ടുമുട്ടാനായില്ല. ചതിയില് അകപ്പെട്ടെന്നു മനസിലായ അവള് നേപ്പാളിലേക്ക് മടങ്ങി പോയിരുന്നു. അവളെ കണ്ടുമുട്ടാനാവാതെ അയാള് മറ്റൊരു സ്ത്രീയെ വിവാഹം കഴിച്ചു. കുട്ടികള് വേണമെന്ന ഭാര്യയുടെ മോഹം അയാള്‍ക്ക് സാധിച്ചുകൊടുക്കാന് കഴിയാതെ വരുന്നു. ചൈനാക്കാരുടെ വെടിയുണ്ടയേറ്റു ജീവന് തിരിച്ചുകിട്ടിയ അയാള്‍ക്ക് ഒരു കുട്ടിയ്ക്കു ജന്മം നല്‍കാന് സാധിക്കില്ലെന്നുള്ള സത്യം ഭാര്യയോട് തുറന്നു പറഞ്ഞു. തന്റെ യൗവന കാലത്തുണ്ടായ നേപ്പാളി പെണ്ണുമായുള്ള പ്രേമത്തിന്റെ കഥയും പറഞ്ഞു. പിന്നീടുള്ള വൈകാരിക നിമിഷങ്ങള്! സരളമനോഹരമായ ഭാഷയില് വിവരിച്ചിട്ടുണ്ട്. വായനക്കാരില് സന്ദിഗ്ദ്ധാവസ്ഥ സൃഷ്ടിച്ചുകൊണ്ടാണ് കഥ അവസാനിപ്പിക്കുന്നത്.\n'വഴികള്' എന്ന കഥയില് പത്‌നാഭന് പിള്ള എന്ന പ്രവാസിയാണ് നായകന്. അയാള് സമ്പന്നമായ ഒരു കുടുംബത്തില് ജനിച്ചു വളര്‍ന്നു. അപ്പന്റെ മദ്യപാനം കാരണം സര്‍വ്വതും നശിച്ചു. ദാരിദ്രം ആ കുടുംബത്തെ കീഴ്‌പ്പെടുത്തിയെങ്കിലും അഭിമാനത്തിനു കുറവു വന്നില്ല. അത്താഴപ്പട്ടിണിയില് ജീവിക്കുന്ന ആ കുടുംബത്തിന്റെ ദയനീയ സ്ഥിതി കണ്ടു അയാളുടെ സ്വന്തം അമ്മാവന് പതിനഞ്ചു രൂപ പത്‌നാഭന്റെ കൈവശം ഏല്‍പ്പിക്കുന്നു. അതിന്റെ പേരില് അഭിമാനിയായ അപ്പനുമായി മകന് ഏറ്റുമുട്ടലാരംഭിക്കുന്നു. വാക്കുതര്‍ക്കങ്ങളും കയ്യേറ്റങ്ങളുമുണ്ടായിട്ടും ആ പണം തിരികെ മാതുലനെ ഏല്‍പ്പിക്കാന് തയ്യാറായില്ല. അപ്പനെ ഭയന്ന് അയാള് നാട് വിടുന്നു. ഹോട്ടല് പണിയും ചുമട്ടു തൊഴിലാളിയുമായി ബോംബയില് തൊഴില് ജീവിതം തുടങ്ങി. അവിടെ 'ഡാര്‍ലിംഗ്' എന്ന നേഴ്‌സ് പെണ്‍കുട്ടിയുമായി പ്രേമത്തിലാകുന്നു. പിതാവില് നിന്നും ഒളിച്ചോടിപ്പോയ കുറ്റബോധം അയാളെ അലട്ടുന്നു. ഒടുവില്,നാടുവിട്ട നാളുകളില് പിതാവ് ആത്മഹത്യ ചെയ്ത വാര്‍ത്ത അയാളെ അസ്വസ്ഥനാക്കുന്നു. ഡാര്‍ലിയുമായി വിവാഹിതനായ ശേഷം അമേരിക്കയില് സ്ഥിരതാമസമാക്കി. അഞ്ചു പതിറ്റാണ്ടിനുശേഷമുള്ള അയാളുടെ ജീവിത കഥകള് അയവിറക്കുന്ന പശ്ചാത്തലമാണ് ഈ ചെറുകഥതയുടെ സാരം.\n'കനലുകള്' സജിയെന്ന പ്രവാസിയുടെ മറ്റൊരു കഥാരൂപമാണ്. ദാരിദ്രം കൊണ്ട് ഹൈസ്കൂളില് പഠനം അയാള്‍ക്ക് ഉപേക്ഷിക്കേണ്ടി വന്നു. ഇളയ സഹോദരിയെ വിവാഹം കഴിപ്പിക്കാനായി എട്ടു സെന്റ് സ്ഥലം വിറ്റ കാലം മുതല് കിടപ്പാടമില്ലാതെ വളര്‍ന്ന യുവാവ്. നേഴ്‌സായി അമേരിക്കയില് പോയ സഹോദരിമൂലം അയാള് അമേരിക്കയിലെത്തി. അപ്പോഴേക്കും പ്രായം 34. ഒരു 32 വയസുകാരിയെ വിവാഹം കഴിക്കുന്നു. ഭാര്യ വന്ധീകരണം ചെയ്തതുമൂലം പിള്ളേരുണ്ടാകില്ലെന്ന് അറിയുന്നു. ദുര്‍ബലമായ നിമിഷത്തില് കൂടെ ജോലി ചെയ്യുന്ന ഒരാളിന്റെ കാമര്‍ത്തിക്കുമുമ്പില് അവള് കീഴ്‌പ്പെട്ട കഥ സജിയെ അറിയിക്കുന്നു. അന്ന് അയാളുടെ മനസ്സില് വൈകാരിക ഭാവങ്ങള് നിറഞ്ഞ കൊടുങ്കാറ്റുണ്ടായി. ഒരു ദിവസം സഹോദരന്റെ വീട്ടിലെന്നു പറഞ്ഞു ഭാര്യ അയാളെ ഉപേക്ഷിച്ചുപോയി. എഴുത്തുകള്‍ക്ക് മറുപടി നല്‍കാതെ അവര് ഒഴിഞ്ഞു മാറുന്നു. ഒരിക്കല് രജിസ്റ്റെര്‍ഡായി ആയി അയാള്‍ക്ക്' ഒരു കത്തു വന്നു. അത് അവരുമായുള്ള വിവാഹമോചനത്തിനായിരുന്നു.\n'പ്രവാസി' എന്ന കഥയില് നേഴ്‌സായ സുധയുടെ സംശയരോഗം ഷിബുവിനെ അമ്പരിപ്പിക്കുകയാണ്. കിംവദന്തികളുടെ പേരില് ഏറ്റുമുട്ടല് ആരംഭിക്കുന്നു. ചെയ്യാത്ത കുറ്റങ്ങള്‍ക്ക് കാര്യം അറിയാതെ ഷിബു പരവശനാവുന്നു. സുധയുടെ അഭിമാനം വേദനിക്കുന്നുവെന്നും പറയുന്നു. ഭര്‍ത്താവിനെ വെറുക്കാന് മാത്രം കലഹം സൃഷ്ടിച്ചവര് ആരെന്നറിയാനുള്ള ജിജ്ഞാസയും ഷിബുവിനുണ്ടായി. കുടുംബ രഹസ്യങ്ങള് മറ്റൊരു സ്ത്രീ സുധയോട് പറഞ്ഞപ്പോള് ഷിബുവിന് ആ സ്ത്രീയുമായി ബന്ധമുണ്ടെന്നുള്ള തെറ്റിധാരണയുമുണ്ടായി. രണ്ടു പെണ്മക്കള് ഉണ്ടായിരുന്ന അവര് മൂന്നാമതൊരു ആണ്‍കുഞ്ഞിനായി ശ്രമിച്ചു. പക്ഷെ പ്രതീക്ഷകള്‍ക്ക് വിപരീതമായി പെണ്‍കുഞ്ഞെന്നറിഞ്ഞപ്പോള് അവര് ഗര്‍ഭചിന്ദ്രത്തില്‍ക്കൂടി ആ കുഞ്ഞിനെ ഇല്ലാതാക്കി. അത് അതീവ രഹസ്യമായി ഈ ദമ്പതികള് സൂക്ഷിച്ചിരുന്നു. അക്കാര്യമാണ് മറ്റൊരു സ്ത്രീയില് നിന്നും ഭാര്യ അറിഞ്ഞത്. 'കുടുംബരഹസ്യങ്ങള് പുറത്തുവിട്ട സ്ത്രീയുടെ ഭര്‍ത്താവാണ് അക്കാര്യം പറഞ്ഞതെന്ന് അറിയിച്ചിട്ടും' സുധയുടെ പരിഭവം മാറിയിരുന്നില്ല. പാപബോധം കൊണ്ട് സുധ സ്വയം പള്ളിയില് ചെറു ശബ്ദത്തില് പ്രാര്‍ത്ഥിച്ചപ്പോള് ആരോ കേട്ട കുടുംബ രഹസ്യങ്ങള് കിംവദന്തികളായി മാറുകയായിരുന്നു.\nകുടുംബപ്രശ്‌നങ്ങള് വരുമ്പോള് പ്രശ്‌ന പരിഹാരത്തിനായി മന്ത്രവാദവും കൂടോത്രവും ഏലസ് കെട്ടുകയും ചെയ്യുന്ന ഒരു കഥയാണ് 'കൂട്ടുകൃഷി'. അതുമൂലം കുടുംബജീവിതത്തിലും പോറലേക്കുന്നുണ്ട്. ദൈവഭക്തിയും പള്ളിയും പുരോഹിതരുമായി നടക്കുന്ന ഭാര്യ, കൂടോത്രങ്ങളില് വിശ്വസിക്കുന്ന ഭര്‍ത്താവ്, അങ്ങനെ വ്യത്യസ്ത ചിന്താഗതികളില് പോവുന്ന ഒരു കുടുംബത്തിന്റെ 'കഥ' കഥാകൃത്ത് തന്മയത്വമായി അവതരിപ്പിച്ചിരിക്കുന്നു.\nഅമേരിക്കന് ജീവിതത്തില് ഭാര്യമാര് രണ്ടു ജോലി ചെയ്യുകയും ഭര്‍ത്താക്കന്മാര് ഭര്‍ത്താവ് ഉദ്യോഗസ്ഥരോ ചെറിയ ജോലികൊണ്ടോ കഴിയുന്നവരെന്നും പരക്കെ ആക്ഷേപമുണ്ട്. നാട്ടിലുള്ള ബന്ധു ജനങ്ങളെ കൊണ്ടുവരുകയും അവരുടെ സംരക്ഷണ ചുമതലകള് വഹിക്കുകയും ചെയ്യേണ്ടത് ഇവിടെ വന്ന ആദ്യകാല കുടിയേറ്റക്കാരുടെ കര്‍ത്തവ്യമായിരുന്നു. ജോലിയും കൂലിയും ഇല്ലാതെ നിരാശരായ ഭര്‍ത്താക്കന്മാര് നാട്ടില് മടങ്ങി പോവാനും ആഗ്രഹിക്കാറുണ്ട്. നല്ല വരുമാനമുള്ള ഭാര്യ അത്തരം സാഹസങ്ങള്‍ക്ക് തയ്യാറാകുകയുമില്ല. തങ്ങളുടെ കുടുംബപാരമ്പര്യം പിന്തലമുറ തുടങ്ങണമെന്നും ആഗ്രഹിക്കുന്നു. അമേരിക്കന് സാംസ്ക്കാരികത ഭയപ്പെടുന്നവരും മടങ്ങിപ്പോവാന് ആഗ്രഹിക്കുന്നു. അങ്ങനെയുള്ള ആശയ വൈരുദ്ധ്യങ്ങള് നിറഞ്ഞ കഥയാണ് 'ശിലകള്'. സ്വദേശാചാരങ്ങള് അടിച്ചേല്‍പ്പിക്കരുതെന്നു ഭര്‍ത്താവും അതിന് എതിരുനില്‍ക്കുന്ന ഭാര്യ സരസയുമായുള്ള വഴക്കുകള് കഥയെ തന്മയത്വരൂപിതമാക്കുന്നു.\nഅവസാന താളുകളില് 'ഭ്രമണം' എന്ന കഥയാണ്. വര്‍ഷങ്ങള് ജയിലിനുള്ളില് കിടന്ന ശേഷം പുറത്തിറങ്ങിയ ഒരു നാരായണപിള്ളയുടെ കഥ. സമ്പത്തിന്റെ നടുവില് ജീവിച്ച അയാളെ സാഹചര്യങ്ങള്‍മൂലം ഒരു കൊലപാതകിയുടെ പരിവേഷം അണിയിച്ചു. ഒരു രാത്രിയില് അപ്രതീക്ഷിതമായി മകളുടെ കിടപ്പറയില് കണ്ട ഒരു യുവാവിനെ നാരായണ പിള്ള കൊലപ്പെടുത്തി. ശിക്ഷ കഴിഞ്ഞു വര്‍ഷങ്ങള്‍ക്കു ശേഷം അയാള് പുറത്തിറങ്ങുന്നു. ആരും അയാളെ സ്വീകരിക്കാന് ഉണ്ടായിരുന്നില്ല. നാടാകെ മാറിയിരിക്കുന്നു. പടിപ്പുരകളോടുകൂടിയ അയാളുടെ വീട് ജീര്‍ണ്ണിച്ച അവസ്ഥയില് കാണുന്നു. ഒരു മനുഷ്യനവിടെ പുക വലിച്ചുകൊണ്ടിരിക്കുന്നുണ്ട്. മകളോട് അയാള് ക്ഷമിച്ചിരുന്നു. ഭാര്യയെ കാണാനുള്ള തീക്ഷ്ണമായ ആഗ്രഹം അയാളെ ആ വീട്ടില് എത്തിച്ചു. എങ്കിലും നിരാശനായി അയാള് മടങ്ങി പോവുന്നു. എങ്ങോട്ട്? അറിയില്ല! കഥയവിടെ അവസാനിക്കുകയാണ്.\nതാത്ത്വികവും ആശയസമ്പുഷ്ടവുമായ ചെറുകഥാ സമാഹാരങ്ങളടങ്ങിയ 'കാലത്തിന്റെ കാല്‍പ്പാടുകള്' രചിച്ച ശ്രീ ജോണ് വേറ്റത്തിന് എന്റെ അനുമോദനങ്ങള്. അങ്ങ് എഴുതിയ പുസ്തകം കയ്യപ്പോടെ, ഉപചാര വചനങ്ങളോടെ തപാലില് അയച്ചു തന്ന അങ്ങേയ്ക്ക് എന്റെ നന്ദിയും. അതുപോലെ, ഈമലയാളി പത്രാധിപര് ശ്രീ ജോര്‍ജ് ജോസഫ്, പ്രസിദ്ധ സാഹിത്യകാരനായ ഡോ. എം.കാരശേരി എന്നിവരുടെ സന്നിധാനത്തില് നടത്തിയ പുസ്തകപ്രകാശനവും അമേരിക്കന് മലയാള സാഹിത്യത്തിലേയും പ്രവാസി ചരിത്രത്തിലെയും ധന്യമായ നിമിഷങ്ങളായിരുന്നു.\nവളരെ നല്ല അവലോകനം. കഥകളുടെ\nസംഗ്രഹവും അവയുടെ വിലയിരുത്തലും\nവിദഗ്‌ധമായി നിർവഹിച്ചിട്ടുണ്ട്. ശ്രീ\nപടന്നമാക്കൽ സാറിനു അഭിനന്ദനം. ശ്രീ വേറ്റം\nസാർ ഇനിയും നല്ല നല്ല കഥകൾ രചിച്ച്\nവായനക്കാർക്ക് സന്തോഷം പകരട്ടെ.


കാത്തിരിപ്പുകൾക്ക് വിരാമം, വിജയ്‌യുടെ 65ാം ചിത്രം പ്രഖ്യാപിച്ചു; സംവിധാനം നെല്‍സണ് ദിലീപ് കുമാര് | vijay thalapathy 65 to be directed by nelson dilipkumar\nChennai, First Published Dec 10, 2020, 9:49 PM IST\nമാസ്റ്ററാണ് വിജയുടെതായി റിലീസിനൊരുങ്ങുന്ന പുതിയ ചിത്രം. ബോക്‌സ് ഓഫീസില് വലിയ വിജയമായി തീര്‍ന്ന കൈതിയ്ക്ക് ശേഷം ലോകേഷ് കനകരാജ് സംവിധാനം ചെയ്യുന്ന ചിത്രമാണ് മാസ്റ്റര്.\nഇളയദളപതി വിജയ് നായകനാവുന്ന 65ാം ചിത്രം പ്രഖ്യാപിച്ചു. മെഗാ അനൗണ്‍സ്‌മെന്റിന് ഇന്ന് വൈകുന്നേരം5മണിവരെ കാത്തിരിക്കണമെന്ന് സണ് പിക്‌ചേഴ്‌സ് ട്വീറ്റ് ചെയ്തിരുന്നു. ഏ ആര് മുരുഗദോസിനൊപ്പം വിജയ് ഡബിള് റോളിലെത്തുന്ന സിനിമ 'ദളപതി 65' ആയി വരുമെന്നായിരുന്നു തുടക്കത്തിലെ വാര്‍ത്തകള്. എന്നാല് സണ് പിക്‌ചേഴ്‌സ് ട്വീറ്റ് ചെയ്ത അനൗണ്‍സ്‌മെന്റ് ടീസറില് വിജയ്ക്കൊപ്പം സംവിധായകനായി പ്രേക്ഷകര്‍ക്ക് മുന്നിലെത്തിയത് നെല്‍സണ് ദിലീപ് കുമാറാണ്.\nനയന്‍താര നായികയായി എത്തിയ കോലമാവ് കോകില എന്ന സിനിമയിലൂടെ കോളിവുഡില് അരങ്ങേറ്റം കുറിച്ച സംവിധായകനാണ് നെല്‍സണ്. ശിവകാര്‍ത്തികേയനെ നായകനാക്കി ഒരുക്കിയ ഡോക്ടര് എന്ന ചിത്രത്തിന് ശേഷം നെല്‍സണ് സംവിധാനം ചെയ്യുന്ന സിനിമയുമാണ് ഇത്. ഗാംഗ്സ്റ്റര് ചിത്രമെന്ന് സൂചിപ്പിക്കുന്നതാണ് ടൈറ്റില് ആനിമേഷന്. മെഷിന് ഗണ്ണും റേസിംഗ് കാറുകളുമെല്ലാം ടീസറിലുണ്ട്. സണ് പിക്‌ചേഴ്‌സ് ആണ് ചിത്രം നിര്‍മ്മിക്കുന്നത്. അനിരുദ്ധ് ആണ് ചിത്രത്തിലെ സംഗീതം. ശിവകാര്‍ത്തികേയനെ നായകനാക്കി നെല്‍സണ് സംവിധാനം ചെയ്ത ഡോക്ടര് എന്ന സിനിമയുടെ പോസ്റ്റ് പ്രൊഡക്ഷന് പുരോഗമിക്കുകയാണ്.\nമാസ്റ്ററാണ് വിജയുടെതായി റിലീസിനൊരുങ്ങുന്ന പുതിയ ചിത്രം. ബോക്‌സ് ഓഫീസില് വലിയ വിജയമായി തീര്‍ന്ന കൈതിയ്ക്ക് ശേഷം ലോകേഷ് കനകരാജ് സംവിധാനം ചെയ്യുന്ന ചിത്രമാണ് മാസ്റ്റര്. തിയറ്ററുകളില് തന്നെയായിരിക്കും മാസ്റ്റര് റിലീസ് എന്ന് സംവിധായകന് അടുത്തിടെ വ്യക്തമാക്കിയിരുന്നു. മാസ്റ്റര് ഒടിടി റിലീസിന് തയ്യാറെടുക്കുന്നതായി അഭ്യൂഹമുണ്ടായിരുന്നു.\nLast Updated Dec 10, 2020, 9:49 PM IST\nനെല്‍സണ് ദിലീപ് കുമാര്


(1981-10-12) 12 ഒക്ടോബർ 1981 (40 വയസ്സ്)\nതെന്നിന്ത്യൻ ചലച്ചിത്ര മേഖലയിലെ ഒരു നടിയാണ് സ്നേഹ. ശരിയായ പേര് സുഹാസിനി എന്നാണെങ്കിലും പിന്നീട് സിനിമയിലെത്തിയതിനു ശേഷം സ്നേഹ എന്നാക്കുകയായിരുന്നു.\n2000 ൽ ഇങ്ങനെ ഒരു നിലാപക്ഷി എന്ന മലയാളചിത്രത്തിൽ ഒരു സഹ നടിയുടെ വേഷത്തിൽ അഭിനയിച്ചിട്ടാണ് സ്നേഹ തന്റെ അഭിനയ ജീവിതം തുടങ്ങിയത്. പിന്നീട് ആ വർഷം തന്നെ തമിഴ് ചിത്രമായ എന്നവലെ എന്ന ചിത്രത്തിൽ മാധവനോടൊപ്പം അഭിനയിച്ചു. 2002ൽ സ്നേഹയുടെ എട്ട് ചിത്രങ്ങൾ പുറത്തിറങ്ങി. ഇതിൽ പല ചിത്രങ്ങളും ശ്രദ്ധേയമായിരുന്നു. പിന്നീട് കന്നടയിലും ചില ചിത്രങ്ങളിൽ സ്നേഹ അഭിനയിച്ചു. 2003, 2004 വർഷങ്ങളിൽ ധാരാളം ശ്രദ്ധേയ ചിത്രങ്ങളിൽ സ്നേഹ അഭിനയിച്ചു. 2004 ൽ അഭിനയിച്ച ഓട്ടോഗ്രാഫ് എന്ന ചിത്രം ബോക്സ് ഓഫീസിൽ വൻ വിജയമായിരുന്നു. രാധ ഗോപലത്തിലെ അഭിനയത്തിന് നന്ദി സ്പെഷ്യൽ ജൂറി പുരസ്കാരം ലഭിച്ചു. \n2000 ഇങ്ങനെ ഒരു നിലാപക്ഷി Manasi Malayalam\n"https://ml.wikipedia.org/w/index.php?title=സ്നേഹ&oldid=3701989" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:54, 31 ഡിസംബർ 2021.


എറണാകുളം: ശാസ്ത്രസാഹിത്യ പരിഷത്ത് യുവസമിതിയുടെ എറണാകുളം ജില്ലയിലെ മേഖല യുവസംഗമങ്ങള് ആരംഭിച്ചു. പെരുമ്പാവൂര്, കോതമംഗലം മേഖലകളില് ജൂലായ് 29 ന് ഭൂതക്കണ്ണാടി ഏകദിന യുവസംഗമങ്ങള് നടന്നു.\nപെരുമ്പാവൂര് മേഖല യുവസംഗമം കല്ലില് ഗവ: ഹൈസ്‌കൂളില് വെച്ച് നടന്നു. രാവിലെ 10:30 ന് ജെന്റര് ന്യൂട്രല് ഫുട്‌ബോള് മത്സരത്തോടെ ആണ് ഭൂതക്കണ്ണാടി ആരംഭിച്ചത്. തുടര്‍ന്ന് പരിഷത്ത് പ്രവര്‍ത്തകനായ ബിബിന് തമ്പി യുവസമിതിയുടെ സമൂഹത്തിലെ പ്രസക്തിയെ കുറിച്ച് സംസാരിച്ചു. മനോജ്, ഷൈജു എന്നിവരുടെ നേതൃത്വത്തില് ‘വിവരങ്ങളെ വസ്തുതാപരമായും ശാസ്ത്രീയമായും എങ്ങനെ സമീപിക്കാം’ എന്ന വിഷയത്തില് അവതരണവും ചര്‍ച്ചയും നടന്നു. പഴയ കാലമായിരുന്നു ഏറ്റവും മികച്ചത് എന്ന തെറ്റിദ്ധാരണ തിരുത്താനും നാം മുന്നോട്ട് തന്നെയാണ് സഞ്ചരിച്ചുകൊണ്ടിരിക്കുന്നത് എന്ന ബോധ്യം ഉറപ്പിക്കാനും ചര്‍ച്ചകള് വളരെ ഉപകാരപ്രദമായിരുന്നു.\nഉച്ചഭക്ഷണത്തിന് ശേഷം സമീപത്ത് ഉള്ള പ്രശസ്ത വിനോദസഞ്ചാര കേന്ദ്രവും ചരിത്ര സ്മാരകവും ആയ കല്ലില് ഗുഹാ ക്ഷേത്രം സന്ദര്‍ശിച്ചു. യുവസമിതിയെ പരിചയപ്പെടുത്തുന്ന അവതരണം ഇവിടെ വെച്ച് നടന്നു. അഭിലാഷ് ആണ് അവതരിപ്പിച്ചത്. സാന്ദ്ര സുശീല് (പ്രസിഡന്റ്), അരവിന്ദ് (വൈസ് പ്രസിഡന്റ്), ശരത്ത് ദേവ് (സെക്രട്ടറി), അലന് ബിന്റോ (ജോയിന്റ് സെക്രട്ടറി) എന്നിവര് ഭാരവാഹികള് ആയിക്കൊണ്ട് മേഖല കമ്മിറ്റി പുന:സംഘടിപ്പിച്ചു. ആനന്ദ്, ശ്യാം, സുജിത്ത്, അമൃത എന്നിവരും പരിപാടികള്‍ക്ക് നേതൃത്വം നല്‍കി.\nകോതമംഗലം മേഖല ഭൂതക്കണ്ണാടി അടിവാട് ദേശീയ വായനശാലയില് വെച്ച് നടന്നു. വിനോദ്, അഞ്ജലി, മനു എന്നിവര് പരിപാടികള്‍ക്ക് നേതൃത്വം നല്‍കി. നവാസ് (പ്രസിഡന്റ്), സമീന (വൈസ് പ്രസിഡന്റ്), അഞ്ജു (സെക്രട്ടറി), ശങ്കര് (ജോയിന്റ് സെക്രട്ടറി) എന്നിവര് ഭാരവാഹികള് ആയി യുവസമിതി മേഖല കമ്മിറ്റി രൂപീകരിച്ചു. ബാലവേദി പ്രവര്‍ത്തനങ്ങള് ഏറ്റെടുക്കാന് യുവസമിതിയെ പര്യാപ്തമാക്കുന്ന തരത്തില് നേതൃത്വ പരിശീലനങ്ങള് സംഘടിപ്പിക്കാന് തീരുമാനിച്ചു.


ട്രെയിനുകൾ, ബസ് വ്യത്യസ്തമായി, നേരെ വഴി യാത്ര നാട്ടിൻപുറങ്ങൾ. ഇത് പകരം ഒരു ബോറടിപ്പിക്കുന്ന ഹൈവേയിൽ തീയിലിടണ്ടാ എന്നാണ്, അല്ലെങ്കിൽ ഏര്പ്പാട് കേവലം സ്ഥലങ്ങളിലായി ചലിക്കുന്ന, നിങ്ങൾ അവസരം ഉണ്ട് കാണുക നിങ്ങളുടെ തിരഞ്ഞെടുത്ത രാജ്യത്തെ കൂടുതൽ. നിങ്ങളുടെ അടുത്ത ലക്ഷ്യസ്ഥാനത്തേക്ക് നീങ്ങാൻ തയ്യാറായിക്കഴിഞ്ഞാൽ, സമയ അവിടെ ലഭിക്കും. ഉയർന്ന വേഗത യൂറോപ്പിൽ ട്രെയിൻ ബസ് മത്സരമല്ല. ഒരു സുഗമമായ.\nവഴി 'ഇല്ല ജാം', ഞങ്ങൾ ഉദ്ദേശിക്കുന്നത് 'ഇല്ല മധുരവും സ്പന്ദനങ്ങൾ' ഇല്ല. എന്നാൽ യാതൊരു അർത്ഥമാക്കുന്നത് ട്രാഫിക് ജാം. അതാണ് റെയിൽവേ ട്രാക്കുകളുടെ കാര്യം - ഒന്നും വഴി തടയുന്നില്ല. അവർ ഒരു വര ശരിയാണ് നിങ്ങളുടെ ലക്ഷ്യസ്ഥാനം.\nട്രെയിനും വേഴ്സസ് ബസും യാത്ര ചെയ്യേണ്ടിവരുമ്പോൾ. ആശ്വസിപ്പിക്കുക രാജാവു ആണ്. യൂറോപ്പിൽ ബസ് മത്സരമല്ല ട്രെയിൻ തമ്മിലുള്ള തീരുമാനിക്കുമ്പോൾ ചെയ്യുമ്പോൾ, ട്രെയിനുകൾ റൂട്ടിൽ en എന്നാൽ ഇൻ-തമ്മിൽ മാത്രമല്ല വിജയം, കൂടി! ട്രെയിൻ സ്റ്റേഷനുകളിൽ, നിങ്ങൾക്ക് കഴിയും സുഖപ്രദമായ നിങ്ങളുടെ ട്രെയിൻ കാത്തിരുന്ന് സുരക്ഷ, ഇരിപ്പാൻ സ്ഥലങ്ങളിൽ ധാരാളം, തിന്നുകയും കുടിക്കുകയും അല്ലെങ്കിൽ വഴിക്കു വാങ്ങാൻ സപ്ലൈസ്.\nട്രെയിൻ വേഴ്സസ് ബസ്\nഒരു ട്രെയിനിൽ, നിങ്ങൾക്ക് ആകെ വഴക്കമുണ്ട്; വെറും തിരിക്കുക നിങ്ങളുടെ പദ്ധതികൾ അനുയോജ്യമായ ട്രെയിനുകൾ ഏതാണോ കണ്ട്.\nഓൺ പോകുക, നിങ്ങളുടെ ട്രെയിൻ യാത്രയിൽ ബുക്ക് ഒരു ട്രെയിൻ സംരക്ഷിക്കുക. ട്രെയിനിൽ കൂടുതൽ സ്ഥലമുണ്ട്, വീട്ടിൽ സ്ഥലം ഉണ്ടായിരിക്കും, relax and enjoy the പകൃതിദൃശം while you plan your next move.\nനിങ്ങളുടെ സൈറ്റിൽ ഞങ്ങളുടെ ബ്ലോഗ് കുറിപ്പ് ഉൾച്ചേർക്കാൻ താൽപ്പര്യപ്പെടുന്നോ, തുടർന്ന് ഇവിടെ ക്ലിക്ക്: https://iframely.com/embed/https%3A%2F%2Fwww.saveatrain.com%2Fblog%2Ftrain-versus-bus%2F%3Flang%3Dml - (എംബെഡ് കോഡ് കാണാൻ താഴേക്ക് സ്ക്രോൾ)


മഞ്ചക്കണ്ടിയിൽ കൊല്ലപ്പെട്ടത് ശ്രീനിവാസൻ; തിരിച്ചറിഞ്ഞ് ബന്ധുക്കൾ| Malayala Manorama\nമഞ്ചക്കണ്ടിയിൽ കൊല്ലപ്പെട്ടത് ശ്രീനിവാസൻ; തിരിച്ചറിഞ്ഞ് ബന്ധുക്കൾ\nസ്വന്തം ലേഖകൻ November 09, 2019 04:54 PM IST\nഅട്ടപ്പാടിയിൽ തണ്ടർബോൾട്ട് നടത്തിയ വെടിവെപ്പില് കൊല്ലപ്പെട്ട മാവോയിസ്റ്റുകളിൽ ഒരാൾ ചെന്നൈ സ്വദേശി ശ്രീനിവാസനെന്ന് ബന്ധുക്കൾ. തൃശ്ശൂർ മെഡിക്കൽ കോളെജിലെത്തി സഹോദരങ്ങൾ മൃതദേഹം തിരിച്ചറിഞ്ഞു. എട്ടുവർഷം മുമ്പ് ശ്രീനിവാസൻ വീടുവിട്ട് പോയതാണെന്നും പിന്നീട് യാതൊരു വിവരങ്ങളും ഉണ്ടായില്ലെന്നും ബന്ധുക്കൾ പൊലീസിന് മൊഴി നൽകി. മാവോയിസ്റ്റ് അരവിന്ദന്റേതെന്ന പേരിലാണ് മൃതദേഹം ഇതുവരെ സൂക്ഷിച്ചിരുന്നത്.\nഏറ്റമുട്ടലിനിടെ രക്ഷപ്പെട്ട മാവോയിസ്റ്റ് നേതാവ് ദീപക് തമിഴ്നാട് ടാസ്ക് ഫോഴ്സിന്റെ പിടിയിലായി. അട്ടപ്പാടി ആനക്കട്ടിക്ക് സമീപമുള്ള തൂവപ്പതി മാങ്കര വനമേഖലയിൽ നിന്ന് തമിഴ്നാട് ടാസ്ക് ഫോഴ്സാണ് പിടികൂടിയത്. ചത്തീസ്ഗഡുകാരനായ ദിപക്കിനൊപ്പം ഒരു വനിതാ മാവോയിസ്റ്റും പിടിയിലായെന്നാണ് സൂചന.\nകഴിഞ്ഞമാസം 29ന് അട്ടപ്പാടിയിലെ മഞ്ചിക്കണ്ടി വനത്തിലെ ഏറ്റുമുട്ടലിൽ നിന്ന് രക്ഷപെട്ട ദീപക് തമിഴ്നാട് വഴി രക്ഷപെടാനായിരുന്നു നീക്കം. അട്ടപ്പാടിയിൽ ഉൾപ്പെടെ കേരളത്തിലെ മാവോയിസ്റ്റ് ദളങ്ങളിൽ ആയുധ പരിശീലനം നടത്തി. ദീപക്കിനെ കോയമ്പത്തൂരിലെ രഹസ്യ കേന്ദ്രത്തിലേക്ക് നീക്കിയെന്നാണ് വിവരം.


ജിഎസ്ടി നിരക്കുകള് വെട്ടിക്കുറച്ചത് ആശ്വാസമാകുന്നു\n|17 Nov 2017 9:02 AM GMT\nഉപഭോക്താക്കള്‍ക്ക് സന്തോഷിക്കാം. നവംബര് 15 മുതല് 211 ഉല്‍പ്പന്നങ്ങള്‍ക്ക് വില കുറയും. 28 ശതമാനം ജിഎസ്ടി ഉണ്ടായിരുന്ന 178 ഉല്‍പ്പന്നങ്ങളുടെ ജിഎസ്ടി 18 ശതമാനമാക്കിയിരിക്കുന്നു. ഇതു കൂടാതെ 33 ഉല്‍പ്പന്നങ്ങളുടെ ജിഎസ്ടി മുന്‍പുണ്ടായിരുന്നതില് നിന്നു കുറയ്ക്കുകയും ചെയ്തു. നവംബര് 10 ന് ഗുഹാവട്ടിയില് നടന്ന ജിഎസ്ടി കൗണ്‍സില് യോഗത്തിലാണ് ആശ്വാസകരമായ നടപടിയുണ്ടായിരിക്കുന്നത്. എന്നാല് നികുതി ഘടനയില് വരുത്തിയ മാറ്റം കാരണം രാജ്യത്തിന്റെ വരുമാനത്തില് 20,000 കോടി രൂപയുടെ കുറവുണ്ടാകുമെന്നാണ് കണക്കാക്കുന്നത്.\nസുപ്രധാന മാറ്റങ്ങളും നേട്ടങ്ങളും\nമൊത്തം 213 ഉല്‍പ്പന്നങ്ങളുടെ നികുതി നിരക്ക് കുറച്ചു. ഇതിലൂടെ വിപണിയില് ഉല്‍പ്പന്ന വിലയില് ഗണ്യമായ കുറവുണ്ടാകും.\n13 ഉല്‍പ്പന്നങ്ങളുടെ നികുതി നിരക്ക് 18ല് നിന്നും 12 ശതമാനമാക്കിയും മറ്റു ചില ഉല്‍പ്പന്നങ്ങളുടേത് 12ല് നിന്നും അഞ്ച് ശതമാനമായും കുറച്ചു.\nഏസി റെസ്റ്റൊറന്റുകള്‍ക്ക് 18 ശതമാനവും നോണ് ഏസി റെസ്റ്റൊറന്റുകള്‍ക്ക് 12 ശതമാനവുമായിരുന്ന ജിഎസ്ടിയെ ഏസി, നോണ് ഏസി വ്യത്യാസമില്ലാതെ അഞ്ച് ശതമാനമാക്കി കുറച്ചു. ഹോട്ടല് ഭക്ഷണത്തിനുണ്ടായിരുന്ന അമിതവില കുറയാന് ഇതിടയാക്കും.\n7500 രൂപയോ അതിലധികമോ വരുന്ന മുറികളുള്ള ഹോട്ടലുകളുടെ നികുതി 18 ശതമാനമാക്കി. 7500 രൂപയില് താഴെ വാടക വരുന്ന മുറികളുള്ള ഹോട്ടലുകളുടെ നികുതി അഞ്ച് ശതമാനമാക്കി കുറച്ചു.\nഎം.ആര്.പി വിലയെക്കാള് കൂടുതല് തുക ഈടാക്കാന് പാടില്ലെന്ന തീരുമാനം കൗണ്‍സിലെടുത്തു. ജിഎസ്ടിയുടെ പേരില് ഉപഭോക്താക്കളെ പറ്റിക്കുന്നത് ഒഴിവാക്കാന് ഇത് സഹായിക്കും.\nടാക്‌സ് കോമ്പോസിഷന് സ്‌കീമിന്റെ വരുമാന പരിധി ഒരു കോടിയില് നിന്നും ഒന്നര കോടി രൂപയായി ഉയര്‍ത്തി. (ഇത് പിന്നീട് രണ്ട് കോടിയായി ഉയര്‍ത്തിയേക്കും) കൂടുതല് വ്യാപാരികള്‍ക്ക് കോമ്പോസിഷന് സ്‌കീം തെരഞ്ഞെടുക്കാന് ഇത് അവസരമേകും.\n28ല് നിന്നും 18 ശതമാനത്തിലേക്ക് മാറിയ ഉല്‍പ്പന്നങ്ങള്\nകാപ്പി, ആരോഗ്യപാനീയങ്ങള്, ചൂയിംങ് ഗം, ചോക്കലേറ്റ്, സൗന്ദര്യവര്‍ധകങ്ങള്, കണ്ണട, മെത്ത, ഷാമ്പൂ, ഡിയോഡറന്റ്, കസ്റ്റര്‍ഡ് പൗഡര്, ഷൂ പോളിഷ്, ഡിറ്റര്‍ജന്റ്, ബ്ലേഡ്, ഡെന്റല് ഉല്‍പ്പന്നങ്ങള്, കുക്കര്, സ്റ്റൗ, റിസ്റ്റ്, വാച്ച്, ബാറ്ററി, വിഗ്, കത്തി, വാട്ടര് ഹീറ്റര്, ഫാന്, ബള്‍ബ്, മുള ഫര്‍ണിച്ചര്, അച്ചടി മഷി, ഹാന്‍ഡ് ബാഗ്, തൊപ്പി തുടങ്ങിയവ.\n12ല് നിന്നും5ശതമാനമാക്കിയവ\nകയര്, മീന് വല, കൈത്തറി ,ചുരണ്ടിയ തേങ്ങ, ഇഡ്ഡലിമാവ്, ദോശ മാവ്, തുകല്\n5 ശതമാനത്തില് നിന്നും ഒഴിവാക്കിയവ\nകാലിത്തീറ്റ, ഉണക്കമീന്, ചിരട്ട, പച്ചക്കറികള്


നക്സല് ആക്രമണത്തില്4കോണ്‍ഗ്രസുകാര്‍ക്ക്പങ്ക് | NIA believes four Congress leaders conspired with Naxals on May 25; mastermind in the convoy - Malayalam Oneindia\nUpdated: Mon, Jun 3, 2013, 12:37 [IST]\nറായ്പ്പൂര്: ഛത്തീസ്ഗഡില് മെയ് 25 ന് കോണ്‍ഗ്രസ് പ്രവര്‍ത്തകര്‍ക്ക് നേരെ ഉണ്ടായ മാവോയിസ്റ്റ് ആക്രമണത്തിനു പിന്നില് കോണ്‍ഗ്രസ് പ്രവര്‍ത്തകര്‍ക്ക് പങ്ക്. സംഭവത്തില് നാലു കോണ്‍ഗ്രസ് പ്രവര്‍ത്തകര്‍ക്ക് പങ്കുള്ളതായി ദേശീയ അന്വേഷണ ഏജന്‍സി വ്യക്തമാക്കി. എന് ഐ എ നടത്തിയ അന്വേഷണത്തില് നാലുപേര് മാവോയിസ്‌ററു വ്യക്തമായി സാഹായിച്ചിരുന്നതായി തെളിഞ്ഞു. അതില് രണ്ട് പേര് ജഥയ്‌ക്കൊപ്പം ഉള്ളവരം മറ്റ് രണ്ട് പേര് ജാഥ പുറപ്പെടുന്നിടത്ത് നിന്ന് തന്നെ വിവരങ്ങള് കൈമാറിയാവരായിരുന്നു.\nജദല് പൂരിലെ മൊബൈല് ടവറുകള് കേന്ദ്രീകരിച്ച് നടത്തിയ അന്വേഷണത്തിലാണ് കോണ്‍ഗ്രസ് നേതാക്കളുടെ നക്‌സല് ബന്ധം മനസിലാകുന്നത്. മാത്രമല്ല വളരെ ആസൂത്രിതമായി നടന്ന ആക്രമണത്തില് കോണ്‍ഗ്രസുകാരുടെ സഹായം ലഭിയ്ക്കാതെ ആളുകളെ തെരഞ്ഞ് പിടിച്ച് കൊല്ലാന് അതും വളരെ ചുരുങ്ങിയ സമയം കൊണ്ട് സാധ്യമാകില്ല. മാവോയിസ്റ്റ് ആക്രമണത്തില് 28 പേര് കൊല്ലപ്പെട്ടിരുന്നു.\nഎന്നാല് മാവോയിസ്റ്റുകളുടെ അക്രമത്തില് മുടങ്ങിപ്പോയ കോണ്‍ഗ്രസിന്റെ പരിവര്‍ത്തന് യാത്ര വീണ്ടും ആരംഭിയ്ക്കാനുള്ള ശ്രമത്തിലാണ് കോണ്‍ഗ്രസ് ജനറല് സെക്രട്ടറി ബി കെ ഹരിപ്രസാദ്. എന്നാല് യാത്ര എന്നായിരിയ്ക്കും എന്ന് അദ്ദേഹം പറഞ്ഞില്ല. അക്രമണത്തിനല് മരിച്ചവര്‍ക്കുള്ള ആദരവ് ജൂണ് 6നും എഴിനും നല്‍കുമെന്ന് അദ്ദേഹം അറിയിച്ചു.\nmaoist murder police nia മാവോയിസ്റ്റ് കൊലപാതകം പൊലീസ് എന്‍ഐഎ\nConfirming allegations of an insider being involved in the deadly attack on Congress convoy by Communist Party of India (Maoist) cadres on May 25, National Investigation Agency (NIA) officials on Sunday told Dainik Bhaskar that four party leaders were in 'constant touch' with Naxalites on the fateful day


Sun Jul 05 2020 18:23:19 GMT+0530 (India Standard Time)\nഈ കാലയളവില് നഗരങ്ങളിലെ തൊഴിലില്ലായ്മ നിരക്കില് നാലുശതമാനമാണ് വര്‍ധനവുണ്ടായത്.\nABH25 May 2020 7:02 AM GMT\nന്യൂഡല്‍ഹി: രാജ്യത്തെ ഗ്രാമങ്ങളിലെ നാലിലൊരാള്‍ക്ക് തൊഴിലില്ലാതായി. തൊഴിലില്ലായ്മ നിരക്ക് 25.09 ശതമാനമായി ഉയര്‍ന്നതായാണ് പുതിയ കണക്കുകൾ. മെയ് 24ന് അവസാനിച്ച ആഴ്ചയിലെ കണക്കാണിത്. ഇതിനുമുമ്പുള്ള ആഴ്ചയില് നിരക്ക് 22.79 ശതമാനമായിരുന്നു.\nഈ കാലയളവില് നഗരങ്ങളിലെ തൊഴിലില്ലായ്മ നിരക്കില് നാലുശതമാനമാണ് വര്‍ധനവുണ്ടായത്. സെന്‍ര് ഫോര് മോണിറ്ററിങ് ഓഫ് ഇന്ത്യന് ഇക്കണോമി(സിഎംഐഇ)യാണ് കണക്കുകള് പുറത്തുവിട്ടത്. നാലില് ഒരാള്‍ക്ക് തൊഴിലില്ലാത്ത സാഹചര്യമാണ് രാജ്യത്ത് നിലവിലുള്ളതെന്നാണ് ഇതില് നിന്ന് വ്യക്തമാകുന്നത്.\nലോക്ക് ഡൗണില് ഇളുവുവരുത്തിയതോടെ ഗ്രാമീണ മേഖലകളിൽ ചെറിയ തോതിലെങ്കിലും മാറ്റങ്ങൾ ഉണ്ടായിട്ടുണ്ടെങ്കിലും തൊഴിലില്ലായ്മ നിരക്കില് വര്‍ധനവാണുണ്ടായിട്ടുള്ളത്. കുടിയേറ്റതൊഴിലാളികള് വ്യാപകമായി സ്വന്തം ഗ്രാമങ്ങളിലേയ്ക്ക് തിരിച്ചുപോകാന് തുടങ്ങിയതാണ് പ്രധാനകാരണം.\n35 ലക്ഷം കുടിയേറ്റ തൊഴിലാളികളെയാണ് പ്രത്യേക ശ്രമിക് ട്രെയിനുകള്‍വഴി സ്വന്തം നാടുകളിലേയ്‌ക്കെത്തിച്ചതെന്ന് റെയില്‍വെ പറയുന്നു. മെയ് ഒന്നിനുശേഷമുള്ള കണക്കാണിത്. അടുത്ത പത്തുദിവസത്തിനുള്ളില് 36 ലക്ഷംപേരെകൂടി കൊണ്ടുപോകുമെന്നും റെയില്‍വെ അറിയിച്ചിട്ടുണ്ട്. അതോടെ തൊഴിൽ രഹിതരുടെ എണ്ണം കുത്തനെ വർധിക്കുമെന്നാണ് വിലയിരുത്തൽ.\n5 July 2020 11:30 AM GMT